SunOnline: DRP ge leader akah Jabir hamajassaifi\nޑީއާރްޕީގެ ލީޑަރަކަށް ޖާބިރު ހަމަޖައްސައިފި\nޝަފްނާ ހުސައިން 23 Jul 2019, 21:41\nޖާބިރު ޑީއާރްޕީއަށް ސޮއިކުރެއްވުމަށްފަހު ފޯމް ހަވާލު ކުރަނީ ---\nދިވެހިރައްޔިތުންގެ ޕާޓީ (ޑީއާރްޕީ) ގެ ލީޑަރު ކަމަށް ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ހަމަޖައްސައިފިއެވެ.\nއެ ޕާޓީގެ ލީޑަރު ކަމަށް ޖާބިރު ހަމަޖެއްސީ މިރޭ ބޭއްވި އެ ޕާޓީގެ ކައުންސިލް ބައްދަލުވުމުގައި ބައިވެރިވި މެމްބަރުންގެ އިއްތިފާގުންނެވެ. އެކަން އެ ޕާޓީގެ ކުރީގެ ލީޑަރު މުހައްމަދު ނަޝީދު (ކާނަލް) ވަނީ 'ސަން' އަށް ކަށަވަރުކޮށްދެއްވައިފައެވެ.\nޖާބިރު މިރޭ 'ސަން' އަށް ވިދާޅުވީ މިހާރު ޑީއާރްޕީއަށް ސޮއިކޮށްފައިވާ ކަމަށާއި، ޕާޓީގެ ލީޑަރަކީ މިހާރު އޭނާ ކަމަށެވެ.\n"އަޅުގަނޑު މިހާރު ޑީއާރްޕީއަށް ސޮއިކޮށްފިން. ޑީއާރްޕީގެ ލީޑަރަކީ މިހާރު އަބްދުﷲ ޖާބިރު،" ޖާބިރު ވިދާޅުވިއެވެ.\nޖާބިރު ކުރިން 'ސަން' އަށް ވިދާޅުވީ ޑިއާރްޕީއަށް ސޮއިކުރަން ނިންމެވީ މަޖިލީހުގައި އަމިއްލަ މެމްބަރެއްގެ ގޮތުގައި އިނދެ މަސައްކަތް ކުރުމުގައި ދަތިތަކެއް ހުރުމުން ކަމަށެވެ.\nއަދި އެމްޑީޕީގެ މެމްބަރެއްގެ ގޮތުގައި އެތައް ދުވަހެއް ވީއިރު އެ ޕާޓީއަށް ވަރަށް ބޮޑަށް އިންވެސްޓު ވެސް ކޮށްފައިވާނެ ކަމަށާއި ނަމަވެސް އެ ޕާޓީގެ ޕީޖީ ގްރޫޕުގައި ވެސް އޭނާ ހިމަނާފައި ނުވާތީ ޖާބިރު ވަނީ ހިތްހަމަނުޖެހުން ފާޅުކޮށްފައެވެ.\nޕާޓީގެ ލީޑަރު ކަމަށް ޖާބިރު ހަމަޖައްސައިފައި ވާއިރު، ޕާޓީގެ ރަޖިސްޓްރާ އަކަށް ރައްޔިތުންގެ މަޖިލީހުގެ ކުރީގެ ޕީޕީއެމް މެމްބަރު އަބްދުﷲ ރިފާއު (ބޮޗޭ)، އަދި ސްޕޯކްސް ޕާސަނަކަށް، ކުރީގެ ރައީސް އަބްދުﷲ ޔާމީންގެ ކުރީގެ ތަރުޖަމާނު އިބްރާހިމް މުއާޒް އަލީ ވަނީ ހަމަޖައްސައިފައެވެ.\nކާނަލް ވިދާޅުވީ ކުރިއަށް އޮތް ތިން މަސް ތެރޭގައި ޕާޓީގެ ކޮންގްރެސް ބާއްވަން ނިންމައިފައިވާ ކަމަށާއި، މާދަމާ ޕާޓީގެ ހުރިހާ ލިޔެކިޔުންތަކެއް އިލްކްޝަންސް ކޮމިޝަނަށް ފޮނުވާނެ ކަމަށެވެ.\nގިނަ ޕާޓީތަކަށް ބައިވެރިވެވޭ ގޮތަށް 2009 ވަނަ އަހަރު ކުރިއަށް ގެންދިޔަ ރައްޔިތުންގެ މަޖިލީހުގެ އިންތިހާބުގައި އެންމެ ގިނަ ގޮނޑި ކާމިޔާބު ކުރި ޕާޓީ އަކީ ވެސް ޑީއާރްޕީ އެވެ. އެއީ 28 ގޮނޑި އެވެ.\nނަމަވެސް މިހާރު ކުރިއަށްދާ 19 ވަނަ ރައްޔިތުންގެ މަޖިލީހުގައި މިއަދާ ޖެހެންދެން ޑިއާރްޕީ ތަމްސީލު ކުރާ އެއްވެސް މެމްބަރަކު ނެތެވެ. ޖާބިރު ވެގެންދާނީ މަޖިލީހުގައި ޑީއާރްޕީ ތަމްސީލު ކުރައްވާ ހަމައެކަނި މެމްބަރަށެވެ.\nޖާބިރު ވަނީ އޭނާ އާއެކު މަޖިލީހުގެ އެހެން ބައެއް މެމްބަރުން ވެސް ޑީއާރްޕީ އާ ގުޅޭނެ ކަމަށް ވިދާޅުވެފައެވެ. ނަމަވެސް އެއީ ކޮން މެމްބަރުންނެއް ކަން ހާމަކޮށްފައެއް ނުވެއެވެ.


Masverikamuge bileh Raees Solih Majileehah fonuhvaifi\nރައީސް އިބްރާހިމް މުހައްމަދު ސޯލިހްގެ ފަރާތްޕުޅުން މަސްވެރިކަމާ ބެހޭ ބިލެއްް ރައްޔިތުންގެ މަޖިލީހަށް ފޮނުވައިފި އެވެ.\nރައީސް އޮފީހުން މިއަދު ނެރުނު ނޫސް ބަޔާނެއްގައި ވަނީ، ރައީސް ހުށަހެޅުއްވި މަސްވެރިކަމާ ބެހޭ ބިލަކީ މަސްވެރިންގެ ހިޔާށް ރިއާޔަތްކޮށް، އެ ދާއިރާގައި ހަރާކާތްތެރިވާ ތަޖުރިބާކާރުންގެ އިރުޝާދާއެކު ތައްޔާރުކޮށްފައިވާ ބިލެއް ކަމަށެވެ.\nރައީސް ފޮނުއްވި ބިލުގައި ބިދޭސީ އުޅަނދަކަށް ނުވަތަ ބޭރު ގައުމެއްގައި ރަޖިސްޓްރީކޮށްފައިވާ އުޅަނދަކަށް ރާއްޖޭގައި މަސްވެރިކަންކުރުމުގެ ލައިސަންސް ދޫކޮށްގެން ނުވާނެ ކަމުގައި ބަޔާން ކުރެވިފައިވާ ކަމަށް ރައީސް އޮފީހުން ބުންޏެވެ. ދިވެހި ކަނޑުތަކަކީ ދިވެހިންނަށް ހާއްސަ ކަނޑުތަކެއް ކަމުގައި ހެދުމަކީ ރައީސްގެ ރިޔާސީ ވައުދުފުޅެކެވެ.\nރާއްޖޭގެ ކަނޑުގެ ސަރަހައްދަށް ވަދެ ވަގަށް މަސްވެރިކަން ކުރަނިކޮށް ހުއްޓުވާ ބޭރުގެ އުޅަނދުތަކާ މެދު އަމަލު ކުރާނެ ގޮތުގެ ހަމަތަކާއި އެފަދަ އުޅަނދުފަހަރު ބޮޑެތި އަދަދުތަކުން ޖޫރިމަނާ ކުރެވޭނެ މާއްދާއެއް ވެސް ބިލުގައި ހިމަނާފައިވާ ކަމަށް ރައީސް އޮފީހުން ބުންޏެވެ. ނަމަވެސް ޖޫރިމަނާ ކުރާނެ ސީދާ އަދަދެއް ރައީސް އޮފީހުގެ ބަޔާނަކު ނެތެވެ.\nތިމާވެއްޓާ ރައްޓެހި އަދި ދެމެހެއްޓެނިވި މަސްވެރިކަމެއް ކުރަން ރާއްޖޭގައި ނުކުރެވޭނެ މަސްވެރިކަމުގެ ބާވަތްތައް ވެސް ބިލުގައި ކަނޑައަޅާފައިވެ އެވެ. އެ ގޮތުން ބޮޑު ދަލުގެ މަސްވެރިކަމާއި، އޮޔާދާ ދަލުގެ މަސްވެރިކަން ނުވަތަ ގިލް ނެޓްގެ މަސްވެރިކަމުގެ އިތުރުން ޓްރޯލް ނެޓް ނުވަތަ ދަމާ ދަލުގެ އެއްވެސް ބާވަތެއްގެ މަސްވެރިކަމެއް ނުކުރެވޭނެ ބިލުގައި ބަޔާން ކޮށްފައިވެ އެވެ.\nއެ ބިލުގެ ދަށުން މަސް ވިއްކާނެ އެންމެ ދަށް އަގު ނުވަތަ ފްލޯ ޕްރައިސްއެއް ކަނޑައެޅުމުގެ ބާރު ފިޝަރީޒް މިނިސްޓްރީއަށް ލިބިގެންދާނެ ކަމަށް ރައީސް އޮފީހުން ބުންޏެވެ. ރައީސް އޮފީހުން ބުނި ގޮތުގައި އެ އަގު ކަނޑައަޅާނީ ދާއިރާގައި ހަރަކާތްތެރިވާ ވިޔަފާރިވެރިންނާއި މާހިރުންގެ އިރުޝާދުގެ މަތިންނެވެ.\nއޭގެ އިތުރުން ވެސް ރައްޔިތުންނާ ގާތުން މަސް ޕްރޮސެސްކޮށް ވެލިއު އެޑް ކުރުމުގެ މަސައްކަތްތައް ކުރުމަށް މަގުފަހިކުރުމުގެ ގޮތުން ގޭދޮށުގައި އަޅާ މަސް ޕްލާންޓް އަދި މަސް ގަތުމުގައި މަސްވެރިންނަށް ލުއި ގޮތްތަކެއް ހަމަޖައްސައިދިނުމާ ގުޅޭ ކަންކަން ވެސް އެ ބިލުން މަގުފަހިވާނެ ކަމަށް ރައީސް އޮފީހުން ބުންޏެވެ.\nމަސްވެރިކަމާ ބެހޭ ބިލެއް ސަރުކާރުން ރައްޔިތުންގެ މަޖިލީހަށް ފޮނުއްވިއިރު، ވެރިކަން ކުރާ މައި ޕާޓީ އެމްޑީޕީގެ މެންބަރުން ވަނީ ރައްޔިތުންގެ މަޖިލީހަށް މަސްވެރިކަމުގެ ފަސް ގަރާރެއް ހުށަހަޅާފަ އެވެ. އޭގެ ތެރެއިން ހަތަރު ގަރާރެއް މަޖިލީހުން ބަލައިގަނެ ކޮމިޓީއަށް ފޮނުވާފައިވާއިރު، އަނެއް ބިލުގައި ކުރިއަށް ދަނީ އިބްތިދާއީ ބަހުސްގެ މަރުހަލާ އެވެ.\nރައީސް އިބްރާހިމް މުހައްމަދު ސޯލިހް ގދ. ތިނަދޫގައި މަސްވެރިންނާ ބައްދަލު ކުރައްވަނީ -- ފޮޓޯ | ރައީސް އޮފީސް\nމަޖިލީހުން މިހާތަނަށް ބަލައިގަތީ، މާ ކަނޑުގައި ކަންނެލި ޖަގަހަތަކެއް ގާއިމު ކުރުމަށް މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) ހުށަހެޅުއްވި ގަރާރާއި، ބޭރުގެ ބޯޓުފަހަރު ރާއްޖެ އައިސް ދިވެހި މަސްވެރިންގެ އަތުން މަސް ގަތުމަށް ހުއްދަ ދިނުމަށް ދުވާފަރު ދާއިރާގެ މެންބަރު އިސްމާއީލް އަހްމަދު ހުށަހެޅުއްވި ގަރާރާއި، ބޭރުގެ މަސް ބޯޓުފަހަރު ރާއްޖޭގެ ކަނޑުތަކުގައި މަސްވެރިކަން ކުރުން ހުއްޓާލުމަށް ހޯރަފުށި ދާއިރާގެ މެންބަރު އަހްމަދު ސަލީމް ހުށަހެޅުއްވި ގަރާރާއި، ރަށު ކައުންސިލްތަކާއި އަމިއްލަ ފަރާތްތައް ގުޅިގެން ރަށްރަށުގައި ގޭދޮށު މަސް ފެކްޓަރީ ގާއިމު ކުރުމަށް ތޮއްޑޫ ދާއިރާގެ މެންބަރު ހަސަން ޝިޔާން ހުށަހެޅުއްވި ގަރާރެވެ.\nއިބްތިދާއީ ބަހުސްގެ މަރުހަލާގައި އޮތް ގަރާރަކީ އިންޑިއާ ކަނޑުގައި ބޮޑު ދާ ޖަހައިގެން ރީނދޫ އުރަހަ ކަންނެލީގެ މަސްވެރިކަން މަނާކޮށް ދެމެހެއްޓެނިވި މަސްވެރިކަމެއް ކުރުމަށް ގޮވާލައި ކަނޑިތީމު ދާއިރާގެ މެންބަރު އަބްދުﷲ ޝަހީމް އަބްދުލް ހަކީމް ވެސް ގަރާރެއް ހުށަހަޅުއްވާފައިވެ އެވެ. މަޖިލީހުގައި އެމްޑީޕީގެ ސުޕަ މެޖޯރިޓީ އޮތުމުން އެ ގަރާރު ވެސް ތަޅުމަށް ބަލައިގަންނާނެ ކަމަށް ބެލެވެ އެވެ.


އިގުތިސާދަކީ ކޮންއެއްޗެއް؟ – Vedhun\nއަފްރާޚް June 6, 2014 އިގުތިސާދަކީ ކޮންއެއްޗެއް؟2014-06-06T04:21:00+00:00 ނަޒަރިއްޔާތު, އިޤުތިޞާދީ No Comment\nއިގުތިސާދަކީ މުދަލާއި ޚިދުމަތުގެ އުފެއްދުންތެރިކަމާއި ހޭދަކުރުމާއި، އަދި ފޯރުކޮށްދެވޭ، ދައުރުކުރެވޭ ފައިސާގެ ހަމަތަކުގެ މަތިން ގައުމެއް ނުވަތަ ސަރަހައްދެއްގެ ހާލަތު ބަޔާން ކުރާ ބަޔާން ކުރުމެވެ. ކުރުގޮތަކަށް ބުނާނަމަ، އުފައްދާ ފަރާތާއި ނެރެދޭ ފަރަތާއި ބޭނުންކުރާ ފަރާތް ޝާމިލުވާގޮތަށް ގައުމެއްގައި ނުވަތަ ސަރަހައްދީގޮތުން އުފެދިފައިވާ ވިއުގައެވެ.\nއިގުތިސާދުގެ އެންމެ މުހިންމު ދެބަޔަކީ ޝާމިލުވާ ފަރާތްތަކާއި، ކަނޑައެޅޭ ލަނޑުދަނޑި ތަކެވެ. އެގޮތުން އިގުތިސާދެއް އިގުތިސާދަކަށްވަނީ ޝާމިލްވާ ފަރާތްތަކެއް ތިބެގެންކަމުގައިވާއިރު މައިގަނޑު ގޮތެއްގައި މިފަރާތްތައް ބެހިގެންވަނީ އަންނަނިވި ގޮތުގެ މަތިންނެވެ.\nއުފައްދާ ފަރާތް ނުވަތަ އިންވެސްޓް ކުރާ ފަރާތް\nމަސައްކަތްތެރިން ނުވަތަ ވަޒީފާ އަދާކުރާ މީހާ\nބޭނުންކުރާ މީހާ ނުވަތަ ހޭދަ ކުރާ މީހާ\nއިގުތިސާދީ މަސައްކަތްތައް ކުރެވެނީ ނުވަތަ ކުރެވިގެން އަންނަނީ ކަނޑައެޅިފައިވާ ލަނޑުދަނޑިތަކަށް ބަރޯސާވެގެން އެކަންކަން ހައްލު ކުރުމުގެ ގޮތުންނެވެ. އިގުތިސާދީ ނިޒާމްގެ ތެރޭގައި ހައްލު ކުރުމަށް ލަނޑުދަނޑިތަކެއް ކަނޑައެޅޭ މައިގަނޑު އަމާޒުތަކަކީ އަގުމައްޗަށް ދިޔުން ނުވަތަ އިންފްލޭޝަން، ވަޒީފަގެ ފުރުސަތު، އިގުތިސާދީ ދުވެލިނުވަތަ ކުރިއެރުން، އާމްދަނީ އަދި ބެލެންސް އޮފް ޕޭމަންޓް އެވެ.\nއެހެންކަމުން އިގުތިސާދެއް ބިނާވެގެންވަނީ އުފައްދާފަރާތާއި، ފޯރުކޮށްދޭ ފަރާތާއި، ލިބިގަންނަފަރާތާއި އަދި ޝަރުކާރެއްގެ މަތީގައި ކަމަށްވީ ހިނދު މަތީގައި ބަޔާންކުރެވިގެން ދިޔަ ލަނޑުދަނޑިތައް (މެކްރޯ އިކޮނިމިކްގެ އޮބްޖެކްޓިވްސް) ހާޞިލު ކުރުމުގެ މައިގަނޑު އަސާސަކަށް ވެގެންދަނީ ސަރުކާރުން ކަނޑައަޅާ ސިޔާސަތުތަކެވެ.\n« ޗިކެން 65 ރެޕް ހައްދަވާނެ ގޮތް\nވިރެމުންދާ ހިތް »


ދަނޑުވެރިންގެ ތަކެތި ގަންނަން ފަށާނީ އަންނަ މަހު: އަމްރު – Dhen.mv\nކޮވިޑް-19: މީރާ ގެ މުވައްޒަފެއް ފައްސި ވެއްޖެ\nދަނޑުވެރިންގެ ތަކެތި ގަންނަން ފަށާނީ އަންނަ މަހު: އަމްރު\nApril 21, 2020 - 11:32 am\nދަނޑުވެރިން ހައްދާ ތަކެތި އެސްޓީއޯ އިން ގަންނަން ފެށުމުގެ ވިސްނުން ހުރީ މޭ އެއް ވަނަ ދުވަހުން ފެށިގެން ކަމަށް އެ ކުންފުނީގެ އެމްޑީ ހުސައިން އަމްރު މުހައްމަދު ވިދާޅުވެއްޖެ އެވެ.\nއަމްރު އެހެން ވިދާޅުވެފައިވަނީ މިދިޔަ އާދިއްތަ ދުވަހު ބޭއްވި ރައްޔިތުންގެ މަޖިލީހުގެ ސްޓޭޓް އޯން އެޓަޕްރައިސަސް ކޮމިޓީގައި ވާހަކަ ދައްކަވަމުންނެވެ.\nއެގޮތުން އަމްރު ވިދާޅުވީ އެސްޓީއޯ އިން ގަންނަން ނިންމާފައި ވަނީ ވަކި ބާވަތެއްގެ ތަކެއްޗެވެ. އެއީ ފުޑް ސެކިއުރިޓީއަށް ކޮންމެހެން ބޭނުންވާނެ ތަކެތި ކަމަށް އަމްރު ވަނީ ވިދާޅުވެފައެވެ.\nއަމްރު ވިދާޅުވީ އެކުންފުނިން ތަކެތި ގަންނަން ފަށާނީ ތަކެތި ކުންފުނިން ގަންނާނެ އަގުތައް އިއުލާނު ކުރުމަށް ފަހު ކަމަށެވެ. އެގޮތުން ވިސްނުން ހުރީ އަންނަ މަހު އެކެއްގައި ލިސްޓުގައި ހުރި އެއްޗިހި ގަންނަން ކަމަށް އަމްރު ވަނީ ވިދާޅުވެފައެވެ.\nކޮމިޓީގައި ތޮއްޑޫ ދާއިރާގެ މެމްބަރު ހަސަން ޝިޔާން ވިދާޅުވީ ތޮއްޑޫގެ ދަނޑުވެރިން ރޯދައާ ދިމާކޮށް ހައްދާފައި ހުރި ތަކެތި މާލެ ލޮކްޑައުން ކުރުމާ ގުޅިގެން ދުވާލަކަށް 20 ނުވަތަ 30 ޓަނުގެ ތަކެތި ހަލާކުވަމުންދާ ކަމަށެވެ. ހަލާކުވާ ތަކެތީގެ ތެރޭގައި ކަރާ ކިއުކަމްބާ އަދި ލެޓިއުސް ފަދަ ތަކެތި ހިމެނޭކަން ޝިޔާން ފާހަގަ ކުރެއްވި އެވެ.\nއަމްރު ވިދާޅުވީ ދަނޑުވެރިން ރޯދައަށް ހައްދާފައިވާ ތަކެތި މާލެ ގެނައުމަށް އިކޮނޮމިކް މިނިސްޓްރީ އިން ޕްލޭނެއް ގެންގުޅޭ ކަމަށެވެ. އަދި އެއީ މިވަގުތަށް އޮތް ހައްލު ކަމަށް އަމްރު ވިދާޅުވި އެވެ.\nދަނޑުވެރިން އުފައްދާ ތަކެއްޗަށް ހަމަ އަގު ފޯރުކޮށްދިނުމަށް ކުރާ މަސައްކަތުގެ ދަށުން އެސްޓީއޯއިން ވަނީ "އެސްޓީއޯ އެގްރި ސެންޓާ" ގެ ނަމުގައި ޕްލެޓްފޯމެއް ވެސް އުފައްދަން ނިންމާފަ އެވެ. އަދި ދަނޑުވެރިން އުފައްދާ ތަކެއްޗަށް ވަގުތުން ފައިސާ ލިބޭނެ އިންތިޒާމު ހަމަޖެއްސުމުގެ މަސައްކަތް ވެސް އެސްޓީއޯއިން ކުރާނެ ކަމަށް އަމްރު ވިދާޅުވެ އެވެ.\nއަލްޙަމްދުލިﷲ. އިތުރު 82 މީހަކު ރާއްޖެއިން ކޮވިޑް ބަލިން ފަސޭޙަވެއްޖެ\nބައެއް ޤައުމުތަކުގެ ސަފީރުންނާ މިނިސްޓަރ ޝާހިދު ބައްދަލުކުރައްވައިފި


Utility Regulatory Authority Ge Bill Thasdheegu Kurehvumun Minister Ge Shukuru Raees Ah!\nޔުޓިލިޓީ ރެގިއުލޭޓަރީ އޮތޯރިޓީގެ ބިލު ތަސްދީގު ކުރެއްވުމުން މިނިސްޓަރުގެ ޝުކުރު ރައީސަށް!\nރައީސް ސޯލިހު އަދި އެންވަޔަރަމަންޓު މިނިސްޓަރު ޑރ. ހުސައިން: ފޮޓޯ / ރައީސް އޮފީސް\nޔުޓިލިޓީ ރެގިއުލޭޓަރީ އޮތޯރިޓީގެ ބިލު ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިއަދު ތަސްދީގު ތަސްދީގު ކުރެއްވުމުން އެންވަޔަރަމަންޓު މިނިސްޓަރު ޑރ. ހުސައިން ރަޝީދު ހަސަން ރައީސް ސޯލިހަށް ޝުކުރު އަދާ ކުރައްވައިފިއެވެ.\nމިނިސްޓަރު މިއަދު ވަނީ ޔުޓިލިޓީ ރެގިއުލޭޓަރީ އޮތޯރިޓީގެ ބިލު ތަސްދީގު ކުރެއްވުމުން އެކަމަށް މަރުހަބާ ވިދާޅުވެ ޓްވީޓެއް ކުރައްވާފައެވެ. ވިދާޅުވީ ރައީސް ސޯލިހި ވެވަޑައިގެންނެވި ވައުދާއި އެއްގޮތަށް ކަރަންޓާއި ފެނާއި ނަރުދަމާ އަދި ކުނި މެނޭޖުކުރުމުގެ ހިދުމަތްތައް ރެގިއުލޭޓް ކުރުމަށް ދައުލަތުގެ އާ މުއައްސަސާއެއް އުފެއްދެވުމަކީ، ރައީސް އެޅުއްވި ހަރުދަނާ ފިޔަވަޅެއްކަން ކަށަވަރު ކަމަށެވެ\nމަރުހަބާ ޔުޓިލިޓީ ރެގިއުލޭޓަރީ އޮތޯރިޓީ! ވީވައުދާއެއްގޮތަށް ކަރަންޓާ ފެނާ ނަރުދަމާ އަދި ކުނި މެނޭޖުކުރުމުގެ ޚިދުމަތްތައް ރެގިއުލޭޓް ކުރުމަށް ދައުލަތުގެ އާ މުއައްސަސާއެއް އުފެއްދެވުމަކީ، ރައީސުލް ޖުމްހޫރިއްޔާ އެޅުއްވި ހަރުދަނާ ފިޔަވަޅެއްކަން ކަށަވަރެވެ. https://t.co/ShHG8MwCnU\n— Hussain R. Hassan (@DrHussainHassan) December 13, 2020\nމި ބިލު މަޖިލީހުން ފާސްކުރީ މަޖިލީހުގެ 2020 ވަނަ އަހަރުގެ ތިންވަނަ ދައުރުގެ 20 ވަނަ ޖަލްސާގައެވެ.\nޔުޓިލިޓީ ރެގިއުލޭޓަރީ އޮތޯރިޓީގެ ބިލަކީ އާންމު ބޭނުންތަކުގެ ހިދުމަތްތައް ފޯރުކޮށްދިނުމާއި ގުޅޭ ކަންކަން އިންތިޒާމު ކުރުމަށްޓަކައި އިދާރާއެއް އުފެއްދުމާއި، އެ އިދާރާގެ މަސްއޫލިއްޔަތުތަކާއި ބާރުތައް ކަނޑައެޅުމާއި، އަދި އާންމު ބޭނުންތަކުގެ ހިދުމަތްތަކާގުޅޭ ކަންކަން ރާވައި، ހިންގާނެ ގޮތުގެ އާންމު އުސޫލުތައް ކަނޑައެޅާފައިވާ ބިލެކެވެ.\nއެ ބިލުގެ މަގްސަދަކީ، އާންމު ބޭނުންތަކުގެ ހިދުމަތްތަކަކީ ރާއްޖޭގައި ދިރިއުޅޭ އެންމެނަށް ހެޔޮ އަގެއްގައި، ހަރުދަނާކަމާއެކު އިތުބާރުހުރި އަދި ދެމެހެއްޓެނިވި ގޮތެއްގެމަތިން، ފޯރުކޮށްދެވޭ ހިދުމަތްތަކަކަށް ހެދުމެވެ. އަދި އެ ހިދުމަތްތަކަކީ އެފިޝަންޓް އަދި ތިމާވެއްޓާ ރައްޓެހި ހިދުމަތްތަކެއްގެ ގޮތުގައި ބައްޓަންކުރުމާއި، ރަނގަޅު ފެންވަރުގައި ދެވޭ ހިދުމަތްތަކަކަށް ހެދުމެވެ.\nމީގެ އިތުރުން ވެސް އެ ހިދުމަތްތައް ފޯރުކޮށްދިނުމުގައި އަމަލުކުރާނެ އާންމު އުސޫލުތައް ކަނޑައަޅައި، ތަންފީޒުކުރުމާއި، އެ ގާނޫނާއި އަދި ކަމާގުޅޭ ހާއްސަ ގާނޫނުތަކާ އެއްގޮތަށް އަމަލުކުރަމުންދޭތޯ ބަލައި، ފިޔަވަޅު އަޅާނެ ނިޒާމެއް ގާއިމުކުރުން ވެސް އެ ބިލުގެ ބޭނުންތަކުގެ ތެރޭގައި ހިމެނެއެވެ.


Chuttee manaa, ekamu emmen chuttee ah rashah\nޗުއްޓީ މަނާ، އެކަމަކު އެންމެން ޗުއްޓީއަށް ރަށަށް\nބޮޑު ޗުއްޓީއަށް ރަށަށްދާ ބަޔަކު އުުުފުލާ ބޯޓެއް: މި ދުވަސްވަރު ޗުއްޓީއަށް ރަށަށްރަށަށް ދިއުން މަނާ ނަމަވެސް ގިނަ ބަޔަކު ޗުއްޓީއަށް ދޭ -- އަވަސް ފޮޓޯ\nކޮވިޑް-19 އިގެ ބަލިމަޑުކަމުގައި ދިވެހިން އެންމެ ފަހުން ތަޖުރިބާކުރި ހަތަރުވަނަ ރާޅުގެ ނުރައްކަލުން އަދިވެސް މުޅީން އަރައިގަނެވި ރައްކާތެރިކަމުގެ މަންޒިލަކަށް ދިއުމަށް ކުރަން ޖެހޭ ދަތުރު އޮތީ ކުރިއަށެވެ. މޭމަހު ބައްދަލުކުރި ނުރައްކާތެރި ރާޅުގައި ކޮންމެ ދުވަހަކު ހާހުން މަތިން މީހުނަށް ބަލި ޖެހި އެތައް ބަޔަކު މަރުވަމުން ވެސް ދިޔަ އެވެ. ސައުވީސް ގަޑިއިރުތެރޭ ޕޮޒިޓިވްވާ މީހުންގެ ނިސްބަތް ދެހާހުން މައްޗަށް ދިޔަ ދުވަސްތައް ބައްދަލު ކުރިއިރު އެއް ދުވަހާއި 13 މީހުން މަރުވި ދުވަހެއް ވެސް ތަޖުރިބާ ކުރިއެވެ. މަސް ދުވަސް ފާއިތުވެ ދިޔައިރު މީހަކު މަރުނުވެ ދިޔައީ އެންމެ 24 ގަޑިއިރެވެ. އެ ނޫން ކޮންމެ ދުވަހަކު ދެތިން ހަތަރު މީހުން ނޫނީ އަށެއްކަ މީހުން މަރުވަމުން ދިޔަ އެވެ. މިއީ ރާއްޖެ ފަދަ އާބާދީ ކުޑަ ގައުމަކަށް ވަރަށް މަތީ ނަންބަރުތަކެކެވެ. އެ ނަންބަރުން ބުނެދެނީ ކޮވިޑްގެ ނުރައްކާ އޮތް މިންވަރެވެ. ރާއްޖޭގެ ކޮވިޑްގެ ހާލަތެވެ.\nހާލަތު ގޯސްކޮށް އޮތީ މާލެ ނުވަތަ މާލެ ސަރަހައްދަކު އެކަންޏެއް ނޫނެވެ. އަތޮޅުތަކުން 80 އާ ގާތްކުރާ އަދަދެއްގެ ރަށްރަށުގައި ކޮވިޑްގެ ބަލި މީހުން ފެނި އެ ރަށަށް އޮތީ ބަަންދު ކޮށްފަ އެވެ. ބަންދު ނުކުރި ނަމަވެސް ކޮވިޑްގެ ބަލި މީހަކު ނެތް ރަށެއް ވަރަށް މަދެވެ. މެއި މަހުގެ ތެރޭގައި ރަށްރަށުން ވެސް ބައެއް މީހުން އެ ބަލީގައި މަރުވެފައި ވެއެވެ. ޖުމްލަ 88 މީހަކު މަރުވިއިރު 35،500 ވުރެ ގިނަ މީހުންނަށް ބަލި ޖެހުނެވެ.\nހާލަތު ގޯސްވުމުން ކޮވިޑް ކޮންޓްރޯލް ކުރަން ހަރުކަށި އެތައް ފިޔަވަޅެއް އަޅަން ޖެހުނެވެ. ކޮންމެ ދުވަހަކު 16 ގަޑިއިރު ކާފިއު ހިންގާ މަގުތަކަށް ނުކުމެ އުޅުން މަނާކުރި އެވެ. ބާކީ އޮތް އަށް ގަޑިއިރު ބޭރަށް ނުކުމެ އުޅެވެނީ ހާއްސަ ހުއްދައެއްގެ ދަށުން ޒަރޫރީ ބޭނުންތަކަށް ކަމަށް ކަނޑައެޅި އެވެ. އެއީވެސް ގެބީސީއަކުން ދެ މީހުނަށެވެ. ހުރިހާ ވިޔަފާރިތައް ބަންދުކޮށް އެންމެން ގެއަށް ވަންނަން މަޖުބޫރުކުރީ ކޮންމެ ދުވަހަކު ބަލިވެގެން އެނދުމައްޗަށް ވެއްޓޭ މީހުންގެ ނިސްބަތް އިތުރުވުމާއި މަރުވާ މީހުންގެ އަދަދު މައްޗަށް ދާން ފެށުމުންނެވެ.\nއެ ފިޔަވަޅުތަކަށް ހަތަރު ހަފުތާ ވެގެންދިޔައިރު ބަލި ޖެހޭ މީހުންގެ ނިސްބަތް ވަރަށް ބޮޑަށް ދަށްވެ، މަރުވާ މީހުންގެ އަދަދުވެސް ބޮޑުތަނުން މަދުވެފައި ވެއެވެ. ނަމަވެސް އަދިވެސް ނަންބަރު ހުރީ 200 އިން މަތީގަ އެވެ. ހާއްސަކޮށް އަތޮޅުތަކަށް އޮތް ނުރައްކާ އަދި ކުޑައެއް ނޫނެވެ. މި ފަހުން ކޮންމެ ދުވަހަކު ޕޮޒިޓިވްވާ މީހުންގެ ތެރެއިން 60 ޕަސެންޓް މީހުނަކީ ރަށްރަށުން ޕޮޒިޓިވްވާ މީހުނެވެ. މިދިޔަ ހަފުތާއެއްހާ ދުވަހުގެ ތެރޭގައި މާލެއިން ޕޮޒިޓިވްވި މީހުންނަށްވުރެ ކޮންމެ ދުވަހަކު ވެސް އަތޮޅުތަކުން ބަލި މީހުން ފެންނަ ނިސްބަތް ގިނައެވެ.\nމޭ މަހު އަދި ކޮވިޑްގެ ކޮންމެ ރާޅެއްގައި ބަލީގެ ހާލަތު އެންމެ ގޯސްވީ މީހުން ތޮއްޖެހިފައި އޮތް މާލެ ސަރައްދުގައި ނަމަވެސް މަދު ދުވަސްކޮޅެއްގެ ތެރޭގައި ރަށްރަށަށް ބަލި ފެތުރި އަތޮޅުތަކަށް ނުރައްކާ ވެފައި ވެއެވެ. އެެހެން ވާން ދިމާވާ އެންމެ ބޮޑު ސަބަބަކީ އެކި ބޭނުންތަކުގައި މާލެ ސަރަހައްދުން ރަށްރަށަށް ކުރާ ދަތުރުތައް ގިނަވުމެވެ. އެތައް ބަޔަކު ކޮންމެ ދުވަހަކު ފުރަފުރައިގެން އަތޮޅުތަކަށް ދާތީ އެވެ.\nރަށްރަށަށް ބަލި ފެތުރުން ހުއްޓުވުމަށް މާލެއިން ރަށްރަށް ދާން ހުއްދަދޭ އުސޫލު އެޗްޕީއޭއިން ހަރުކަށި ކުރީ މި މަހުގެ ފަސްވަނަ ދުވަހު އެވެ. ޒަރޫރީ އެކި ބޭނުންތަކަށް ކުރީން ދަތުރުކޮށް އުޅުމަށް ހުއްދަ ދިން ނަމަވެސް އެޗްޕީއޭއިން ކަނޑައެޅި ދެތިން ހަތަރު ޝަރުތަކަށް ނުފެތޭ އެއްވެސް ބަޔަކަށް މާލެއިން ރަށްރަށަށް ދާން ހުއްދަ ނުދޭން ނިންމި އެވެ.\nމާލެ ސަރަހައްދުން ރަށްރަަަށަށް ދަތުރު ކުރުމަށް ހުއްދަ ދޭނީ ސިއްހީ ފަރުވާ ހޯދުމަށް މާލެ އައިސް އެނބުރި ދާންޖެހޭ މީހުންނާއި އެފަދަ މީހަކާއެކު ކޮންމެހެން ދާންޖެހޭ މީހުންނަށާއި މާލޭގައި ވަޒީފާ އަދާ ކުރަމުންދާ ވަޒީފާ ހުއްޓާލަން ޖެހުން ފަދަ ކަންކަން ދިމާވެގެން މާލޭގައި ތިބުން ދަތިވެފައިވާ މީހުންނާއި މާލޭގައި ދިރިއުޅެން ނެތިގެން ރަށަށް ދިރިއުޅުން ބަދަލުކުރާ މީހުންނާއި ތައުލީމު ހާސިލު ކުރުމަށް މާލެ އައިސް ކިޔަވާ ނިމިފައިވާ ދަރިވަރުންނަށް ކަމަށް ކަނޑައެޅިއެވެ. އަދި ކިޔެވުން ވަގުތީ ގޮތުން މެދުކެނޑިފައިވާ ދަރިވަރުންނާއި އެ މީހުންގެ އާއިލާތަކަށް ޗުއްޓީއަށް ރަށްރަށަށް ދާން ހުއްދަ ނުދޭނެ ކަމަށް ލިޔުނެވެ.\nއަދި މައިންބަފައިން ބަލިވުން ނުވަތަ އަނބިމީހާ ވިހެއުންފަދަ ކަންކަމުގައި ރަށަށް ދާން އެދޭ މީހުންނަށް ފިޔަވައި އެހެން ބޭނުމެއްގައި ވެސް ރަށަށް ނުދެވޭނެ ކަމަށް ނިންމާ އުސޫލުގައި ހިމެނެއެވެ.\nނަމަވެސް އެ އުސޫލަށް މިހާރު އަމަލު ކުރަނީ ކިހާ ވަރަކަށްތޯ ސުވާލު އުފެދެ އެވެ. އަވަސްއާ ވާހަކަ ދެއްކި ވަރަށް ގިނަ ރަށްރަށުގެ ކައުންސިލްތަކުން ބުނި ގޮތުގައި ސުކޫލުތައް ބަންދުވެ ބޮޑު ޗުއްޓީ ފެށުމާއެކު އެތައް ބަޔަކު މާލެއިން ރަށްރަށަށް ދަތުރުކުރަމުން ދެއެވެ. އޭގެ ތެރެއިން 90 ޕަސެންޓް މީހުންނަކީ އެޗްޕީއޭގެ މިހާރުގެ އުސޫލަށް ނުފެތޭ މީހުންނެވެ. އެ މީހުން ރަށަށް އެ ދަނީ ޗުއްޓީ ހޭދަ ކޮށްލުމުގެ ބޭނުމުގަ އެވެ.\nކޮވިޑްގެ ސަބަބުން މާލޭގަައި ދިރިއުޅޭ ކުލީ ކޮޓަރީގައި އާއިލާތައް ބަންދުވެފައި ތިބޭތާ އެތައް ދުވަހެއް ވެފައިވާތީ އެ އެންމެވެސް ތިބީ ބޮޑު ޗުއްޓީއަށް ރަށަށް ދާން ކޮންމެހެން ވެސް ބޭނުން ވެފައެވެ. ނަމަވެސް މިފަދަ ހާލަތެއްގައި އެކަން ކުރުން ސަރުކާރުން މަނާ ކޮށްފައި އެވަނީ އެންމެންގެ ރައްކާތެރި ކަމަށެވެ.\nސަރުކާރުގެ އެ އުސޫލު މިހާރު އޮތީ ނަމެއްގަ އެވެ. ކޮންމެވެސް ގޮތަކުން ހުއްދަ ހޯދައިގެން ރަށްރަށަށް ދަތުރު ކުރުން އޮތީ މެކުހަށް ޖަހާފަ އެވެ. އާންމު އުސޫލުން ބޮޑު ޗުއްޓީއަށް ރަށްރަށަށް މީހުން އަރާ އުސޫލުން މީހުން އެބަ އަރައެވެ. ހަމައެކަނި ތަފާތަކީ 14 ދުވަހުގެ ކަރަންޓީއެއް އޮތް ކަމެވެ.\nމިއަހަރުގެ ދިރާސީ އަހަރުގެ ކިޔެވުން ނިމި ބޮޑު ޗުއްޓީ ފެށީ މި މަހުގެ 24 ވަނަ ދުވަހު އެވެ. އެ ދުވަހު ރިޕޯޓް ފޮތް ހަވާލުކޮށް ސުކޫލުތައް ބަންދު ކުރިއިރު 2021 ގެ ކިޔެވުން ފަށާނީ އޮގަސްޓް މަހުގެ ކުރީ ހަފުތާގަ އެވެ.\nޗުއްޓީއަށް ރަށްރަށަށް ނުދެވޭ ގޮތަށް އުސޫލެއް ހަދާފައި އޮތް ނަމަވެސް އެތައް ބަޔަކު "ހުއްދަ ހޯދައިގެން" ރަށްރަށަށް ދަތުރު ކުރަނީ ކިހިނެތްތޯ އެއީ އުފެދޭ ސުވާލެކެވެ. ބައެއް ކައުންސިލުތަކުން ބުނި ގޮތުގައި އެތައް ބަޔަކު އެ ހުއްދަ ހޯދަނީ ސައްހަ ނޫން މައުލޫމާތު ދީގެނެވެ. އަނެއް ބަޔަކު އެ ހުއްދަ ހޯދަނީ ނުފޫޒުގަދަ ކޮންމެވެސް މީހެއްގެ އެހީގަ އެވެ.\n"މިހާރުވެސް މި ރަށް މި އޮތީ ފުރިފައި. އެޗްޕީއޭގެ އުސޫލަށް ފެތޭނެ ދިހަ ވަރަކަށް މީހުންވެސް ނެތް. އެކަމު އެންމެން ވެސް އެ އައީ ހުއްދަ ހޯދައިގެން. އެއް ބަޔަކު ބުނީ މާލެ ދޫކޮށްލަނީއޭ ބުނެ ހުއްދަ ހޯދައިގެން އައީ ކަމަށް. އަނެއް ބަޔަކު ބުނީ މެންބަރަށޭ ގުޅީ. މެންބަރަށް ގުޅިތާ ފަސް މިނެޓްތެރޭ ކުރީން ރިޖެކްޓްކުރި ހުށައެޅުން އެޕްރޫވްކޮށް ހުއްދަ ދީފިއޭ،" މެދު އަތޮޅެއްގެ ރަށެއްގެ ރަށު ކައުންސިލުގެ ރައީސަކު ވިދާޅުވި އެވެ.\nހުއްދަ ދިނުމުގައި ކައުންސިލްތަކުގެ ދައުރެއް ކުރީން އޮތް ނަމަވެސް މިހާރު އެ ދައުރު މާ ހަރުދަނާއެއް ނޫނެވެ. ރަށަކަށް ދަތުރުކުރާ މީހުންގެ މައުލޫމާތާއި އެ މީހުންްގެ ހާލަތު ކައުންްސިލުތަކަށް ރަނގަޅަށް އެނގޭއިރު ސައްހަ ނޫން މައުލޫމާތުދޭ މީހުން އެޗްޕީއޭއަށް ދެނެގަނެވޭނެ އެންމެ ރަނގަޅު ގޮތަކީ ކައުންސިލުތަކުގެ ފުރިހަމަ ބައިވެރިވުމާއެކު ހުއްދަ ދިނުމުގެ ކަންކަން ކުރިއަށް ގެންދިއުން ކަމަށް ބައެއް ކައުންސިލަރުން ގަބޫލު ކުރައްވަ އެވެ.\nމަޖިލީސް މެންބަރު އަންގައިގެން ހުއްދަ ދިނުން ކުރިއަށް ގެންދާނަމަ އުސޫލު ހެދުމުގެ ބޭނުމެއް އޮތްތޯވެސް ބައެއް ކައުންސިލަރުން ސުވާލު އުފައްދައެވެ.\n"މިސާލަކަށް ހުއްދަ ހޯދައިގެން އެބަ އާދޭ ރަށަށް ނިސްބަތް ނުވާ މީހުންވެސް. އެ މީހުން މި އަންނަނީ މިވެނި އެވެނި މީހެއްގެ ފިރިމީހާގެ ކޮއްކޯ ނުވަތަ އެހެން ކޮންމެވެސް މީހެކޭ ބުނެ. އެކި މީހުން އެކި ރަށު މީހުންނާއި ކައިވެނިކޮށްގެން އުޅޭއިރު އާއިލާތައް މި އޮންނަނީ ގުޅިފައި. ނަމަވެސް ކައުންސިލަށް އެނގޭނެ ދެއްތޯ މިރަށަށް އަންނަ ޖެހޭފަދަ ހާލަތެއްގައި ހުރި މީހެއް. އަދި އެ މީހަކީ އެޗްޕީއޭގެ އެ އޮތް އުސޫލަށް ފެތޭ މީހެއްތޯ ނުވަތަ ނޫންތޯވެސް. އެކަމު ނުފޫޒުގެ ތެރެއިން ހުއްދަ ދޭތީ ދެން ކުރާނެ ކަމެއް ނޯންނާނެތާ،" އުތުރުގެ އާބާދީ ކުޑަ ރަށެއްގެ ކައުންސިލުގެ ރައީސަކު ވިދާޅުވިއެވެ.\nއެހެން ބައެއް ކަައުންސިލަަރުން ވިދާޅުވި ގޮތުގައި ހުއްދަ ދިނުމުގެ ކުރީން އެކަން ކައުންސިލުތަކަށް އެންގި ނަމަވެސް ބައެއް ފަހަރު އޮންނަ ގުޅުންތަކުގެ ސަބަބުން ހުއްދަ ދޭ ބަޔަކު އެ ދަނީ ޗުއްޓީއަށް ކަމަށް ރިޕޯޓް ކުރަން ކައުންސިލަރުން ފަހަތަށް ޖެހެއެވެ.\n"އެހެން ހަދައިފިނަމަ އެ ގެއްލުނީ ގުޅުން. ނޫނީ އޮތް ތާއީދު ގެއްލުނީ. އެހެންވީމަ އެ ބަޔަކު އަންނަނީ ޗުއްޓީއަށޭ ބުނަން ވެސް ނުކުރޭ ބައެއް ކައުންސިލްތަކަށް. މިހާރު އެ އޮތް އުސޫލު ތަންފީޒު ކުރެވޭނީ ހުރިހާ އެންމެންގެ އެހީތެރިކަން ލިބިގެން. އަޅުގަނޑުމެން ކަންބޮޑުވޭ މި ރަށްރަށުގައި ބަލި ފެތުރިދާނެތީ،"\nއެޗްޕީއޭގެ އޮފިޝަލަކު ވިދާޅުވި ގޮތުގައި މާލެއިން ރަށްރަށަށް ދާން ހުއްދަ ދޭނީ އުސޫލުގެ ތެރެއިންނެވެ. އަދި ހަގީގީ މައުލޫމާތު ހިއްސާ ކުރުމަށް އެދެ އެވެ. އޮޅުވާލައިގެން ދޭ މައުލޫމާތާއެކު ދެވޭ ހުއްދައިގެ ދަށުން ރަށްރަށަށް ދަތުރުކުރާ މީހުން އެ ކުރަނީ އުސޫލާ ހިލާފު ކަމެކެވެ.\n"އަޅުގަނޑުމެންގެ އިލްތިމާސްއަކީ މިއީ ޗުއްޓީއަށް ދަތުރުކުރަން ހާލަތު ތަންދޭ ދުވަސްވަރަކަށް ނުވާތީ އެކަން ނުކުރައްވާށޭ. ހަގީގަތުގައި ޗުއްޓީއަށް ދާ މީހުންނަށް އަދި ހުއްދައެއް ނުވެސް ލިބޭނެ. ނަމަވެސް އެކި ގޮތްގޮތުން މައުލޫމާތު ދީގެން ދާ ކަމަށްވާނަމަ އެ މީހަކު އެ ކުރާ ކަމަކުން މުޅި ރަށަށްވެސް ބަލި ފެތުރިދާނެ. ރަށްރަށަށް ދަތުރުކުރުން މުޅީން ހުއްޓާނުލެވެނީ ވަރަށް ޒަރޫރީ ބޭނުންތަކަށް ދާންޖެހޭ މީހުން ތިބޭނެތީ. ނަމަވެސް އޭގެ ނާޖައިޒު ފައިދާ ނަގައިގެން ނުވާނެ،" އޮފިޝަލް ވިދާޅުވިއެވެ.\nއަތޮޅުތަކުގެ 50 ރަށެއް އަދިވެސް އޮތީ ބަންދުކޮށްފައެވެ. ކޮންމެ ދުވަހަކު 100 އިން މަތީގައި ރަށްރަށުގެ ޕޮޒިޓިވް ނަންބަރު ހުރުމުން އެއީ ނުރައްކާ ފިލާ ނުދާ ކަމުގެ ހެއްކެކެވެ. އެހެންވީމަ އުސޫލެއް ހެދުމުން އެކަނި އަދި ނުނިމެއެވެ. އެ އުސޫލު ތަންފީޒު ކުރެވި އުސޫލުގެ ތެރެއިން ހުއްދަ ދެވެނީ ހަގީގަތުގައިވެސް އުސޫލަށް އެންމެ ރަނގަޅަށް ފެތޭ މީހުންތޯ ވެސް ބަލަން ޖެހެއެވެ.\nއެޗްޕީއޭ މިނިސްޓްރީ އޮފް ހެލްތު ސްކޫލް ޗުއްޓީ + ކޮރޯނާ ވައިރަސް ކޮވިޑް-19


އާދީއްތަ, 12 ޖެނުައަރީ 2020\n2020 ވަނަ އަހަރަށް، ފަނޑިޔާރުންގެ އިސްތިއުނާފު މަޖިލިސް އެކުލަވާލައިފިއެވެ. މި މަޖިލީހަކީ ޤާނޫނު ނަންބަރު: 2008/10 (ޖުޑީޝަލް ސަރވިސް ކޮމިޝަނުގެ) ޤާނޫނަށް2ވަނަ އިޞްލާޙު ގެނައުމުގެ ޤާނޫނުގެ 2-33 ގެ (ވ) އިން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން އަށް މަތިކޮށްފައިވާ ޒިންމާގެ ދަށުން އެކުލަވާލަފައިވާ މަޖިލީހެކެވެ. މި މަޖިލީހަށް ހުށަހެޅޭ މައްސަލަތަކުގެ އިދާރީ އެންމެހައި އިންތިޒާމްތައް ހަމަޖައްސައި، އެ މަސައްކަތްތައްކުރާނީ އިދާރީ ގޮތުން މަޖިލިސް ކުރިއަށްދާނެ ގޮތް ކަނޑައަޅާ މި ޑިޕާޓްމަންޓުން އެކުލަވާލާފައިވާ ނަންބަރު:2019/R-1061 ޤަވާޢިދުގައިވާ ގޮތުގެ މަތިންނެވެ.\nއެހެންކަމުން ފަނޑިޔާރަކާގުޅޭ ޝަކުވާއެއް ބަލައި، ޖުޑީޝަލް ސަރވިސް ކޮމިޝަނުން ނިންމާ ނިންމުންތަކުގެ، ފަނޑިޔާރަކު މަޤާމުން ވަކިކުރަން ރައްޔިތުން މަޖިލީހަށް ހުށަހެޅުމަށް ނިންމާ ނިންމުންތައް ފިޔަވައި، އެނޫން ނިންމުންތައް އިސްތިއުނާފު ކުރުމަށްޓަކައި ހުށަހެޅަން ޖެހޭނީ މި މަޖިލީހަށެވެ.\nފަނޑިޔާރުންގެ އިސްތިއުނާފް މަޖިލީހުގެ ޤަވާއިދުގެ4ވަނަ މާއްދާގެ (ށ) ގައިވާ ގޮތުގެ މަތިން މި މަޖިލިސް އެކުލެވިގެންވަނީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުންގެ ތެރެއިން އުއްތަމަފަނޑިޔާރާއި، ޖުޑީޝަލް ސަރވިސް ކޮމިޝަނުގައި އެ ކޯޓުގެ ފަނޑިޔާރުންގެ ތެރެއިން ހިމެނޭ ފަނޑިޔާރު ފިޔަވައި އެހެން ފަނޑިޔާރަކާއި، ދިވެހިރާއްޖޭގެ ހައިކޯޓުގެ ފަނޑިޔާރުންގެ ތެރެއިން ޖުޑީޝަލް ސަރވިސް ކޮމިޝަނުގައި އެ ކޯޓުގެ ފަނޑިޔާރުންގެ ތެރެއިން ހިމެނޭ ފަނޑިޔާރު ފިޔަވައި އެހެން ފަނޑިޔާރަކާއި އަދި ސުޕީރިއަރ ކޯޓުތަކުގެ ފަނޑިޔާރުންގެ ތެރެއިން ޖުޑީޝަލް ސަރވިސް ކޮމިޝަނުގެ މެންބަރެއްގެ ގޮތުގައި ނުހިމެނޭ ފަނޑިޔާރެއް ހިމެނޭ ގޮތަށް3(ތިނެއް) ފަނޑިޔާރުގެ މައްޗަށެވެ.\n2020 ވަނަ އަހަރަށް އެކުލަވައިލެވުނު ފަނޑިޔާރުންގެ އިސްތިއުނާފް މަޖިލީހުގައި ހިމެނެނީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް ޑރ. އަޒްމިރާލްދާ ޒާހިރު، ދިވެހިރާއްޖޭގެ ހައިކޯޓުގެ ފަނޑިޔާރު އަލްއުސްތާޛު މުޙައްމަދު ނިޔާޒް އަދި ސިވިލް ކޯޓުގެ އިސް ޤާޟީ އަލްއުސްތާޛު ޢަބްދުﷲ ޢަލީއެވެ.\nފަނޑިޔާރުންގެ އިސްތިއުނާފް މަޖިލީހުގެ ޤަވާއިދުގައިވާ ގޮތުގެ މަތިން މި މަޖިލީހަށް މައްސަލަ ހުށަހެޅުމުގެ އިންތިޒާމް މި ޑިޕާޓްމަންޓުގައިވަނީ ހަމަޖެހިފައެވެ.


January 2015 – Haftha\nޕީޕީއެމް ތެރޭގައި ޚިޔާލުތަފާތުވެ ބައިބަވުން އުފެދިފައިވާކަމަށް ބުނެ ފަތުރަމުންދާ ވާހަކަތަކަކީ ހަގީގަތެއް ނެތް ދޮގު ވާހަކަތަކެއް: ޕީޕީއެމްގެ ރައީސް\nޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)ގެ ތެރޭގައި ޚިޔާލުތަފާތުވެ ބައިބަވުން އުފެދިފައިވާކަމަށް ބުނެ ފަތުރަމުންދާ ވާހަކަތަކަކީ އެއްވެސް ހަގީގަތެއް ނެތް ދޮގު ވާހަކަތަކެއް ކަމަށް ކުރީގެ ރައީސް އަދި ޕީޕީއެމްގެ ރައީސް މައުމޫން އަބްދުލްގައްޔޫމް ވިދާޅުވެއްޖެ އެވެ.\nޕީޕީއެމުން ކާނިވާ ސަރަހައްދުގައި ރޭ ބޭއްވި ޖަލްސާގައި ވާހަކަދައްކަވަމުން މައުމޫން ވިދާޅުވީ ޕީޕީއެމަކީ އެއްބައިވަންތަ ޕާޓީއެއް ކަމަށާއި،ޕީޕީއެމްގެ ތެރޭގައި އެއްވެސް ހިޔާލު ތަފާތުވުމެއް ނެތް ކަމަށެވެ.\nއެމަނިކުފާނު ވިދާޅުވި ގޮތުގައި ކުރިއަށް އޮތް ތަނުގައި ވެސް އެ ޕާޓީ އޮންނާނީ ވަރުގަދަކޮށެވެ. ޕާޓީ ތެރޭގައި ފިތުނަ އުފައްދައި މަސްލަހަތު ނަގާލަން ދައްކާ ވާހަކަތަކަށް ބީރު ކަންފަތެއް ދިނުމަށް މައުމޫން އެދިވަޑައިގެންނެވި އެވެ.\nޕީޕީއެމަކީ ވަކި އުމުރަކަށް ހާއްސަ ޕާޓީއެއް ނޫން ކަމަށާއި އެކަން ޕާޓީއާ ގުޅޭ މެމްބަރުންނަށް ބަލާލުމުން ސާފުވެގެންދާ ކަމަށް މައުމޫން ވިދާޅުވިއެވެ. އެމަނިކުފާނު އިތ ވިދާޅުވީ ރާއްޖޭގެ ސިޔާސީ ޕާޓީތަކުގެ ތެރެއިން، ސައްހަ މެމްބަރުން މިވަގުތު އެންމެ ގިނައިން ތިބީ ޕީޕީއެމްގައި ކަމަށާއި،އެހެންކަމުން ޕީޕީއެމް އަކީ މިވަގުތު އެންމެ ކާމިޔާބު ޕާޓީއަކަމަށެވެ.\n” ރާއްޖޭގެ ސިޔާސީ ޕާޓީތަކުގެ ތެރެއިން ސައްހަ މެމްބަރުން މިވަގުތު އެންމެ ގިނައިން ތިބީ މިޕާޓީގައި،މިޕާޓީއަކީ އަކީ އެންމެ ކާމިޔާބު ޕާޓީ.މިއީީ ނަތީޖާ ހާސިލްކުރާ ޕާޓީއެއް،އަޅުގަނޑުމެންނަކީ ހަމައެކަނި ވާހަކަ ދައްކާ ޕާޓީއެއް ނޫން ދައްކާ ވާހަކައާ އެއްގޮތަށް އަމަލުކުރާ ޕާޓީއެއް ޕީޕީއެމްގެ ރައީސް މައުމޫން ވިދާޅުވި އެވެ.\nރައީސްމައުމޫން ވިދާޅުވީ ޕީޕީއެމްގެ ސަރުކާރުގައި ވޭތުވެދިޔަ އެއް އަހަރާއި ކުޑަދުވަސްކޮޅެއްގެ ތެރޭގައި ވަރަށް ގިނަ ކަންތައްތަކެއް ކުރެވިފައިވާ ކަމަށާއި،އެހެންކަމުން ނަތީޖާތަކެއް ހާސިލްކޮށް ދީފައިވާ ކަމަށެވެ.\nޑޮލަރުގެ އަގު ހެޔޮކުރުމާއި ސިއްހީ ހިދުމަތުގެ ފެންވަރު ރަނގަޅުކުރުމާއި ތެލުގެ އަގު ހެޔޮކުރުމާއި އުމުރުން ދުވަސްވީ މީހުންގެ އެލަވަންސް ބޮޑުކުރުން ފަދަ މުހިންމު ގިނަ ކަންތައްތަކެއް ސަރުކާރުން ހާސިލްކޮށްފައިވާ ކަމަށްވެސް ޕީޕީއެމްގެ ރައީސް މައުމޫން އަބްދުލްޤައްޔޫމް ވިދާޅުވިއެވެ.\nރޭގެ ޖަލްސާގައި ރައްޔިތުންގެ މަޖިލީހުގެ ވެލިދޫދާރާއަށް އެމްޑީޕީގެ ޓިކެޓްގައި ހޮވިވަޑައިގެންފައިވާ ރައްޔިތުންގެ މަޖިލީހުގެ މެމްބަރު އަބްދުﷲ ޔާމީންޔާމީން ވަނީ ޕީޕީއެމަށް ސޮއިކުރައްވާފައެވެ.ޔާމީންއާއިއެކު ގިނަ އަދަދެއްގެ ބަޔަކު ވެސް ރޭ ސޮއިކުރި އެވެ.\nAuthor .Posted on January 30, 2015 January 30, 2015 Categories ޚަބަރުLeaveacomment on ޕީޕީއެމް ތެރޭގައި ޚިޔާލުތަފާތުވެ ބައިބަވުން އުފެދިފައިވާކަމަށް ބުނެ ފަތުރަމުންދާ ވާހަކަތަކަކީ ހަގީގަތެއް ނެތް ދޮގު ވާހަކަތަކެއް: ޕީޕީއެމްގެ ރައީސް\nމާޒިޔާ ބަލިކުރުމަށްފަހު ޕީޕަލްސް ކަޕް ގެ ތަށި މެލޭޝިޔާ ޕީޑީއާރުއެމްއިން ގެންގޮސްފި\nޕީޕަލް އޮފް މޯލްޑިވްސް އިންވިޓޭޝަނަލް ސޮކާ ކަޕް ނުވަތަ ޕީޕަލްސް ކަޕްގެ ފައިނަލުގައި ރާއްޖޭގެ މާޒިޔާ ސްޕޯޓްސް އެންޑް ރެކްރިއޭޝަން ބަލިކުރުމަށްފަހު މެލޭޝިޔާ ޕީޑީއާރުއެމްއިން މުބާރާތުގެ ޗެމްޕިއަންކަން ހޯދައިފިއެވެ.\nގައުމީ ފުޓުބޯޅަ ދަނޑުގައި ރޭ ކުޅުނު ވާދަވެރި ފައިނަލް މެޗް ޕީޑީއާރުއެމްއިން ކާމިޔާބުކުރީ ޕެނަލްޓީޖަހައިގެން5–4ގެ ނަތީޖާއަކުންނެވެ.\nރޭ ކުޅުނު ފައިނަލް މެޗްގެ ކުރީ ކޮޅު ޕީޑީއާރުއެމްއިން ވަނީ ލީޑު ނަގާ، މާޒިޔާއަށް އޮތް ފުރުސަތު ހަނިކޮށްފައެވެ.\nއެގޮތުން މެޗުގެ 11 ވަނަ މިނެޓްތެރޭ ފުރަތަމަ ލަނޑު އެޓީމަށް ކާމިޔާބު ކޮށްދިނީ ޑްރަމޭންއެވެ. އެ އަލަނޑަށްފަހު މެޗުގެ 23 ވަނަ މިނެޓުގައި އަލީ އަޝްފާގް ވަނީ އިތުރު ލަނޑެއް ޖަހާ މެޗުގެ ލީޑު ޕީޑީއާރުއެމް އަށް ފުޅާކޮށްދީފައެވެ.\nމެޗުގެ ދެވަނަ ހާފުގެ ކުރީކޮޅު އަޝްފާގް ޖެހި ދެވަނަ ލަނޑުން ޕީޑީއާރ އެމުން ވަނީ ލީޑް ފުޅާކޮށްފައެވެ.\nމާޒިޔާއަށް އުއްމީދު އާކޮށްދިނީ 73ވަނަ މިނެޓުގައި މާޒިޔާގެ ޒުވާން ފޯވަޑު މުހައްމަދު އިރުފާން ކާމިޔާބުކޮށްދިން ލަނޑުންނެވެ.އެލަނޑަށްފަހު މާޒިޔާގެ ކުޅުމަށް ބަދަލުތަކެއްގެނެސް މާޒިޔާ ވަނީ މެޗުގެ 85ވަނަ މިނެޓުގައި ލިބުނު ޕެނަލްޓީ ގޯލަށް ވައްދާލައިގެން ދެވަނަ ލަނޑު ކާމިޔާބުކޮށްފައެވެ.އެލަނޑު މާޒިޔާއަށް ކާމިޔާބު ކޮށްދިނީ ކެޕްޓަން އަސަދުﷲ އަބްދުﷲއެވެ.\nމެޗުގެ އިތުރު ވަގުތުގެ ތެރޭގައި ނަތީޖާ ހަމަހަމަކުރި ލަނޑު މާޒިޔާއަށް ޖަހައިދިނީ މުހައްމަދު ނާޝިދު ނަގައިދިން ހުރަހަކުން ޒުވާން ކުޅުންތެރިޔާ އަހުމަދު އިމާޒް އާއްކޮއެވެ.\nމެޗުގެ ނަތީޖާ3–3އެއްވަރުވެ މެޗްނިމުމާއިގުޅިގެން އިތުރު ވަގުތުގެ 15މިނެޓުގެ ދެ ހާފް ކުޅެން ޖެހުނެވެ.އިތުރުވަގުތުގެ ކުޅުން ފެށުނުތަނާ އަޝްފާގަށް ކުރި ފައުލަކާ ގުޅިގެން މާޒިޔާގެ މުހައްމަދު ސާއިފަށް ދެވަނަ ރީނދޫ ކާޑަކާއެކު ރަތް ކާޑެއް ދައްކާ އޭނާ ވަނީ ދަނޑުން ފޮނުވާލާފައެވެ.\nއިތުރު ވަގުތު ތެރޭ ޑްރަމޭންގެ ޖެހި ދެވަނަ ލަނޑާއެކު އަނެއްކާވެސް ޕީޑީއާރްއެމްއަށް ލިބުނު ލީޑު ފުޅާކޮށްދިނީ މެޗުގައި ތިން ލަނޑުޖަހާ ހެޓްރިކް ހެދި އަޝްފާގް ޖެހި ގޯލުންނެވެ.\nމެޗު ނިމެން އުޅެނިކޮށް ޕަބްލޯ ރޮޑްރިގޭޒް މާޒިޔާއަށް އިތުރު ލަނޑެއް ޖަހައިދިން ނަމަވެސް، ފުރަތަމަ ފަހަރަށް ބޭއްވި ޕީޕަލްސްކަޕް ރާއްޖޭގައި ބެހެއްޓުމަށް ނިކުތް މާޒިޔާއަށް ދެވަނަ ފަހަރަށް ނަތީޖާ ހަމަހަމަކުރެވޭ ގޮތެއް ނުވެ ޕީޑީއާރްއެމް ވަނީ މުބާރާތުގެ ތަށި އުފުލާލާފައެވެ.\nފައިނަލް މެޗަށް ފަހު ޕީޑީއާރްއެމް އަށް މުބާރާތުގެ ޓްރޮފީ އުފުލާލަދިނީ ދަގަނޑޭ އެވެ. ޓްރޮފީ ހަވާލުކޮށްދެއްވީ މުބާރާތުގެ ޗެއާމަން އަދި ޓޫރިޒަމް މިނިސްޓަރު އަހުމަދު އަދީބެވެ.\nމުބާރާތުގެ ޓްރޮފީ ސްޓޭޑިއަމަށް ގެނައީ ރަސްމީ އިއްޒަތުގައި އެމްއެންޑީއެފްގެ އެސްކޯޓުގަ އެވެ. ޓްރޮފީއާ ސްޓޭޑިއަމުން ހަވާލުވެވަޑައިގަތީ މިނިސްޓަރު އަދީބެވެ.\nރޭގެ އިނާމު ދިނުމުގެ ރަސްމިއްޔާތު ފެށުމުގެ ކުރިން ވަނީ ވ. ރަކީދޫގައި އަނިޔާވެރި ގޮތަކަށް މިއަދު މަރާލި ކުޑަ ކުއްޖާގެ ހަނދާނުގައި އެއް މިނިޓުގެ ސުކޫތެއް ގެނެސްފަ އެވެ.\nAuthor .Posted on January 29, 2015 January 29, 2015 Categories ކުޅިވަރުLeaveacomment on މާޒިޔާ ބަލިކުރުމަށްފަހު ޕީޕަލްސް ކަޕް ގެ ތަށި މެލޭޝިޔާ ޕީޑީއާރުއެމްއިން ގެންގޮސްފި\nއަބްދުﷲ ޔާމީންގެ ސަރުކާރުން ރައްޔިތުންނަށް ދޭންޖެހޭ ހައްގެއް ކުޑަކުރުމަށް ހިތްވަރެއް ނުދޭނަން: ޖޭޕީ\nރައީސް އަބްދުﷲ ޔާމީންގެ ސަރުކާރުން ރައްޔިތުންނަށް ދޭންޖެހޭ އެއްވެސް ހައްގެއް ކުޑަކުރުމަށް ހިތްވަރު ނުދެއްވާނެކަމަށް ސަރުކާރު ގެނައުމުގައި އިސް ދައުރެއް އަދާކުރެއްވި ޖުމްހޫރީ ޕާޓީގެ ލީޑަރު ގާސިމް އިބްރާހީމް ވިދާޅުވެއްޖެއެވެ.\nޖުމްހޫރީ ޕާޓީއަށް މެންބަރުންތަކެއް ސޮއިކުރުމަށް މިއަދު މާފަންނު ކުނޫޒްގައި ބޭއްވި ރަސްމިއްޔާތަށްފަހު ނޫސްވެރިންނަށް މައުލޫމާތު ދެއްވަމުން މާމިގިލި ދާއިރާގެ މެންބަރު ގާސިމް އިބްރާހިމް ވިދާޅުވީ ރައްޔިތުންނަށް ދޭންޖެހޭ އެއްވެސް ހައްގެއް ކުޑަކުރުމަށް ހިތްވަރު ނުދެއްވާނެކަމަށާއި،ގާނޫން އަސާސީއާއި ޚިލާފަށް ޔާމީންގެ ސަރުކާރުން ގިނަ ކަންތައްތަކެއް ކުރަމުންދާއިރު އެކަންކަން ބަލަން ނުތިބޭނެކަމަށެވެ.\nރައީސްޔާމިންގެ ސަރުކާރުން ގާނޫނާ ހިލާފަށް ކުރަމުންދާކަމަށް ބުނެ ގާސިމް އިބްރާހިމް މިސާލު ނެންގެވީ ރައްޔިތުންގެ އަސާސީ ހައްގުތައް ގެއްލޭ ގޮތަށް ގާނޫނުއަސާސީ އަށް އިސްލާހު ހުށަހެޅުމާއި، ރައީސް ޔާމީންގެ އަތްޕުޅު މައްޗަށް ހުރިހާ ބާރުތަކެއް ޖަމާވާނެ ގޮތަށް ގާނޫނުތައް ބަދަލުކުރުމާއި ސަރުކާރު ޒިންމާދާރު ކުރުވަން ތިބި މުއައްސަސާތަކަށް ނުފޫޒު ފޯރުވުމާއި، ކޮރަޕްޝަން އިންތިހާ އަށް މައްޗަށް ދިއުމެވެ.\nގާސިމްއިބްރާހީމް އިތުރަށް ވިދާޅުވީ ސަރުކާރު ހިންގާ ޕާޓީ ޕީޕީއެމްގެ ކޯލިޝަނުން ޖުމްހޫރީ ޕާޓީ ވަކިވުމާއި ގުޅިގެން އެޕާޓީއަށް ވަންނަން ބޭނުންވާ މީހުންގެ އަދަދު މިހާރު ގިނަވަމުން ދާކަމަށާއި އަދި ވަރަށް އަވަހަށް ރައްޔިތުންގެ މަޖިލީހުގެ މެންބަރުންތަކެއް އެޕާޓީއަށް ސޮއި ކުރައްވާނެ ކަމަށެވެ.\n” ޕީޕީއެމްގެ ކޯލިޝަނުން އަޅުގަނޑުމެން ވަކިވުމުން ޕާޓީއަށް ވަންނަން ބޭނުންވާ މީހުންގެ އަދަދު މިހާރު ގިނަވެއްޖެ. ވަރަށް އަވަހަށް ރައްޔިތުންގެމަޖިލީހުގެ މެންބަރުންތަކެއް މިޕާޓީއަށް ސޮއިކުރާގޮތަށް މިއޮތީ ހަމަޖެހިފައި”.ގާސިމް އިބްރާހީމް ވިދާޅުވި.\nގާސިމް އިބްރާހީމް ސަރުކާރަށް ފާޑުވިދާޅުވެފައި ވާއިރު، ޕީޕީއެމާ އެކު 2013 ގައި ހެދި ކޯލިޝަނުން ވަކިވެފައިވާކަމަށް ޖޭޕީގެ ކައުންސިލުން މިދިޔަ ހަފުތާގައި ވަނީ ފާސްކޮށްފަ އެވެ.\nAuthor .Posted on January 29, 2015 January 30, 2015 Categories ޚަބަރުLeaveacomment on އަބްދުﷲ ޔާމީންގެ ސަރުކާރުން ރައްޔިތުންނަށް ދޭންޖެހޭ ހައްގެއް ކުޑަކުރުމަށް ހިތްވަރެއް ނުދޭނަން: ޖޭޕީ\nމިރޭގެ މެޗަށް ނިކުންނައިރު، މާޒިޔާގެ މުޅި ޓީމްއޮތީ ވަރަށް ރަނގަޅަށް ތައްޔާރުވެފަ: ސުޒެއިން\nމާޒިޔާ މިރޭގެ މެޗަށް ނިކުންނައިރު، މާޒިޔާގެ މުޅި ޓީމްއޮތީ ވަރަށް ރަނގަޅަށް ތައްޔާރުވެފައިކަމަށް އެޓީމުގެ ކޯޗް އަލީ ސުޒޭން ބުނެފިއެވެ.\nސުޒެއިން މިގޮތަށް ބުނީ ގަލޮޅު ރަސްމީ ބޯޅަ ދަނޑުގައި މިރޭ ފެށުމަށް ހަމަޖެހިފައިވާ ޕީޕަލްސް ކަޕް ފުޓްބޯޅަ މުބާރާތުގެ ފައިނަލް މެޗާއި ބެހޭގޮތުން ނޫސްވެރިންގެ ބައްދަލުވުމުގައި ވާހަކަދައްކަމުންނެވެ. ސުޒެއިން ބުނީ އޭނާގެ ޓީމްގައި އަނިޔާގެ އެއްވެސް މައްސަލައެއް ނެތްކަމަށާއި، އަމާޒަކީ މިރޭގެ މެޗް ކާމިޔާބުކޮށް މުބާރާތުގެ ތަށި ދިވެހި ފަސްގަނޑުގައި ބެހެއްޓުންކަމަށެވެ.\nމިރޭގެ މެޗާއި ބެހޭގޮތުން ވާހަކަދައްކަމުން ޕީޑީއާރުއެމްގެ އެސިސްޓަންޓް ކޯޗް ފައުޒީ ބުނީ މާޒިޔާ އާއި ދެކޮޅަށް މިރޭ ނިކުންނައިރު އޭނާގެ ޓީމްގެ އެންމެ ކުޅުންތެރިއަކު ފިޔަވައި އެހެން ހުރިހާ ކުޅުންތެރިން ފިޓްކަމަށެވެ.\nޕީޕަލްސް ކަޕް ފުޓްބޯޅަ މުބާރާތުގެ ފައިނަލުގައި މިރޭ ދިވެހިރާއްޖޭގެ މާޒިޔާ ސްޕޯޓްސް ކްލަބާއި، މެލޭޝިޔާގެ ޕީޑީއާރުއެމް ނިކުންނާނީ މިރޭ 9އެއް ޖަހާއިރުއެވެ.\nAuthor .Posted on January 28, 2015 January 28, 2015 Categories ކުޅިވަރުLeaveacomment on މިރޭގެ މެޗަށް ނިކުންނައިރު، މާޒިޔާގެ މުޅި ޓީމްއޮތީ ވަރަށް ރަނގަޅަށް ތައްޔާރުވެފަ: ސުޒެއިން\nމިއަހަރު ނިމޭއިރު ރާއްޖޭގެ މީހުން ދިރިއުޅޭ ހުރިހާ ރަށަކަށް ތްރީ ޖީގެ ހިދުމަތް ފޯރުކޮށްދޭނެ ކަމަށް ދިރާގުގެ ބުނެފި\nމިހިނގާ 2015 ވަނަ އަހަރު ނިމޭއިރު ރާއްޖޭގެ މީހުން ދިރިއުޅޭ ހުރިހާ ރަށަކަށް ދިރާގުން ތްރީ ޖީގެ ހިދުމަތް ފޯރުކޮށްދޭނެ ކަމަށް ދިރާގުގެ ބުނެފިއެވެ.\nދިރާގު ހެޑް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ދިރާގުގެ ސީއީ އިސްމާއިލް ރަޝީދު ވިދާޅުވީ ދިރާގުން ދޭ އިންޓަނެޓުގެ ހިދުމަތް ފުޅާ ކުރުމަށް ފައިތުވި އަހަރު ނިމުނު އިރު 186 ރަށަކަށް އެހިދުމަތް ފޯރުކޮށްދީފައިވާ ކަމަށާއި،އަދި މިއަހަރު ނިމެން ވާއިރަށް މުޅި ރާއްޖެއަށް އެހިދުމަތް ފުޅާ ކުރެވިގެންދާނެ ކަމަށެވެ.\nއިސްމާއީލް ވިދާޅުވީ، ތްރީޖީގެ ހިދުމަތް ދިނުމުގެ މަސައްކަތް މިދިޔަ އަހަރުގެ ތެރޭގައި 40 ރަށެއްގައި ފަށާފައިވާއިރު އެރަށްރަށަށް ތްރީޖީގެ ހިދުމަތް ވަރަށް އަވަހަށް ލިބިގެން ދާނެ ކަމަށެވެ.\nމިއަދުގެ ޕްރެސްކޮންފަރެމްސްގައި ދިރާގުގެ ޑިރެކްޓަރ މުހައްމަދު މުހުސިން ވިދާޅުވީ ރާއްޖޭގެ ހުރިހާ ރަށަކަށް ތްރީޖީގެ ހިދުމަތް ފޯރުކޮށްދިނުމަށް ދިރާގުން ނިންމާފައިރު، ހުރިހާ ރަށަކަށް އެހިދުމަތް ފޯރުކޮށްދިނުމަށް ނިންމާފައިވަނީ އެއްފެންވަރެއްގައި ކަމަށް ކަމަށެވެ.އެގޮތުން އާބާދީ ކުޑަ ރަށްރަށަށް ވަކި ތަފާތު ކުރުމެއް ނެތި އެއް ސްޕީޑެއްގައި އެ ހިދުމަތް ފޯރުކޮށްދޭނޭކަމަށްވެސް މުހުސިން ވިދާޅުވިއެވެ.\nAuthor .Posted on January 28, 2015 January 28, 2015 Categories ޚަބަރުLeaveacomment on މިއަހަރު ނިމޭއިރު ރާއްޖޭގެ މީހުން ދިރިއުޅޭ ހުރިހާ ރަށަކަށް ތްރީ ޖީގެ ހިދުމަތް ފޯރުކޮށްދޭނެ ކަމަށް ދިރާގުގެ ބުނެފި\nހަމަނުޖެހުންތަކުގެ ސަބަބުން ބަޣްދާދަށް ދަތުރުކުރުން އެއާރލައިންތަކުން ހުއްޓާލައިފި\nބަޣްދާދު/28ޖެނުއަރީ : އިރާގުގެ ވެރިރަށް ބަޣްދާދަށް ދަތުރުކުރަމުން ދިޔަ ފްލައިދުބާއީގެ ބޯޓަކަށް ބަޑިޖެހުމާ ގުޅިގެން ގިނަ އެއަރލައިންތަކުން ބަޣްދާދަށް ދަތުރުކުރުން ހުއްޓާލައިފިއެވެ.\nއެބަޑިޖެހުމުގެ ހަމަލާއާ ގުޅިގެން ބަޣްދާދަށް ދަތުރުކުރަމުން އައި ބޭރު ގައުމުތަކުގެ އެއާރލައިންތަކުގެ ދަތުރުތައް ވަނީ ކެންސަލްކޮށްފައި.އެގޮތުން އެންމެ ފުރަތަމަ ދަތުރުތައް ކެންސަލް ކުރި އެއާރލައިން ތަކުގެ ތެރޭގައި އެހަމަލާ އަމާޒުވި ފްލައި ދިބާއީގެ އިތުރުން އެމިރޭޓްސް އާއި އެއާރއަރަބިއާ އަދި އަބޫދާބީގެއެއަލައިންތަށް ހިމެނޭއެވެ.އެ އެއާރަލައިންތަކުން މީގެ ކުރިން ޝެޑިއުލްކޮށްފައިވާ ދަތުރުތައް ވެސް ކެންސަލްކޮށްފައިވާއިރު ދަތުރުތައް އަލުން ފަށާނެ ތާރީހެއް އަދި އަންގާފައިނުވެއެވެ.\nދަތުރުތައް ކެންސަލް ކުރުމާއި މެދު އިއްތިހާދު އެއާރލައިން ބުނެފައިވަނީ އެންމެ އިސްކަމެއްދޭ ކަމަކީ ދަތުރުކުރާ ފަރާތްތަކުގެ ސަލާމަތާއި ރައްކާތެރިކަން ކަމަށާއި އެކަން ކަށަވަރު ކުރުމަށް ފަހު ނޫނީ އަލުން ދަތުރުތައް ނުފަށާނެކަމަށާއި، އެއެއާލައިން އިން ބަޣްދާދަދަށް ދިއުމަށް ޓިކެޓް ނަގާފައިވާ ފަރާތްތަކަށް ޓިކެޓް ފައިސާ ރީފަންޑް ކޮށްދޭނެކަމަށް ވެސް އެއެއާރލައިން އިން ވަނީ ބުނެފައެވެ. މިދިޔަ ހޯމަ ދުވަހު ބަޣްދާދުގެ އެއާރޕޯޓްއަށް ދަތުރުކުރަމުން ދިޔަ ފްލައިދުބާއީގެ އެބޯޓަށް ބަޑި ޖެހުމާއި ގުޅިގެން އެބޯޓުގައި ދަތުރުކުރަމުން ދިޔަ ދެމީހަކަށް އަނިޔާވެފައިވާއިރު، އެބޯޓަށް ދެތިން ވަޒަން އަރާފައިވާ ކަމަށްވެސް އޭވިއޭޝަން އޮފިޝަލުންނާއި ހަވާލާދީ މީޑިއާ ރިޕޯޓްތައް ބުނެފައިވެއެވެ.\nAuthor .Posted on January 28, 2015 January 28, 2015 Categories ދުނިޔެLeaveacomment on ހަމަނުޖެހުންތަކުގެ ސަބަބުން ބަޣްދާދަށް ދަތުރުކުރުން އެއާރލައިންތަކުން ހުއްޓާލައިފި\nހައިކޯޓުގައި އިސްތިއުނާފުކުރެވޭ ބަންދު އަމުރުގެ މައްސަލަތަކުގެ ޝަރީޢަތުގެ މަޖިލީސް އަޑު އަހަން ނުވަދެވޭ ގޮތަށް ނިންމައިފި\nހައި ކޯޓުގައި އިސްތިއުނާފު ކުރާ ބަންދު އަމުރުގެ މައްސަލަތަކުގެ ޝަރީއަތުގެ މަޖިލިސް އަޑުއެހުންތައް އާއްމުކޮށް ހުޅުވާނުލާ ކުރިއަށްގެންދިއުމަށް އެކޯޓުން ނިންމައިފިއެވެ.\nމިކަމާއި ގުޅޭގޮތުން ހައިކޯޓުން އިއްޔެ ނެރެފައިވާ ނޫސްބަޔާނެއްގައި ބުނެފައިވަނީ ދިވެހިރާއްޖޭގެ ހައިކޯޓުގައި އިސްތިއުނާފުކުރެވޭ ބަންދު އަމުރުގެ މައްސަލަތަކުގެ ޝަރީޢަތުގެ މަޖިލީސް އަޑު އަހަން، އާއްމުކޮށް ނުވަދެވޭ ގޮތަށް ނިންމާ، އެނިންމުމަށް މިއަދުން ފެށިގެން އަމަލުކުރަން ފަށާފައިވާކަމަށެވެ.\nހައި ކޯޓުން ކުރިން އަމަލުކުރަމުން ގެންދިޔަ އާއްމު އުސޫލަކީ، ބަންދު އަމުރު ހިމެނޭ ގޮތަށް، މައްސަލަތަކުގެ އަޑުއެހުންތައް އާއްމުކޮށް ހުޅުވާލައިގެން ކުރިޔަށް ގެންދިޔުމެވެ. އެކަމަކު، މައްސަލައިގެ ބާވަތަށް ބަލައި ބައެއް ޝަރީއަތްތަކުގެ މަޖިލިސްތައް އަޑުއަހަން ނުވަދެވޭ ގޮތަށް އެ ކޯޓުން ނިންމަ އެވެ.\nހައިކޯޓުގައި ކުރިއަށްދާ ބަންދު އަމުރުގެ މައްސަލަތަކުގެ ޝަރީޢަތުގެ އަޑު އެހުމަށް، އާއްމުކޮށް ނުވަދެވޭ ގޮތަށް ނިންމި ނަމަވެސް، މަރުގެ މައްސަލަތަކާއި، މާރާމާރީ ހިންގުމާއި، މަސްތުވާތަކެއްޗާއި، ކުޑަކުދިންނަށް ޖިންސީ ގޯނާކުރުމާއި ގުޅޭ ބާވަތުގެ ބަންދު އަމުރުގެ މައްސަލަތައް ފިޔަވާ އެހެނިހެން މައްސަލަތަކުގައި، ޙާލަތަށް ރިޢާޔަތްކުރުމަށްފަހު އެފަދަ މައްސަލަތައް ބައްލަވާ ބެންޗުން މައްސަލައިގެ އަޑުއެހުމަށް މީހުން ވެއްދުމުގެ އިޚްތިޔާރު ހައިކޯޓަށް ލިބިގެންވެއެވެ. އެގޮތުން އަޑުއަހަންވަންނަ ފަރާތަކީ\nމައްސަލައިގެ ހެއްކަކަށްވެދާނެ ފަދަ މީހަކު ކަމުގައިނުވާ، މައްސަލަތަކުގައި ހިމެނޭ ފަރާތުގެ ގާތް ތިމާގެ ވެވިދާނެކަމަށް ނޫސްބަޔާނުގައި ބުނެފައިވެއެވެ.\nޤާނޫނު އަސާސީގެ 42ވަނަ މާއްދާގެ (ނ) އަދި ދިވެހިރާއްޖޭގެ ކޯޓުތަކާ ބެހޭ ޤާނޫނުގެ 71 ވަނަ މައްދާގެ (ށ) ގެ ދަށުން ޝަރީޢަތުގެ މަޖިލީސް އެއްކޮށް، ނުވަތަ ޝަރީޢަތުގެ މަޖިލީހުން ބައެއް އާއްމުކޮށް ހުޅުވާނުލައި ކުރިއަށް ގެންދިޔުމުގެ އިޚްތިޔާރު ފަނޑިޔާރުންނަށް ލިބިގެންވެއެވެ.\nAuthor .Posted on January 28, 2015 January 28, 2015 Categories ޚަބަރުLeaveacomment on ހައިކޯޓުގައި އިސްތިއުނާފުކުރެވޭ ބަންދު އަމުރުގެ މައްސަލަތަކުގެ ޝަރީޢަތުގެ މަޖިލީސް އަޑު އަހަން ނުވަދެވޭ ގޮތަށް ނިންމައިފި\nވެލިދޫ ދާއިރާގެ މެމްބަރު ޔާމީނާއި އިތުރު ދެ މަޖިލިސް މެމްބަރަކު ޕީޕީއެމަށް ސޮއިކުރަން ނިންމައިފި\nއަންނަ ބުރާސްފަތި ދުވަހުގެ ރޭ ޕީޕީއެމުން ބާއްވާ ބޮޑު ޖަލްސާގައި، ރައްޔިތުންގެ މަޖިލީހުގެ ވެލިދޫ ދާއިރާގެ މެމްބަރު އަބްދުﷲ ޔާމީނާއި އިތުރު ދެ މަޖިލިސް މެމްބަރަކު އެ ޕާޓީ އަށް ސޮއިކުރައްވާނެކަން ޕީޕީއެމުން ބުނެފިއެވެ.\nހަފްތާއަށް މައުލޫމާތު ލިބިފައިވާގޮތުގައި ބުރާސްފަތި ދުވަހުގެ ރޭ ކާނިވާ ސަރަހައްދުގައި ބާއްވާ ޖަލްސާގައި ޔާމީން ޕީޕީއެމަށް ސޮއިކުރެއްވުމުގެ ހުރިހާ ކަމެއް މިހާރު ވަނީ ނިމިފަ އެވެ. އެނގިފައިވާ ގޮތުގައި ވެރިކަން ކުރާ ޕާޓީ އަށް ސޮއިކުރައްވާ އަނެއް ދެ މެމްބަރުންނަކީ ޖުމްހޫރީ ޕާޓީގެ ދެ މެމްބަރެކެވެ. އެކަމަކު، އެއީ ކޮން ދެ މެމްބަރުންނެއް ކަމެއް އަދި ސާފެއް ނުވެ އެވެ.\nމެންބަރުން ޕީޕީއެމަށް ސޮކުރުމާއި ބެހޭގޮތުން ޕީޕީއެމްގެ ޕާލިމެންޓްރީ ގްރޫޕްގެ މެމްބަރަކު ވިދާޅުވީ ޒުވާން މެމްބަރުން ޕީޕީއެމާ ދިމާލަށް މިސްރާބު ޖަހާފައިވުން އެއީ ވަރަށް ހެޔޮ ފާލެއްކަމަށާއި، އެހެން އެ ދިމާވީ ޒުވާނުންނަށް އަމާޒުކޮށްގެން ޕީޕީއެމުން ކުރަމުން އަންނަ މަސައްކަތާއި ބައެއް ސިޔާސީ ޕާޓީތަކުން ކުރިން ދައްކަމުން އައި ވާހަކަތައް ދިމާނުވާން ފެށުމުންނެވެ.\n” ޒުވާން މެމްބަރުން ޕީޕީއެމާ ދިމާލަށް މިސްރާބު ޖަހާފައިވުން އެއީ ވަރަށް ހެޔޮ ފާލެއްކަމަށާއި، އެހެން އެ ދިމާވީ ޒުވާނުންނަށް އަމާޒުކޮށްގެން ޕީޕީއެމުން ކުރަމުން އަންނަ މަސައްކަތާއި ބައެއް ސިޔާސީ ޕާޓީތަކުން ކުރިން ދައްކަމުން އައި ވާހަކަތައް ދިމާނުވާން ފެށުން” ޕީޕީއެމްގެ ޕާލިމެންޓްރީ ގްރޫޕް މެންބަރު ވިދާޅުވިއެވެ.\nޔާމީންގެ އިތުރުން އެހެން ދެ މެމްބަރަކު ޕީޕީއެމަށް ސޮއިކުރެއްވުމުން އެ ޕާޓީގެ މަޖިލިސް މެމްބަރުންގެ އަދަދު 44 އަށް އަރާނެ އެވެ.\nAuthor .Posted on January 27, 2015 January 27, 2015 Categories ޚަބަރުLeaveacomment on ވެލިދޫ ދާއިރާގެ މެމްބަރު ޔާމީނާއި އިތުރު ދެ މަޖިލިސް މެމްބަރަކު ޕީޕީއެމަށް ސޮއިކުރަން ނިންމައިފި\nނަޝީދުގެ އެދުނުގޮތަށް މައްސަލަ ލަސްކޮށްދެވެން ނެތްކަމަށް ހައިކޯޓުން ބުނެފި\nކުރީގެ ރައީސް މުޙަންމަދު ނަޝީދުގެ ސަރުކާރުން ގާނޫނާއި ޚިލާފަށް ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލަ ހުޅުމާލޭ ކޯޓުން 2013ވަނައަހަރު ކުރިޔަށްގެންދަނިކޮށް ހުޅުމާލޭ ކޯޓުގެ ސައްހަކަން ކަނޑައަޅައިދިނުމަށް އެދި ކުރީގެ ރައީސް މުހައްމަދު ނަޝީދު ހައި ކޯޓަށް ހުށަހެޅުއްވި މައްސަލައިގެ ޝަރީއަތް ފަސްކުރެވެން ނެތް ކަމަށް އެ ކޯޓުން ނިންމައިފި އެވެ.\nކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލަ ބެލުމަށް އެކުލަވާލި ފަނޑިޔާރުންގެ ބެންޗުގެ ސައްޙަކަމާ މެދު ސުވާލު އުފައްދައި ހައިކޯޓަށް ކުރީގެ ރައީސް ނަޝީދުގެ ގާނޫނީ ޓީމުން ހުށެހެޅުއްވި މައްސަލައިގެ އަޑުއެހުމެއް ބޭއްވުމަށް ނިންމުމާއި ގުޅިގެން އެމައްސަލަ ލަސްކޮށްދިނުމަށް އެދިފައިވަނީ ޤާނޫނީ ވަކީލުން މުހިއްމު ދިރާސާތަކެއް ކުރައްވުމަށް ބޭނުންވާތީކަމަށް ބުނެ ދޮޅުމަސްދުވަހަށް މައްސަލަ ލަސްކޮށްދިނުމަށެވެ.\nރައީސް ނަޝީދުގެ ގާނޫނީ ޓީމްގައި ހިމެނިވަޑައިގަންނަވާ އަލްއުސްތާޒް ހަސަން ލަތީފް ސޮއިކުރައްވައި ހައިކޯޓަށް މިއަދު ފޮނުވި ސިޓީގައި ވަނީ ޝަރީއަތުގެ މަރުހަލާގައި ރައީސް ނަޝީދުގެ ފަރާތްޕުޅުން އިތުރަށް ވާހަކަ ދެއްކުމުގެ ކުރިން ކުރަންޖެހޭ މުހިއްމު ދިރާސާތަކެއް ހުރުމާއެކު އެ ފުރުސަތު ދެއްވުމަށް އެދިވަޑައިގަންނަވާކަމަށެވެ. އަދި އެމައްސައްލަ ދޮޅު މަހަށް ފަސްކޮށްދިނުމަށްވެސް ސިޓީގައި އެދިވަޑައިގެންފައިވެއެވެ. ނަމަވެސް މިމައްސަލަ ލަސްކޮށްދެވެން ނެތްކަމަށް ވިދާޅުވެ، ހައިކޯޓުން މިހާރު ނަޝީދުގެ ގާނޫނީ ޓީމަށް ވަނީ އަންގާފައެވެ.\nއިސް ގާޒީ އަބްދުﷲ މުހައްމަދު ހައްޔަރުކުރި މައްސަލަ ހައިކޯޓުން ތާވަލްކުރުމުން ދޮޅުމަހަށް މައްސައްލަ ލަސްކޮށްދިނުމަށް ނަޝީދުގެ ފަރާތުން އެދިވަޑައިގަތްއިރު، ހައިކޯޓުން އެ މައްސަލައިގެ އަޑުއެހުމެއް އެންމެފަހުން ބާއްވާފައި ވަނީ 2013 ވަނަ އަހަރުގެ އެޕްރީލް މަހުގެ ފުރަތަމަ ދުވަހުއެވެ. މިމައްސަލައިގެ އަޑުއެހުމެއް އަންނަ ބުދަ ދުވަހަށް ބޭއްވުމަށް މިހާރު ވަނީ ތާވަލްކޮށްފައެވެ.\nAuthor .Posted on January 26, 2015 January 26, 2015 Categories ޚަބަރުLeaveacomment on ނަޝީދުގެ އެދުނުގޮތަށް މައްސަލަ ލަސްކޮށްދެވެން ނެތްކަމަށް ހައިކޯޓުން ބުނެފި\nރައީސުލްޖުމްހޫރިއްޔާ ޢަބްދުﷲ ޔާމީން ކުރީގެ ރައީސް މައުމޫން އާއި ޑޮކްޓަރ ވަޙީދާ ބައްދަލުކުރައްވައިފި\nރައީސުލްޖުމްހޫރިއްޔާ ޢަބްދުﷲ ޔާމީން ކުރީގެ ރައީސް އަދި ޕީ.ޕީ.އެމް.ގެ މިހާރުގެ ރައީސް  އަލްއުސްތާޛު މައުމޫން ޢަބްދުލްޤައްޔޫމާއި އަދި ކުރީގެ ރައީސް ޑޮކްޓަރ މުޙަންމަދު ވަޙީދާ މިއަދު ބައްދަލުކުރައްވައިފިއެވެ. މިބައްދަލުކުރެއްވުން އޮތީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވުނު މިބައްދަލުކުރެއްވުމުގައި، ރައީސް ޢަބްދުﷲ ޔާމީން ޢަބްދުއްޤައްޔޫމުގެ ސަރުކާރުން ކުރިއަށްގެންދަވާ ޤައުމީ ތަރައްޤީގެ އެކިއެކި މަޝްރޫޢުތަކާއި ބެހޭގޮތުންނާއި، ޤައުމުގެ ސިޔާސީ މަސްރަޙު މިހާރު އޮތްގޮތާ ބެހޭގޮތުން ދެބޭފުޅުން މަޝްވަރާކުރެއްވިއެވެ. \nމިބައްދަލުކުރެއްވުމުގައި ޕީ.ޕީ.އެމް. ގެ ރައީސް އަލްއުސްތާޛު މައުމޫން ޢަބްދުލްޤައްޔޫމް ދެއްކެވި ވާހަކަފުގައި، ޤައުމީ ތަރައްޤީގެ އެކިއެކި މަޝްރޫޢުތަކަށާއި، ސަރުކާރުން ރައްޔިތުންނަށް ފޯރުކޮށްދެއްވަން ބޭނުންވާ ޚިދްމަތްތަކެއް ފޯރުކޮށްދެއްވުމުގައި ޕާޓީގެ ފަރާތުން ދެއްވަންޖެހޭ ހުރިހާ އެއްބާރުލެއްވުމެއް މިސަރުކާރަށް އަބަދުވެސް ދެއްވަމުން ގެންދަވާނެކަމުގެ ޔަޤީންކަން ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުއްޤައްޔޫމަށް ދެއްވިއެވެ.\nމިބައްދަލުކުރެއްވުމުގައި، ކުރީގެ ރައީސް ޑޮކްޓަރ މުޙަންމަދު ވަޙީދު ދެއްކެވި ވާހަކަފުޅުގައި، ސަރުކާރުން ޤައުމުގެ ތަރައްޤީއަށްޓަކައި ގެންގުޅުއްވާ ހަރުދަނާ ސިޔާސަތުތަކުގެ މައްޗައް އަލިއަޅުއްވައިލައްވައި، އެކަމަށްޓަކައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުއްޤައްޔޫމަށް ތަޢުރީފުކުރެއްވިއެވެ. މީގެއިތުރަށް، ސަރުކާރުން އެދިވަޑައިގަންނެވި ކޮންމެ ކަމެއްގައި އެހީތެރިކަން ފޯރުކޮށްދެއްވަމުން ގެންދަވާނެކަމުގެ ޔަޤީންކަންވެސް ދެއްވިއެވެ.\nAuthor .Posted on January 25, 2015 January 25, 2015 Categories ޚަބަރުLeaveacomment on ރައީސުލްޖުމްހޫރިއްޔާ ޢަބްދުﷲ ޔާމީން ކުރީގެ ރައީސް މައުމޫން އާއި ޑޮކްޓަރ ވަޙީދާ ބައްދަލުކުރައްވައިފި\nދޮށީ އުމުރުގެ މީހުންނާ ބެހޭ ޤައުމީ އެކްޝަން ޕްލޭން އިފްތިތާޙްކޮށްފި\nއެސްއެމްއީ ބޭންކު މެދުވެރިކޮށް 90 ރަށަކަށް ލޯނު ދޫކުރެވިއްޖެ: މިނިސްޓަރ ފައްޔާޒު\nރައީސްގެ ހުރިހާ ޝުކުރެއް އޮފީހުގެ މުވައްޒަފުންނަށް\nކޮމިޝަނަށް ނާޒިމް ބަޔާން ދެއްވީ ބަދަލު ހިފުމުގެ ރޫހުގައި: އަދީބުގެ އާއިލާ\nޑރ. އަފްރާޝީމުގެ މަރުގެ ތަހުގީގު ރިޕޯޓް ސަރުކާރުން އާންމުކޮށްފި\nއަނބުރުކަތިލައި ތިޔަ އެޅީ ވެރިކަން ނިމުމުގެ ބިންގަލަށް ވެދާނެ: ޑރ. ޝަހީމު\nޔާމީންގެ ޝަރީއަތް އަލުން ނުފަށައި، ހުކުމް ކުރުން މިމަހު 28 ގައި\nލަންކާގެ އިންތިހާބު ކާމިޔާބު ކުރެއްވި ގޯޓާބަޔައަށް ރައީސް މަރުހަބާ ވިދާޅުވެއްޖެ


ޖަލްސާ ފެށުނުއިރުވެސް ޝަރީފް އަޑުގަދަ ކުރައްވަމުން ގެންދެވި އަޑުއިވެމުންދިޔަ\nޝަރީފް ތަޅުންދޫކުރައްވާ ވަޑައިނުގެންނެވުމުން ރައީސް ނަޝީދު ވަނީ ސަރޖެންޓް އެޓް އަރމްސް އަށް ޝަރީފް ތަޅުމުން ނެރުމަށް އެދިވަޑައިގަންނަވާފައި\n2 ޑިސެންބަރ 2020 | ބުދަ 10:10\nޝަރީފްގެ ނަން އިއްވުމުން ސަރޖެންޓް އެޓް އާރމްސް ޝަރީފް ތަޅުމުން ނެރުމަށް މަސައްކަތްކުރައްވަނީ\nބަޣާވާތާއި ގުޅޭގޮތުން ރައްޔިތުންގެ މަޖިލީހުގެ ތަޅުމުގައި މަރަދޫ ދާއިރާގެ މެމްބަރ އިބްރާހީމް ޝަރީފާއި އެހެން މެމްބަރަކާއި އުފެދުނު ޚިޔާލުތަފާތުވުމެއްގައި އަޑުގަދަ ކުރެއްވުމާއި ގުޅިގެން ޝަރީފްގެ ނަން އިއްވައިފި އެވެ.\nބުދަ ދުވަހުގެ ޖަލްސާ ފެށުނުއިރުވެސް ޝަރީފާއި އެހެން މެމްބަރަކާއި ވާހަކަދައްކަވާ އަޑު އިވެމުންދިޔައެވެ. ޖަލްސާ ފެށުނުކަން އިއުލާންކުރައްވާ ދުވަހުގެ ތާރީޚާއި ޖަލްސާގެ ތަޢާރަފް ރިޔާސަތުގައި އިންނެވި މަޖިލީހުގެ ރައީސް، ރައީސް މުހައްމަދު ނަޝީދު ދެއްވަމުން ގެންދެވިއިރު ޝަރީފް އަޑުގަދަކުރައްވަމުން ގެންދެވި އަޑުއިވެމުންދިޔައެވެ.\nޖަލްސާގެ ތަޢާރަފް ދެއްވަމުން ގެންދަވަމުން ރައީސް ނަޝީދު ވަނީ ޝަރީފަށް ގަވާއިދަށް ހުރުމަތްތެރިކޮށް ހިތްތެވުމަށް އެދިވަޑައިގެން ތިން ފަހަރު ނަސޭހަތް ދެއްވާފައެވެ. އެއަށްފަހު ޝަރީފްގެ ނަން އިއްވެވިއެވެ. އޭރުވެސް ޝަރީފް ތަޅުމުގައި އަޑުގަދަ ކުރައްވަމުން ގެންދެވިއެވެ. ޝަރީފްގެ ނަން އިއްވެވިއިރު ޝަރީފް އިންނެވީ އެންމެ ކުރީ ބަރީގައި ހުރި ގޮނޑިތަކުގެ ތެރެއިން ގޮނޑިއެއްގަ އެވެ.\nޝަރީފްގެ ނަން އިއްވެވުމަށްފަހު ޝަރީފް ތަޅުންދޫކުރައްވާ ވަޑައިނުގެންނެވުމުން ރައީސް ނަޝީދު ވަނީ ސަރޖެންޓް އެޓް އަރމްސް އަށް "މީނާ ނެރޭ" އެހެން ވިދާޅުވެ ޝަރީފް ތަޅުމުން ނެރުމަށް އެދިވަޑައިގަންނަވާފައެވެ. އެގޮތަށް ވިދާޅުވަމުން ގެންދެވިއިރުވެސް ޝަރީފް ގެންދެވީ ތަޅުމުގައި އަޑުގަދަ ކުރައްވަމުންނެވެ.\nރައީސް ނަޝީދު އެގޮތަށް އެދިވަޑައިގަތުމުން ސަރޖެންޓް އެޓް އަރމްސް ޝަރީފް އަރިހުން ތަޅުން ދޫކުރައްވާ ވަޑައިގަތުމަށް އެދިވަޑައިގަންނަވަމުންދިޔަ ތަން ފެނެއެވެ. އެހެންނަމަވެސް ޝަރީފް ގެންދެވީ ތަޅުމުގައި އަޑުގަދަ ކުރައްވާ ވާހަކަދައްކަވަމުންނެވެ. އެއަށްފަހު ގާތްގަނޑަކަށް ދެ މިނެޓް ފަހުން ޝަރީފް ތަޅުން ދޫކުރައްވާ ނިކުމެ ވަޑައިގެންނެވި އެވެ.\nޝަރީފް ތަޅުން ދޫކުރައްވާ ވަޑައިގެންނެވިފަހުން ރައީސް ނަޝީދު ވަނީ ޖަލްސާ ފައްޓަވާފައެވެ. އަދި އެހިނގައިދިޔަ ކަންތައް ހިއްސާކޮށްދެއްވިއެވެ. އެގޮތުން ހިނގައިދިޔަ ކަންތައްތަކަކީ ޝަރީފާއި އެހެން މެމްބަރަކާއި ދެމެދު ބަޣާވާތާއި ގުޅޭގޮތުން އުފެދުނު ޚިޔާލުތަފާތުވުންތަކެއް ކަމަށް ނަޝީދު ވިދާޅުވިއެވެ. އެހެންނަމަވެސް ޝަރީފާއި ޚިޔާލުތަފާތުވި މެމްބަރުގެ ނަމެއް ނަޝީދު ހާމައެއްނުކުރައްވައެވެ. އަދި ތަޅުމުގައި އަޑުގަދަ ކުރައްވަމުން ގެންދެވިއިރު ޝަރީފާއި ދެން ޚިޔާލުތަފާތުވުން އުފެދިގެން އަޑުގަދަކުރެއްވީ ކޮން މެމްބަރެއްކަމެއް އެހާ ބޮޑަށް ސާފެއް ނުވެއެވެ.\nރައީސް ނަޝީދު ވިދާޅުވީ އެއް މެމްބަރެއްގެ ނަން އިއްވަވާ ދެން ހުރި މެމްބަރުގެ ނަން އިއްވެވުމަށް ބެއްލެވިއިރު އެމެމްބަރު ނެތް ކަމަށެވެ.\nއަޅުގަނޑަށް ޖެހުނީ އިއްޒަތްތެރި މެމްބަރެއްގެ ނަން އިއްވަން. އަޅުގަނޑަށް އެއްފަހަރާ ދެ އިއްޒަތްތެރި މެމްބަރުންގެ ނަން ނުއިއްވޭ. މިތަނުގައި އޮންނަ ގޮތަކީ އިއްވަމުން އިއްވަމުން ގޮސް ފަހަރަކު ބޭފުޅެއްގެ ކަންތައް ކުރުން. އެއް އިއްޒަތްތެރި މެމްބަރެއްގެ ނަން އިއްވާ ހިނދުކޮޅެއްވީ އިރުގައި ދެ ވަނަ އިއްޒަތްތެރި މެމްބަރަކު ފެންނާކަށެއް ނެތް. ދެން ނިޒާމު އަނެއްކާވެސް މިއޮތީ ގާއިމުވެފައި.\nރައްޔިތުންގެ މަޖިލީހުގެ ރައީސް ރައީސް ނަޝީދު\nރައީސް ނަޝީދު ވިދާޅުވީ ޚިލާފު އުފެދެނީ ރާއްޖޭގެ ރައްޔިތުންގެ ތެރޭގައިވެސް ހައްސާސް ކަންކަން މިތަނުގައި ބަހުސްކުރަމުން ދާއިރު ކަމަށެވެ. އަދި ބަހުސް ކުރެވޭ ކަންކަމަކީ އަދި ގޮތްތައް ނިންމެމުންދާ ކަންކަމަކީ ޖީލުތަކަކަށް ދިވެހި މުޖުތަމަޢަށް އަސަރުކޮށްގެން ދާނެ ކަންކަން ކަމަށް ރައީސް ނަޝީދު ވިދާޅުވިއެވެ.


Generator Halaakuve Muleegai Mathee Load Saamaanu Beynun Kurun Madhu Kuran Angaifi\nމުލީ ބަނދަރު މަތި-- ފޮޓޯ: ވީނިއުސް\nމުލީގައި ކަރަންޓު ބޭނުންކުރުން މަދުކުރަން އަންގައިފި\nމ. މުއްޔަށް ކަރަންޓު ދިނުމަށް ބޭނުން ކުރާ ދެ ޖަނަރޭޓަރަށް ޓެކްނިކަލް މައްސަލައެއް ދިމާވެ، މަތީ ލޯޑް ނަގާ އިލެކްޓްރޯނިކް އާލަތްތައް ވީހާވެސް މަދުން ބޭނުން ކުރުމަށް އެ ރަށު އިންޖީނުގެ ހިންގަމުން އަންނަ ފެކައިން އަންގައިފި އެވެ.\nފެނަކައިން މިއަދު ނެރުނު ބަޔާނެއްގައި ބުނީ، މުލި ބްރާންޗްގައި މިކުންފުނީ ގެފަރާތުން ކަރަންޓުގެ ހިދުމަތް ފޯރުކޮށްދެމުން ގެންދާ ޖަނަރޭޓަރުތަކުގެ ތެރެއިން ދެ ޖަނަރޭޓަރަށް ދިމާވި ޓެކްނިކަލް މައްސަލައަކާއި ގުޅިގެން މުޅި ރަށަށް ކަރަންޓު ފޯރުކޮށްދެމުން މިހާރު ދަނީ 250 ކިލޯވޯޓްގެ ޖަނަރޭޓަރަކުން ކަމަށެވެ. އެކަމަކު އެޖަނަރޭޓަރަކީ މުޅި ރަށަށް އެއް ފަހަރާއި ކަރަންޓު ދެވޭ ވަރަށް ވުރެ ކުޑަ ޖަނަރޭޓަރެއް ކަމަށް ވެސް އެކުންފުނިން ބުނެ އެވެ.\nފެނަކައިން ބުނީ ކަރަންޓުގެ މައްސަލަ ހައްލު ކުރުމަށް މިހާރު ވެސް މަސައްކަތް ކުރަމުން އަންނަ ކަމަށެވެ. އެގޮތުން ދެ ޖަނަރޭޓަރުގެ މަރާމާތުގެ މަސައްކަތް ނިންމާ އާންމު ހާލަތަށް ގެނެވެންސެން ރަށުގެ އެކި ސަރަހައްދުތަކުން ކަރަންޓު ކެނޑޭނެ ކަމަށް ވެސް ފެނަކައިން ފާހަގަކުރެ އެވެ.\nސީއެންއެމްއާ ވާހަކަ ދައްކަވަމުން އެރަށު ކައުންސިލުގެ މެމްބަރު އަހުމަދު ޝާތިރު ވިދާޅުވީ، ކުރިން ވެސް އެރަށަށް ކަރަންޓުގެ މައްސަލަ ދިމާވި ނަމަވެސް ކަރަންޓުގެ މައްސަލަ ބޮޑުވީ މީގެ މަހެއްހާ ދުވަސް ކުރިންނެވެ. 1200 އެއްހާ މީހުން ދިރިއުޅުމުން އަންނަ މުލީގައި ކަރަންޓުގެ މައްސަލަ ބޮޑުވުމުން ވަރަށް ގިނަ ދަތިތަކާއި ކުރިމަތިވާކަމަށް ޝާތިރު ވިދާޅުވި އެވެ.\n"ރޭގަ ވެސް ކަރަންޓު ކެނޑިއްޖެ 7:20 ހާއިރު، ކަރަންޓު ލިބޭވަރުވީ އެގާރަ ހާއިރު. ދެން މިހާރު ވެސް އިރުކޮޅުކޮޅާއި ކެނޑޭ ކަރަންޓު" ޝާތިރު ވިދާޅުވި އެވެ.\nމ. މުލި ކަރަންޓް ފެނަކަ


Inzaaruge photo akee bireh, asarukoffi? | Mihaaru\n28 ޑިސެމްބަރ 2019 - 10:33 49 comments\nއޭނާ ގަބޫލުކުރާ ގޮތުގައި ސިނގިރޭޓް ފޮށިން ސިނގިރޭޓް ނަގާފައި، ދަގަނޑު ދަޅަކަށް ނުވަތަ އެނޫން ވެސް އެހެން އެއްޗަކަށް ލުމުން، ރަހަ ގެއްލެ އެވެ. އަނެއްކޮޅުން އެ ފޮޓޯ ފެންނާކަށް ވެސް އޭނާ ބޭނުމެއް ނުވެ އެވެ. އެހެންކަމުން ހައްލަކީ "އެހެން މަންޒަރެއް ފެންނަ އެއްޗެއް ތަތްކޮށްލުން" ކަމަށް އޭނާ ދެކެ އެވެ.\nމިއިން އެނގެނީ އިންޒާރުގެ ފޮޓޯއިން ބައެއް މީހުން ބިރުގެންފި ކަމެވެ. އޭގެ ސަބަބުން ރަނގަޅު އަސަރުތަކެއް ވެސް އާންމު ސިއްހަތަށް ކުރުން އެކަށީގެންވާ ކަމެވެ. ސިނގިރޭޓް ވިއްކާ ބައެއް ފިހާރަތަކުން ބުނާ ގޮތުގައި ކުރިއަށް ވުރެ އޭގެ ވިޔަފާރި މިހާރު ދަށެވެ.\n"ކުރިން ދުވާލަކު ވިކޭ ހަތަރު، ފަސް ކާޓޫން. މިހާރު ވިކެނީ ދޭއް ނޫނީ ތިން ކާޓޫން،" އިންޒާރުގެ ފޮޓޯ ޖަހަން ފެށުމުން ވިޔަފާރިއަށް އައި ބަދަލު ކިޔައިދެމުން، ގަލޮޅުގައި ހުންނަ ފިހާރައެއްގެ ސޭޓަކު ބުންޏެވެ.\nއިންޒާރުގެ ފޮޓޯ ޖަހައިގެން ނޫން ގޮތަކަށް ދުންފަތުގެ ބާވަތްތައް ވިއްކުން މަނާކުރީ މި މަހު 1 އިން ފެށިގެންނެވެ. ދުންފަތާ ދެކޮޅަށް އަޅަމުން އަންނަ ލަސް އެކަމަކު ރަނގަޅު ބައެއް ފިޔަވަޅެއްގެ ގޮތުން އޭގެ ކުރިން ވަނީ ވަކިން ސިނގިރޭޓް ވިއްކުން މަނާކޮށްފަ އެވެ. އެހެންކަމުން ސިނގިރޭޓް ބޯ މީހުންނަށް ފޮށި ގަތުން ނޫން ގޮތެއް މިހާރަކު ނެތެވެ. ފޮށި ގަނެފި ނަމަ އިންޒާރުގެ މަންޒަރު ފެންނާނެ އެވެ.\nކުރިން ރާއްޖޭގައި ސިނގިރޭޓް ވިއްކަމުން ދިޔައީ، އަސްލު ފޮޓޯ ޖެހުމުގެ ބަދަލުގައި، އިންޒާރުގެ މެސެޖެއް ލިޔެގެންނެވެ. ނަމަވެސް މިދިޔަ އޮގަސްޓް މަހުން ފެށިގެން އިންޒާރުގެ މެސެޖާއި ފޮޓޯއާ އެކު ނޫން ގޮތަކަށް ރާއްޖެއަށް ސިނގިރޭޓް އެތެރެކުރުން މަނަ އެވެ. އާ ގަވައިދަށް މި މަހު އަމަލު ކުރަން ފެށުމާ އެކު އިންޒާރުގެ މެސެޖް ދެނީ ފޮޓޯއާ އެކު އެވެ.\nއިންޒާރުގެ ފޮޓޯ ހިމެނޭ ސިނގިރޭޓް ފޮއްޓެއް:\nސިނގިރޭޓް ބުއިމުގެ ސަބަބުން މަރުވެފައިވާ މީހެއްގެ ފުއްޕާމޭގެ ފޮޓޯއެއް ބައެއް ފޮށިތަކުން ފެންނައިރު އަނެއް ބައި ފޮށިތަކުގައި ހިމެނެނީ އަނގައިގެ ކެންސަރު ޖެހިފައިވާ މީހެއްގެ ފޮޓޯ އެވެ. އެ ފޮޓޯތަކުން ބުނެދެނީ ދުންފަތުގެ އިސްތިއުމާލްކުރުމަކީ އާދައިގެ މައްސަލައެއް ނޫން ކަމެވެ.\nބިރުވެރި މަންޒަރުގެ ސަބަބުން އާއްމުކޮށް ސިނގިރޭޓް ފޮށި ގެންގުޅުން މިހާރު މަދުވެއްޖެ އެވެ.\n"އަސްލު ވަރަށް އުނދަގޫވޭ އެ ފޮޓޯއާ ހެދި. އެހެންވެ ފޮށި ނުގެންގުޅެނީ،" ސިނގޭޓް ބޯތާ 20 އަހަރަށް ވުރެ ގިނަ ދުވަސް ވެފައިވާ މީހަކު، ނަން ނުޖަހަން ޝަރުތުކޮށް، ބުންޏެވެ.\nބައެއް ފިހާރަތަކުން ބުނާ ގޮތުގައި އާ ބަދަލާ އެކު ސިނގިރޭޓް ވިކޭލެއް މަދުވެއްޖެ އެވެ. ނަމަވެސް އެހާ ބޮޑު ތަނަކުން ނޫނެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ ޑެޕިއުޓީ ޑިރެކްޓަރު އަދި ޓޮބޭކޯ ކޮންޓްރޯލް ބޯޑުގެ ތަރުޖަމާނު ހަސަން މުހައްމަދު ވިދާޅުވީ މިހާތަނަށް ލިބިފައިވާ މައުލޫމާތުތަކަށް ބަލާއިރު އާ ބަދަލުގެ ނަތީޖާ ރަނގަޅު ކަމަށެވެ. އެހެންކަމުން އޭގެ ސަބަބުން ކުރާ ރަނގަޅު އަސަރު ބޮޑު ކަމަށް އޭނާ ވިދާޅުވި އެވެ.\n"އޭތި ނުބަލަން ވަރަށް މަސައްކަތް ކުރާކަން ފާހަގަކުރެވޭ. ސިނގިރޭޓް ފޮށީގެ ބަދަލުގައި އެހެން ފޮށި ފޮއްޓަށް އަޅައިގެން ވެސް އުޅޭ. އޭގެން އެބަ އިނގޭ ފޮޓޯއިން އަސަރު ކުރާކަން،" ދުންފަތާ ދެކޮޅަށް ގިނަ މަސައްކަތްތަކެއް ކުރައްވާ ހަސަން ވިދާޅުވި އެވެ.\nގައިންގަޔަށް ނާރާ ބަލިތަކާ ގުޅޭ ގޮތުން އަންނަ އަހަރު ކުރީކޮޅު ދިރާސާއެއް ކުރުމަށް ވަނީ ނިންމާފަ އެވެ.\nހަސަން ވިދާޅުވީ އާ ބަދަލާ އެކު ދުންފަތުގެ އިސްތިއުމާލު ކުރުން ހުއްޓާލި މީހުންގެ އަދަދާއި އޭގެ ސަބަބުން ކުރި އަސަރު އެ ދިރާސާއިން އެނގޭނެ ކަމަށެވެ.\nދުނިޔޭގެ ބައެއް ގައުމުތަކުގައި ވިއްކާ ސިނގިރޭޓް ފޮށިތަކުގައި އިންޒާރުގެ ފޮޓޯ ޖަހާފައި--\nފޮޓޯ ޖެހުމުގެ ސަބަބުން އަންނަ ބަދަލުތައް ކިޔައިދެއްވަމުން ހަސަން ވިދާޅުވީ މިހާރު ކޮފީ މޭޒްތައް މަތީ ސިނގިރޭޓް ފޮށި ބާއްވައިގެން އުޅުމާއި މަގުމަތީ އާއްމުންނަށް ފެންނަހެން ސިނގިރޭޓް ފޮށި ހިފައިގެން އުޅުން ވެސް މަދުވެއްޖެ ކަމަށެވެ.\n"ފޮޓޯ ޖެހުމުން ބޮޑަށް ހާމަވާ ގޮތަށް ސިއްހަތުގެ އިންޒާރު އެބަ ދެވޭ އޭގެން. ސިނގިރޭޓް ފޮށި ހިފައިގެން ސްޓައިލިސް ކަމަކަށް ހަދައިގެން އުޅުމަށް ބަދަލު އަތުވެއްޖެ މިހާރު،" ހަސަން ވިދާޅުވި އެވެ.\n"ފިހާރަތަކުގެ ޑިސްޕްލޭގައި އެ ފޮށިތައް ހުންނައިރު އެހެން ވިޔަފާރިތައް ކުރަން ދާ މީހުންނަށް ވެސް އެމަންޒަރު އެބަ ފެނޭ. އޭގެ ސަބަބުން އެ މީހުން އެބަ ބާރުއަޅާ އެ އިސްތިއުމާލު ކުރާ މީހުންނަށް އެކަން ހުއްޓާލަން."\nސިނގިރޭޓް ފޮށީގެ ބޭރުގައި އިންނަ ފޮޓޯ އަބަދު ފެނުމުން ގިނަ ބަޔަކަށް ދުންފަތުގެ ނުރައްކާ ވިސްނެ އެވެ. އަދި އެއީ ދުނިޔޭގެ ގިނަ ގައުމުތަކެއްގައި ތަޖުރިބާކޮށްފައިވާ ކާމިޔާބު އުސޫލެކެވެ.\nހަސަން ވިދާޅުވި ގޮތުގައި ދުންފަތުގެ އިސްތިއުމާލު ކުރަން ފަށާ މީހުން ވެސް ކުރިއަށް އޮތް ތަނުގައި މަދުކުރެވޭނެ އެވެ. ދުނިޔޭގެ އެހެން ގައުމުތަކުގައި ވެސް އަލަށް ދުންފަތުގެ އިސްތިއުމާލު ކުރަން ފަށާ މީހުންގެ އަދަދު، އެގޮތަށް ފޮށީގައި މަންޒަރު ޖެހުމުން، ދަށްކުރެވޭ ކަމަށް ވިދާޅުވި އެވެ.\nރަހަ ނުބައިވުމުގެ އިހުސާސްތައް!\nއާ ބަދަލާ އެކު ދެން ބައެއް މީހުންނަށް އިހުސާސްކުރެވެނީ "ކުރީގެ ރަހަ ސިނގިރޭޓްގައި ނުލާ" ކަމެވެ.\n"ފޮށި ޕްރިންޓް ކުރަން ދާ ހަރަދު ކަވާކުރަން ސިނގިރޭޓް ހަދާ އަގު ދަށްކުރީ. އެހެންވެ ކުރިއަށް ވުރެ ނުބައީ،" ސަބަބު ކިޔައިދެމުން އެކަކު ބުންނެވެ.\nދުންފަތް ކޮންޓްރޯލްކުރުމާ ބެހޭ ބޯޑުގެ ވައިސް ޗެއާޕާސަން ޑރ. އާމިނަތު އަރޫނާ ވިދާޅުވީ ސިނގިރޭޓް ފޮށީގައި ބޭނުން ކޮށްފައި ހުންނަ ކުލަތަކާއި ލިޔުންތަކަކީ ވިޔަފާރީގެ އުކުޅެއް ކަމަށެވެ.\n"އެއީ [ދުންފަތުގެ އިސްތިއުމާލް ކުރުމަކީ] މޮޅު ކަމެއް ކަމަށް ދެއްކުމަށް އެ ވިޔަފާރި ކުރާ މީހުން ކޮށްފައި ހުންނަ ކަމެއް ކުލަތަކާއި ލިއުންތަކަކީ،" ޑރ. އަރޫނާ ވިދާޅުވި އެވެ.\nދުންފަތުން އިންސާނާއަށް ލިބޭ ބޮޑު ގެއްލުމުގެ އިންޒާރުތައް ފޮޓޯތަކުން ދޭން މަޖުބޫރުވުމުން، ސިނގިރޭޓް ފޮށީގެ ޑިޒައިން ބަދަލުވެ އެވެ. އެ ބަދަލު އައުމާ އެކު ބައެއް މީހުންނަށް އިހުސާސްކުރެވެނީ، އޭނާ ވިދާޅުވި ގޮތުގައި، ސިނގިރޭޓްގެ ރަހައަށް ވެސް ބަދަލު އަންނަނީ ކަމަށެވެ.\n"ސައިކްލޮޖިކަލް އަސަރެއް އެއީ،" ޑރ. އަރޫނާ ވިދާޅުވި އެވެ.\n"އިންޒާރު ފެންނާތީ އޭގެ އަސަރު ކުރަނީ. އޭރުން އެބަ މީހާއަށް ވިސްނޭ މިކުރެވެނީ ރަނގަޅު ކަމެއް ނޫން ކަމަށް. އެހެންވެ ހީވަނީ ރަހަ ވެސް ނުބައޭ."\nއެއީ ދުނިޔޭގެ ގިނަ ޕްރޮޑަކްޓްތައް ވެސް މާކެޓްކޮށް، މަޝްހޫރުކުރަން ގެންގުޅޭ އުކުޅެވެ. ރީތިކޮށް ޕެކެޓްކޮށްފައި ހުންނަ ތަކެއްޗަށް ސަމާލުކަން ދަމައިގަނެ އެވެ. އެކަމަކު ކުރިއާ ހިލާފަށް މިހާރު ސިނގިރޭޓް ފޮށިތަކުގެ ބޮޑު ބައިގައި ފެންނަން ހުންނަނީ އިންޒާރުގެ ފޮޓޯތަކެވެ. ދުންފަތުގެ ސަބަބުން ހަށިގަނޑުގެ ކޮންމެވެސް ގުނަވަނަކަށް ޖެހިފައިވާ ނުރައްކާތެރި ބައްޔަކުން، އެ ގުނަވަން ހަލާކުވެފައި ހުންނަ ތަނެވެ. އެއީ ބަލަން ފަސޭހަ މަންޒަރުތަކެއް ނޫނެވެ. އެހެންވެ ސިނގިރޭޓާ ދޭތެރޭ ވިސްނޭ ގޮތް ވެސް ބަދަލުވަނީ ކަމަށް ޑރ. އަރޫނާ ވިދާޅުވި އެވެ.\n"ކުރިން ޕެކެޓް ޑިޒައިން ކޮށްފައި ހުންނަ ގޮތުން ހީވަނީ މިއީ ރަނގަޅު، ނުވަތަ ކޫލް ކަމެކޭ. އިންޒާރާ އެކު އެކަންކަން ބަދަލު ވެފައި އެވަނީ،" އާ ބަދަލުގެ ނަތީޖާ ރަނގަޅުކަން ފާހަގަކުރައްވަމުން އޭނާ ވިދާޅުވި އެވެ.\nއެންމެ ފަހުން 2016-2017 ގައި ހެދި ޑިމޮގްރަފިކް ހެލްތު ސާވޭ އިން ދައްކަނީ ރާއްޖޭގައި 49-15 އަހަރާ ދެމެދުގެ މީހުންގެ ތެރެއިން 42.4 ޕަސެންޓް ފިރިހެނުން އަދި 2.7 ޕަސެންޓް އަންހެނުން ދުންފަތުގެ އިސްތިއުމާލުކުރާ ކަމެވެ. ދެން ހަދާ އޭގެ ދިރާސާއަކުން އެ މިންވަރަށް ބަދަލުތަކެއް އައުން ވަރަށް އެކަށީގެންވެ އެވެ.\nއިންޒާރުގެ ފޮޓޯތަކާ އެކު ސިނގިރޭޓް ވިއްކަން ފެށުމުން ދިވެހިންގެ މެދުގައި އެ ނުބައި އާދަ ދަށަށް ދިޔައީ ކިހާ ވަރަކަށް ކަން ދެނެގަންނަން މި ވަގުތު އުނދަގޫ ނަމަވެސް، ބައެއް ފިހާރަތަކުން ލިބުނު މައުލޫމާތާއި ބައެއް މީހުންނަށް ކޮށްފައިވާ އަސަރުން އެނގެނީ، އާ ބަދަލުން އުފާކުރަން ޖެހޭ ފަދަ ނަތީޖާތަކެއް ނުކުމެދާނެ ކަމެވެ. ޔަގީނުން ވެސް އެ ފޮޓޯތަކުން ބައެއް މީހުން ވަނީ ބިރުގެންފަ އެވެ. އަނެއް ބަޔަކު އެ މަންޒަރުތައް ބަލާކަށް ބޭނުމެއް ނުވެ އެވެ. އެއީ ހަގީގަތުގައި "ވަރަށް ވާހަކަ" އެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ސިއްހަތު ސިނގިރޭޓް


ސްވިމިންގ ޓްރެކުގެ މަސައްކަތް\nޑައިވިންގ ޕްލެޓްފޯމް ނިމުމާއެކު އެ ސަރަހައްދު އެއްކޮށް ރަސްމީކޮށް ހުޅުވާލާނެ\nސްވިމިންގ ޓްރެކުގައި ސިޑިބަރިއެއް ތަރައްގީކުރުމަކީ ރައީސް ޞާލިޙުގެ ވައުދުފުޅެއް\n21 ޖެނުއަރީ 2021 | ބުރާސްފަތި 10:04\nސްވިމިންގ ޓްރެކް ސަރަހައްދުގައި ތަރައްގީކުރި ސިޑިބަރި\nފެތުމުގެ ހަރަކާތްތައް ކުރިއަށްގެންދާ ސްވިމިންގ ޓްރެކް ސަރަހައްދުގައި ތަރައްގީކުރި ސިޑިބަރި އާންމުންނަށް ހުޅުވާލައިފިއެވެ.\nމާލޭ އިރު ދެކުނު ފަރާތުގައި ގާއިމުކޮށްފައިވާ ސްވިމިންގ ޓްރެކްގައި ސިޑިބަރިއާއެކު ފާހަނާ އާއި ފެންވަރާނެ ވަސީލަތްތައް ގާއިމުކޮށްދިނުމުގެ މަސައްކަތް މާޒިޔާ ކޮންސްޓްރަކްޝަނާ ހަވާލުކޮށްފައިވަނީ މިދިޔަ އަހަރުގެ ޖޫން މަހުގެ 20 ވަނަ ދުވަހުއެވެ. އެ ފަހަރު މަސައްކަތް ހަވާލުކޮށްފައިވަނީ 120 ދުވަހުގެ ތެރޭގައި ނިންމާ ގޮތަށެވެ. އެކަމަކު ދިރާސާތަކެއް ކުރަން ޖެހުމުން މީގެ ކުރިންވެސް މަސައްކަތް ލަސްވިއިރު، ކޮވިޑް-19 އާ ގުޅިގެންވެސް މަސައްކަތް ލަސްވިއެވެ.\nއެކަމަކު އެ މަސައްކަތްތައް ނިންމައި، މިހާރު އެ ސިޑިބަރި ވަނީ އާންމުން ބޭނުން ކުރުމަށް ހުޅުވާލާފައެވެ. ކުޅިވަރާ ބެހޭ ވަޒީރު އަޙްމަދު މަޙްލޫފް ކުރެއްވި ޓްވީޓެއްގައި ވިދާޅުވީ ސްވިމިންގ ޓްރެކުގައި އާންމުންނަށް ބޭނުންކުރެވޭނެ ސިޑިބަރިއެއް ތަރައްގީކުރުމަކީ ރައީސުލްޖުމްހޫރިއްޔާ އިބްރާޙީމް މުޙައްމަދު ޞާލިޙުގެ ވައުދުފުޅެއް ކަމަށާއި، މިހާރު އެ މަސައްކަތް ނިންމައި ސިޑިބަރި އާންމުންނަށް ހުޅުވާލާފައިވާ ކަމަށެވެ.\nއަދި އެ ސަރަހައްދުގައި ޒުވާނުންގެ މެދުގައި މަގުބޫލު ކަމެއް ކަމަށްވާ ޑައިވް ކުރާނެ ޕްލެޓްފޯމެއްވެސް ހެދުމުގެ މަސައްކަތް ކުރަމުންދާއިރު، އެ މަސައްކަތް ނިންމައި އެ ސަރަހައްދު ރަސްމީކޮށް ހުޅުވާލާނެ ކަމަށްވެސް ވަޒީރު ވަނީ ވިދާޅުވެފައެވެ.\nމީގެ ކުރިން ރާއްޖެޓީވީގެ "ކުޅިވަރު ފައިލް" ޕްރޮގްރާމުގައި ވާހަކަ ދައްކަމުން ސްވިމިންގ އެސޯސިއޭޝަން އޮފް މޯލްޑިވްސްގެ ނައިބު ރައީސް އިސްމާޢީލް އަލީ ވިދާޅުވީ ސްވިމިންގ ޓްރެކް ސަރަހައްދު ރަނގަޅު ފެންވަރަކަށް ތަރައްގީކުރި ނަމަވެސް، އެ ސަރަހައްދު އޮންނާނީ ކޮންމެ ވަގުތެއްގައިވެސް އާންމުން ބޭނުންކުރެވޭނެ ސަރަހައްދެއްގެ ގޮތުގައި ކަމަށާއި، ސިޑިބަރި ބަންދުކުރުމަށް ނިންމާފައި ވަނީ ރޭގަނޑު 11 ގެ ފަހުން ކަމަށެވެ.\nސްވިމިން ޓްރެކް ސަރަހައްދު ތަރައްގީކުރިއިރު، އެ ސަރަހައްދުގައި އަންހެން އަދި ފިރެހެން ފެތުންތެރިންނަށް ވަކިން ބޭނުން ކުރެވޭނެ ވަސީލަތް ސިޑިބަރި ދަށުގައި ވަނީ ގާއިމުކޮށްފައެވެ. އަދި ސްވިިމިންގ އެސޯސިއޭޝަނުގެ އޮފީހަކާއި، ކޯޗުންނާއި ވައިޑީޕީގެ ހަރަކާތްތައް ކުރިއަށްގެންދާ ފަރާތްތަކުގެ ސާމާނުތައް ރައްކާކުރެވޭނެ ޖާގަ ހުންނާނެ ކަމަށްވެސް ސްވިމިންގ އެސޯސިއޭޝަނުން ބުނެއެވެ.\nމީގެ ކުރިން ސްވިމިންގ ޓްރެކުގައި މުބާރާތްތައް ބާއްވާއިރު، އެ ސަރަހައްދުގައި ހުންނަނީ ވަގުތީ ޓެންޓްތަކެއް ޖަހާ ހިޔާކޮށްފައެވެ. އެހެންކަމުން އެ ސަރަހައްދު ތަރައްގީކުރެވިގެން ދިޔުމާއެކު، މުބާރާތްތައް ބޭއްވުމަށް ވަރަށް ބޮޑު ލުޔެއް ލިބި، ފެތުންތެރިންނާއި އެ ސަރަހައްދު ބޭނުންކުރާ މީހުންނަށް ރައްކާތެރިކަން ލިބިގެންދާނެ ކަމަށް ސްވިމިންގ އެސޯސިއޭޝަނުން ބުނެއެވެ.


ރ. ވަންދޫ ބޮއިލަރ ޝެޑް، ކޮންކްރީޓް ސްލެބް އަދި ކޮންޓްރޯލް ރޫމްގެ މަސައްކަތް ( ދެވަނަ އިއުލާން)\nރ. ވަންދޫ ބޮއިލަރ ޝެޑް،ކޮންކްރީޓް ސްލެބް އަދި ކޮންޓްރޯލް ރޫމްގެ މަސައްކަތް\nދިވެހިސަރުކާރުގެ ފަރާތުން މިނިސްޓްރީ އޮފް އެންވަޔަރަންމަންޓްގެ ސްމޯލް ސްކޭލް ވޭސްޓް ޓު އެނާރޖީ ޕްރޮޖެކްޓުގެ ސަރުކާރުގެ އެހީގެ ދަށުން ރ. ވަންދޫ ބޮއިލަރ ޝެޑް، ކޮންކްރީޓް ސްލެބް އަދި ކޮންޓްރޯލް ރޫމްގެ މަސައްކަތް ކޮށްދޭނެ ފަރާތެއް ހޯދުމަށް ކުރެވުނު އިއުލާން ( ނަންބަރު:IUL)438-WMPC/438/2018/317 ) ( އަށް އެކަށީގެންވާ ވަރަށް ޝައުގުވެރިކަން ފާޅުކޮށްފައި ނުވާތީ ދެވަނަ ފަހަރަށް ބީލަން ހުށައެޅުމަށް ފުރުސަތު ހުޅުވާލަމެވެ.\nބީލަން ހުށަހެޅުމަށް ޝަޢުޤުވެރިވެލައްވާ ފަރާތްތަކުން މިނިސްޓްރީ އޮފް އެންވަޔަރަންމަންޓްގައި ރެޖިސްޓަރ ކުރަންވާނެއެވެ. ރެޖިސްޓްރޭޝަން ކުރިއަށް ދާނީ ގެޒެޓް ކުރެވޭ ދުވަހުން ފެށިގެން އިން 10 ޖަނަވަރީ 2019 އާއި ދެމެދު ސަރުކާރު ބަންދުނޫން ކޮންމެ ދުވަހަކު ހެނދުނު 10:30 ން މެންދުރުފަހު 13:00 އާއި ދެމެދު މިނިސްޓްރީ އޮފް އެންވަޔަރަންމަންޓް އެންޑް އެނާރޖީގެ ރިސެޕްޝަންގައެވެ. އަދި މިމުއްދަތު ތެރޭގައި އިޢުލާނު ނަންބަރާއި، ޕްރޮޖެކްޓް ނަން، ގުޅޭނެ ނަންބަރު ބަޔާންކޮށް މި އިޢުލާނުގައި ބަޔާންކޮށްފައިވާ އީ-މެއިލް މެދުވެރިކޮށް ރެޖިސްޓަރ ކުރެވިދާނެއެވެ. ބީލަން ހުށަހެޅުމަށް ރެޖިސްޓަރ ނުކުރާ ފަރާތްތަކަށް ބީލަން ހުށަހެޅުމުގެ ފުރުސަތު ނޯންނާނެ ވާހަކަ ދެންނެވީމެވެ.\nޕްރޮޖެކްޓުގެ ބިޑް ސެކިއުރިޓީގެ ގޮތުގައި -/6,000ރ (ހަ ހާސް ރުފިޔާ) ހުށަހަޅަން ޖެހޭނެއެވެ. ބިޑް ސެކިއުރިޓީ ގޮތުގައި ބަލައިގަނެވޭނީ މި އިއުލާނާއި އެކު އެޓޭޗްކުރެވިފައިވާ ފޯމެޓުގައިވާ ބޭންކް ގެރެންޓީ ސިޓީ ނުވަތަ ބޭންކް ސެޓިފައިޑް ޗެކެއެވެ. އަދި ބީލަން ހުށަހަޅާ ތާރީޚުން ފެށިގެން މަދުވެގެން 80 ދުވަހުގެ މުއްދަތެއް ބިޑް ސެކިއުރިޓީގައި އޮންނަން ވާނެއެވެ.\nމަސައްކަތާއި ބެހޭގޮތުން މަޢުލޫމާތު ސާފުކުރުމަށް ހަމަޖެހިފައިވަނީ ގެޒެޓް ކުރާ ތާރީޙުން ފެށިގެން އިން 09 ޖަނަވަރީ 2019 އާއި ދެމެދު މިނިސްޓްރީގެ އީމެއިލް އެޑްރެސް ކަމަށްވާ [email protected] އަށް އީމެއިލް ކުރައްވައިގެންނެވެ. މިމުއްދަތުގެ ފަހުން ކުރެވޭ ސުވާލުތަކަށް ޖަވާބެއް ނުދެވޭނެއެވެ.\nބިޑު ހުޅުވުމަށް ހަމަޖެހިފައިވަނީ 13 ޖަނަވަރީ 2019 ވާ އާދިއްތަ ދުވަހުގެ ހެނދުނު 11.00 ގައި މިނިސްޓްރީ އޮފް އެންވަޔަރަންމަންޓްގައި މި މަސައްކަތަށް އަންދާސީހިސާބު ހުށަހަޅުއްވާ ފަރާތްތަކުގެތެރެއިން މި ޖަލްސާގައި ބައިވެރިވެވަޑައިންނަވާ ބޭފުޅުންގެ ހާޒިރުގައެވެ.\nވީމާ، މިމަސައްކަތް ކޮށްދެއްވަން ޝައުގުވެރިވާ ފަރާތްތަކުން 13 ޖަނަވަރީ 2019 ވާ އާދިއްތަ ދުވަހުގެ ހެނދުނު 11.00 އަށް ބީލަން ފުރިހަމަކުރުމަށްފަހު ބަންދުކޮށްފައިވާ ސިޓީ އުރައެއްގައި އަންދާސީހިސާބު ހުށަހެޅުއްވުން އެދެމެވެ.\nއީމެއިލް: [email protected]ronment.gov.mv\nރ. ވަންދޫ ބޮއިލަރ ޝެޑް، ކޮންކްރީޓް ސްލެބް އަދި ކޮންޓްރޯލް ރޫމްގެ މަސައްކަތާއި ބެހޭ އިޢުލާނު ނަންބަރު: IUL)438-WMPC/438/2019/5)\nސުންގަޑި: 13 ޖަނަވަރީ 2019 1100\n- Drawing set\n- shed extension drawing


ސެޕްޓެމްބަރ 2016 – Nilandhe\nރާއްޖޭގެ އެންމެ ބޮޑު، އަދި އެންމެ ދުވަސްވީ ސްކޫލުގެ މޮނިޓަރިންގ އަށް ފ.އަތޮޅު ދެ ސްކޫލެއްގެ ޕްރިންސިޕަލުން މާލޭގައި ޙަރަކާތްތެރިވަމުން އެބަދެއެވެ. އެގޮތުން، ރާއްޖޭގެ އެންމެ ދުވަސްވީ [ވިދާޅުވޭ]\nނޭޝަނަލް ސްޕޯޓްސް ކައުންސިލްގެ މެންބަރަކަށް މުޙްސިން\nނޭޝަނަލް ސްޕޯޓްސް ކައުންސިލްގެ މެންބަރުކަމަށް މިނިސްޓްރީ އޮފް ޔޫތް އެންޑް ސްޕޯޓްސްއިން ކަނޑައަޅުއްވާ މެންބަރެއްގެ ގޮތުގައި އެ މިނިސްޓްރީގެ ޑެޕިއުޓީ މިނިސްޓަރ ޢަބުދުލް މުޙްސިން ޙަމީދު (ޖޭފޯ) [ވިދާޅުވޭ]\nމިއަދަކީ އެސްޓީއޯ މިނިވަން ޗެންޕިއަންޝިޕް 2016 ޒޯން5ގެ ފައިނަލް ކުޅޭ ދުވަސްކަމަށްވެފައި، އެއްކޮޅުން ބައްދަލުކުރާ ޓީމަކީ ފ.ދަރަނބޫދޫގެ ޓީމެއް ކަމަށްވުމުން، ފ.އަތޮޅު މިއަދު އޮންނަންވާނީ [ވިދާޅުވޭ]\nދަރަނބޫދޫ ރައްޔިތުންނާއި ޒުވާނުން ގުޅިގެން އެރަށުގައި ތަރައްޤީކުރާ އިންޑޯހޯލްގެ މަސައްކަތް ކުރުމަށް ވެލްޑަރެއް ހޯދުމުގެ މަސައްކަތް ވަރަށް ބާރަށް ކުރިޔަށްދާކަމަށް ނިލަންދޫ ދާއިރާގެ މެންބަރު ޑރ. ޢަބުދުﷲ [ވިދާޅުވޭ]\nނިލަންދޫގެ ތަރައްޤީއާއި ގުޅުންހުރި ކަންކަމުގައި ސަރުކާރާއިއެކު މަޝްވަރާތަކެއް ކުރިޔަށްގެންދިއުމަށް ނިލަންދޫގެ ވަފުދެއް މާލޭގައި ޙަރަކާތްތެރިވަމުން އެބަދެއެވެ. މިޓީމުގެ ފަރާތުން މިހާތަނަށް ޓުއަރިޒަމް މިނިސްޓަރ މޫސާ ޒަމީރުއާއި، އިކޮނޮމިކް [ވިދާޅުވޭ]\nމަގުތައް ހެދުމަށް ސާވޭކުރާ ޓީމު ނިލަންދޫއަށް ހިނގައްޖެ\n25 ސެޕްޓެމްބަރ 2016\nރަނގަޅު ފެންވަރަކަށް މަގުތައް ހެދުމުގެ ކުރިން ހަދަންޖެހޭ ސާވޭ ކުރުމަށް، ސާވޭ ޓީމު މިއަދު ނިލަންދޫއަށް ހިނގައްޖެ އެވެ. ސާވޭ ކުރުމަށް މިއަދު ނިލަންދޫއަށް ގޮސްފައިވަނީ ހައުސިންގ [ވިދާޅުވޭ]\nނަރުދަމާ ނިޒާމަށް ދިމާވެފައިވާ މައްސަލަތައް ޙައްލު ކުރުމަށް ބޭރު މީހަކު ގެނެސްފި\nނިލަންދޫ ނަރުދަމާ ނިޒާމަށް ދިމާވެފައިވާ މައްސަލަތައް ޙައްލު ކުރުމަށް ރާއްޖެއިން ބޭރު މީހަކު ގެނެސްފި އެވެ. ރޭގެ ވަގުތެއްގައި ރާއްޖެއައި އެމީހާއަކީ އިންޑިއާ މީހެއް ކަމަށް އެނގިފައި [ވިދާޅުވޭ]\nނިލަންދޫ އަތިރިމަތީ އެކި ހިސާބުތަކުގައި ޖޯލިފަތި ބަހައްޓަނީ\nނިލަންދޫ އަތިރިމަތީ އެކި ހިސާބުތަކުގައި ޖޯލިފަތިތަކެއް ބަހައްޓަން ނިންމައި އެމަސައްކަތް ކުރަމުންދާ ކަމަށް ނިލަންދެ އަށް މަޢުލޫމާތު ލިބިއްޖެ އެވެ. ރަށުގެ ބައެއް އަމިއްލަ ފަރާތްތަކުގެ އިސްނެގުމާއިއެކު [ވިދާޅުވޭ]\nފ.އަތޮޅުގެ ކުރީގެ އަތޮޅުވެރިޔާ ޒަކަރިއްޔާ ޙަމީދު ނިޔާވެއްޖެ\nއެނގިފައިވާ ގޮތުގައި ޒަކަރިއްޔާ ހަމީދު އަވަހާރަވެފައި ވަނީ، އާލާސްކަންފުޅާ އުޅުއްވާތާ ދުވަސްކޮޅެއް ފަހުން، މިއަދު ފަތިހުގެ ވަގުތެއްގައި ފ. ބިލަތްދޫގަ އެވެ. އެމަނިކުފާނު އަވަހާރަވި އިރު އުމުރުފުޅަކީ [ވިދާޅުވޭ]


Aharuge Furathama Hafthaagai Raajje Ah 20,000 Touristun – adduLIVE\nއަހަރުގެ ފުރަތަމަ ހަފްތާގައި ރާއްޖެއަށް 20،000 ޓޫރިސްޓުން\nJan 08, 2021, 15:45 ހަސަން ރަޝީދު\nބޯޑަރު ހުޅުވި ދުވަހު ރާއްޖެއަށް ޒިޔާރަތްކުރި ފަތުރުވެރިންތަކެއް: ފޮޓޯ / ވީއައިއޭ\nމި އަހަރުގެ ފުރަތަމަ ހަފްތާގައި ރާއްޖެއަށް 20،000 ޓޫރިސްޓުން އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާ ގޮތުން މި އަހަރުގެ ފުރަތަމަ ހަފްތާގައި ޒިޔާރަތް ކުރި ފަތުރުވެރިންގެ ޖުމްލަ އަދަދަކީ 20،612 އެވެ. އެގޮތުން ފުރަތަމަ ހަފްތާގައި ދުވާލެއްގެ މައްޗަށް ރާއްޖެ އަށް 2،000 އަށް ވުރެ ގިނަ ޓޫރިސްޓުން އައިސްފައިވެއެވެ.\nމި އަހަރުގެ ފުރަތަމަ ހަފްތާގެ ތެރޭގައި އެންމެ ގިނައިން ފަތުރުވެރިން ޒިޔާރަތް ކުރީ ރަޝިއާއިންނެވެ. އެ ގައުމުން 5،331 ފަތުރުވެރިން ޒިޔާރަތް ކުރި އެވެ. ދެވަނައަށް އެންމެ ގިނައިން ފަތުރުވެރިން ޒިޔާރަތް ކުރީ އިންޑިއާއިންނެވެ. އެ ގައުމުން 1،816 ފަތުރުވެރިން ޒިޔާރަތް ކުރި އެވެ.\nއަންނަ އަހަރުގެ އޮކްޓޫބަރުގައި ރާއްޖޭގެ ޓޫރިޒަމަށް 50 އަހަރު ފުރޭތީ އެކަމާ ގުޅޭ ހަރަކާތްތައް މިހާރު ވަނީ ފަށާފައެވެ.\nމިދިޔަ އަހަރު ނިމުނު އިރު ރާއްޖެއަށް 555213 ފަތުރުވެރިން ޒިޔާރަތްކޮށްފައިވާ ކަމަށް ޓޫރިޒަމް މިިނިސްޓްރީން ބުނެއެވެ. އެގޮތުން ބޯޑަރު ހުޅުުވާލިފަހުން ރާއްޖެއަށް ޒިޔާރަތްކޮށްފައިވަނީ 172366 ފަތުރުވެރިންނެވެ.\nތަފާސް ހިސާބުތައް ދައްކާގޮތުން މިދިޔަ މަހު ރާއްޖެއަށްވަނީ 96225 ފަތުރުވެރިން ޒިޔާރަތްކޮށްފައެވެ. މިއީ ބޯޑަރު ހުޅުވާލި ފަހުން އެއް މަސް ދުވަސްތެރޭ އެންމެ ގިނަ އަދަދަކަށް ފަތުރުވެރިން ރާއްޖެއަށް އައިސްފައިވާ މަހެވެ.


1- މީރާގެ އޮންލައިން ޚިދުމަތްކަމުގައިވާ "މީރާ ކަނެކްޓް" އަކީ ކޮބާ؟\nމީރާ ކަނެކްޓަކީ ޓެކްސް ދައްކާ ފަރާތްތަކުން މީރާއަށް ޓެކްސް ދެއްކުމުގައި ލުއިފަސޭހަ ގޮތްތަކެއް ހޯދައިދިނުމަށް މީރާއިން ކުރަމުން ގެންދާ މަސައްކަތްތަކުގެ ދަށުން ތަޢާރަފު ކުރެވިފައިވާ އޮންލައިން ޚިދުމަތެކެވެ. މި ޚިދުމަތަކީ އިންޓަރނެޓް މެދުވެރިކޮށް، ކޮންމެ ތަނަކުން ކޮންމެ ވަގުތަކުވެސް ޓެކްސް ބަޔާން ހުށަހަޅައި ފައިސާ ދެއްކޭނެ އިންތިޒާމު ހަމަޖައްސައިދިނުމަށް ތަޢާރަފު ކުރެވިފައިވާ ޚިދުމަތެކެވެ.\n2- މީރާ ކަނެކްޓް މެދުވެރިކޮށް ދެވޭ ޚިދުމަތްތަކަކީ ކޮބާ؟\nމީރާ ކަނެކްޓް މެދުވެރިކޮށް ޖީ.އެސް.ޓީ ބަޔާން، ބީ.ޕީ.ޓީ ބަޔާން އަދި ވިތުހޯލްޑިންގ ޓެކްސް ބަޔާން ހުށަހެޅުމުގެ އިތުރުން، ޓެކްސް ދައްކާ ފަރާތް އަދި އެ ފަރާތުން ހިންގާ ވިޔަފާރި ހަރަކާތްތައް މީރާގައި ރަޖިސްޓަރީކޮށް، އެ ފަރާތުން މީރާއަށް ހުށަހަޅައިފައިވާ މަޢުލޫމާތު ބަދަލުވެއްޖެނަމަ، އެ މަޢުލޫމާތު އަޕްޑޭޓްކުރުމުގެ އިތުރުން ޑީރެޖިސްޓްރޭޝަނަށްވެސް ހުށަހެޅޭނެއެވެ. އަދި މީރާ ކަނެކްޓް މެދުވެރިކޮށް ހުށަހަޅައިފައިވާ ޓެކްސް ބަޔާންތަކުގެ "ހިސްޓްރީ" ބެލޭނެއެވެ.\n3- މީރާ ކަނެކްޓް ބޭނުންކުރަން ބޭނުންވާ ފަރާތްތަކުން ހަދަންޖެހޭނީ ކިހިނެއް؟\nމީރާގެ ވެބްސައިޓް www.mira.gov.mv މެދުވެރިކޮށް އޮންލައިންކޮށް މީރާ ކަނެކްޓް އެކައުންޓަކަށް އެދި ހުށަހެޅޭނެއެވެ. މީރާ ކަނެކްޓް އެކައުންޓަށް އެދޭތާ ރަސްމީ5ދުވަހުގެ ތެރޭގައި މީރާއިން އެ ފަރާތަށް ޔޫސަރ އައި.ޑީ އަދި ޕާސްވޯޑެއް ފޯރުވައިދޭނެއެވެ. މި ޔޫސަރ އައި.ޑީ އަދި ޕާސްވޯޑް ފޮނުވޭނީ އެ ފަރާތުން މީރާގައި ރަޖިސްޓަރީ ކޮށްފައިވާ އީމެއިލް އެޑްރެހަށެވެ. މީރާ ކަނެކްޓް އެކައުންޓަކަށް އެދި ހުށަހެޅޭނީ މީރާގައި ރަޖިސްޓަރީކޮށްފައިވާ ފަރާތްތަކަށެވެ.\n4- މީރާ ކަނެކްޓް ޚިދުމަތް ބޭނުންކުރާ ފަރާތްތަކުން އެ ޚިދުމަތާ ގުޅިގެން އެއްވެސް އެހީތެރިކަމެއް ނުވަތަ މަޢުލޫމާތެއް ބޭނުންވެއްޖެނަމަ ހަދަން ޖެހޭނީ ކިހިނެއް؟\nމީރާ ކަނެކްޓް ޚިދުމަތާ ގުޅޭގޮތުން އިތުރު މަޢުލޫމާތު ބޭނުންނަމަ މީރާއިން ކުރިއަށް ގެންދާ ޓްރޭނިންގ ސެޝަންތަކުގައި ބައިވެރިވެގެން މަޢުލޫމާތު ހޯދޭނެއެވެ. މީރާގެ ވެބްސައިޓް www.mira.gov.mv މެދުވެރިކޮށް މި ސެޝަންތަކަށް ރަޖިސްޓަރީ ކުރެވިދާނެއެވެ. އަދި ރަސްމީ ގަޑީގައި، މީރާގެ ހޮޓްލައިން 1415 އަށް ގުޅުމުން ނުވަތަ މީރާގެ ސަޕޯޓް އީމެއިލް [email protected] އަށް އީމެއިލް ކުރުމުންވެސް މީރާ ކަނެކްޓް ޓްރޭނިންގ ސެޝަންތަކާއި، އެ ޚިދުމަތް ބޭނުންކުރާނެ ގޮތުގެ މަޢުލޫމާތު ލިބޭނެއެވެ.\nމި ލިޔުމުގައި ހިމެނިފައިވާ މަޢުލޫމާތަކީ މި މަޢުލޫމާތު ޝާއިޢުކުރެވުނު ވަގުތުގައި ޞައްޙަ މަޢުލޫމާތެކެވެ. އަދި މިމަޢުލޫމާތަކީ، މިމަޢުޟޫޢާ ގުޅޭ ތަފުސީލު ރިސާރޗަކާ އެއްފަދަ ނުވަތަ މިމަޢުލޫމާތާ ބެހޭގޮތުން ދެވޭ ފަންނީ ލަފަޔަކާ އެއްފަދަ މަޢުލޫމާތެއް ނޫނެވެ.\nހޮޓްލައިން: 1415، ފޯން: 3322261، ފެކްސް: 6577 331\nއީމެއިލް: [email protected]، ވެބްސައިޓް: www.mira.gov.mv\n28 ނޮވެންބަރު 2013\nޕަބްލިޝްކުރި ތާރީޚު: 28 ނޮވެންބަރު 2013


Hathiyaaru Ge Kalhu Baazaaru Talibanunge Aiy Dhashuga? - Vaguthu\nއަފްޣާނިސްތާނުގައި ތާލިބާނުން ވެރިކަން ކުރަމުން އަންނަ އިރު، އެމީހުންގެ އަމާޒަކަށް ވެފައި އޮތީ ބާރުތައް ގަދަ ކުރުމެވެ. އެގޮތުން އެއް ކަމެއްގެ ގޮތުގައި ހަތިޔާރުގެ ބާޒާރު އެމީހުންގެ ބާރުގެ ދަށުގައި އޮތް ކަން ކަށަވަރު ކުރަން އެ ޖަމާއަތުން ކެނޑިނޭޅި ދަނީ މަސައްކަތް ކުރަމުންނެވެ.\nތާލިބާނުން ބުނަނީ އެ ޖަމާއަތުގެ ބާރު ގަދަވުމުގެ ސަބަބުން އެތައް ބިލިއަން ޑޮލަރެއްގެ އެންމެ މަތީ ފަންތީގެ ހަތިޔާރުތައް އަތުލައިގަތުމުގެ ގާބިލްކަން ތާލިބާނުންނަށް ލިބިގެން ދިޔަ ކަމަށެވެ. ނަމަވެސް ތާލިބާނުންގެ ވެރިކަން އިތުރަށް ފުޅާވެގެން ދިއުމުން، ހަތިޔާރުގެ ބާޒާރުގައި ތާލިބާނުންގެ ބާރު އިތުރަށް ގަދަވިއެވެ.\nއަފްޣާނިސްތާނުގެ ހަތިޔާރުގެ ކަޅު ބާޒާރުގައި ގުނާ އަދަދު ނުކުރެވޭހާ ގިނަ އެސޯލްޓް ރައިފަލް، މެޝިން ގަން، ރޮކެޓް، ކާރބީން އަދި ބަޑިފަދަ ތަކެތި ހިމެނެއެވެ. ތާލިބާނުން ހަތިޔާރުގެ ބާޒާރުގެ މައްޗަށް ބާރު އޮންނަން ބޭނުންވާތީ، އަފްޣާނިސްތާނުގެ ކަޅު ބާޒާރު ވަނީ އިތުރަށް ’އަންޑަރ ގްރައުންޑް‘ އަށް ގޮސްފައެވެ.\nމީގެ ކުރިން އަފްޣާނިސްތާނުގެ ރީކޮންސްޓްރަކްޝަން (ސިގަރް) ގެ ސްޕެޝަލް އިންސްޕެކްޓާ ޖެނެރަލް ވިދާޅުވީ ދެ އަހަރު ދުވަހުގެ ހަނގުރާމައިގެ ތެރޭގައި ވޮޝިންޓަން އިން އަފްޣާނިސްތާނުގެ ސިފައިންނަށް 80 ބިލިއަނަށް ވުރެ ގިނަ ޑޮލަރުގެ އަސްކަރީ ހާޑްވެއާ ސަޕްލައިކޮށްދިން ކަމަށެވެ. އަނެއްކޮޅުން، ފާއިތުވެދިޔަ ދެ މާލީ އަހަރު އެކަނިވެސް، އެމެރިކާއިން ވަނީ 2.6 ބިލިއަން އެމެރިކާ ޑޮލަރުގެ އަގުހުރި ހަތިޔާރާއި އެކްސެސަރީޒް އަށް ފަންޑުކޮށްފައެވެ.\nމީގެ އިތުރުން، އިނގިރޭސިވިލާތް ފަދަ ޕާޓްނަރ ގައުމުތަކުންވެސް ވަނީ ފާއިތުވި ދިހަ ވަރަކަށް އަހަރު ދުވަހުގެ ތެރޭގައި އަފްޣާނިސްތާނުގެ ފައުޖުތައް އިތުރުކުރުމަށް 200 މިލިއަން ޑޮލަރަށްވުރެ ގިނަ ފައިސާ ޚަރަދުކޮށްފައެވެ.\nހަތިޔާރާއި ގޮވާތަކެތި ބަރުއަސްކަރީ ހާޑްވެއާގެ އިތުރުން އެމެރިކާގެ ޓެކްސް ޕޭޔަރުން ފަންޑުކުރާ ހާޑްވެއާތައް ވެސް ލިބެން އެބަހުރި ކަމަށް ރިޕޯޓްތައް ބުނެއެވެ.\nއަނެއްކޮޅުން، އަފްޣާނިސްތާނުގައި އެމެރިކާއިން 20 އަހަރު ވަންދެން ހިންގި އިސްތިއުމާރުގެ ދުވަސްވަރުވެސް، ފާޑު ކިޔާ ފަރާތްތަކުން ވަނީ، އަސްކަރީ އާލާތްތައް ބެހުމާއި، އެ އާލާތްތައް ބެހުމާ މެދު އަޅާނުލާ ތީ އެކަން ކުށްވެރިކޮށްފައެވެ.\nނަމަވެސް، ހަތިޔާރުގެ ބާޒާރުގައި މޮނޮޕޮލީއެއް އޮންނަން ތާލިބާނުން އެދޭފަދައިން، ހަނގުރާމައިގެ ޒަމާނުގައި، ތާލިބާނުން ބަރޯސާވެފައި އޮތީ ކަޅު ބާޒާރަށް ކަން ފާހަގަކުރަންޖެހެއެވެ.\nތާލިބާނުން 3،000 ލީޓަރުގެ ބަނގުރާ ނައްތާލައިފި\nމަހުރަމަކާއި ނުލައި އަފްޣާނިސްތާންގެ އަންހެނުން ދިގު ދަތުރުތައް ކުރުން މަނާކޮށްފި\nޑިސެމްބަރު 4, 2021 12:19\nއަބަދު ޠާލިބާނުގެ ނަން ހަޑިކުރަން ވާހަކަދައްކަނީ. ރަޝިޔާގައި ކަން އޮތް ގޮތުގެ ވާހަކަ ދައްކަބަލަ. ރަޝިޔާގެ ސިފައިން، ސީރިއާގެ އާންމު ރައްޔިތުންގެ ތެރެއިން އެއް މިލިއަން މީހުން މެރިވާހަކަ ދައްކަބަލަ. އެމެރިކާގައި ކަން އޮތް ގޮތުގެ ވާހަކަ ދައްކަބަލަ. އެމެރިކާގެ ސިފައިން ޢިރާޤަށް އަރާ ޢާންމު ރައްޔިތުންގެ ތެރެއިން މަރާލި ކިތަން މިލިއަން މީހުންކަން ހާމަކޮށްބަލަ. ޖަރުމަނު ސަރުކާރުން މުސްލިމުން އަޅުވެތިކޮށްގެން އުޅޭ ވާހަކަ ދައްކަބަލަ.\nޑިސެމްބަރު 5, 2021 08:40\nރަޝިޔާގެ ސިފައިން އަފްޣާނިސްތާނުގައި ހިންގި ލާއިންސާނީ އަނިޔާވެސް ދައްކަން ޖެހޭ\nއެމެރިކާގެ ސިފައިން އަފްޣާނިސްތާނައް ވެރިވެގެން ހުރި އިރު ހޯދާނުދިން އަންހެނުންނައް ތައުލީމާ މަދުކޮއް ނުދިން މަސްތުވާތަކެތީގަ ވާހަކަ ވެސް ދައްކަން ޖެހޭ


Nasheed ge massala Un in ninmaafai vanee sarukaaruge husha helhuma belume nethi – adduLIVE\n"އދ. އިން ގޮތެއް ނިންމީ ހުށަހެޅުމަށް ބެލުމެއް ނެތި"\n0 Apr 16, 2018, 17:05 ލިޔުނީ އަލީ ހުޒާމް\nކުރީގެ ރައީސް މުހައްމަދު ނަޝީދުގެ މައްސަލަ އދ.ގެ އިންސާނީ ހައްގުތަކާއި ބެހޭ ކޮމެޓީން ނިންމާފައިވަނީ ސަރުކާރުން ހުށަހެޅި ކަންކަމަށް އެކަށީގެންވާ ގޮތަށް ބެލުމެއް ނެތިކަމަށް ދިވެހި ސަރުކާރުން ބުނެފިއެވެ.\nއދ. އިންސާނީ ހައްގުތަކާއި ބެހޭ ކޮމެޓީއަށް ރައީސް މުހައްމަދު ނަޝީދުގެ ފަރާތްޕުޅުން ހުށަހެޅުއްވި މައްސަލަ ބެއްލެވުމަށްފަހު މިއަދު އދ. ގެ އިންސާނީ ހައްގުތަކާއި ބެހޭ ކޮމެޓީން ވަނީ އަންނަ ރިޔާސީ އިންތިޚާބުގައި ވާދަ ކުރަން ފުރުސަތު މުހައްމަދު ނަޝީދަށް ދޭން ޖެހޭނެ ކަމަށް ނިންމާފައެވެ.\nމިކަމާއި ގުޅިގެން ފޮރިން މިނިސްޓްރީން ނެރުނު ނޫސް ބަޔާނުގައި ބުނެފައިވަނީ ނަޝީދުގެ މައްސަލަ އދ.ގެ އިންސާނީ ހައްގުތަކާއި ބެހޭ ކޮމެޓީން ނިންމާފައިވަނީ ސަރުކާރުން ހުށަހެޅި ހުށަހެޅުންތަކަށް ރިޔާއަތްކުރުމެއް ނެތިމަށެވެ.\nއދ. އިންސާނީ ހައްގުތަކާއި ބެހޭ ކޮމެޓީން ނެރުނު ބަޔާނުގައި ބުނެފައިވަނީ ރައީސް ނަޝީދުގެ މައްޗަށް ހުކުމް އިއްވާފައިވާ ޝަރުއީ އިޖުރާއަތުތައް ބިނާކޮށްފައިވަނީ ރަނގަޅު ނޫން ގާނޫނުތަކެއްގެ މައްޗަށް ކަމަށާއި، އިންސާފުވެރި ޝަރީއަތަކުން އެމަނިކުފާނު މަހުރޫމުކޮސްފައިވާ އިރު ޝަރީއަތް ކުރިއަށް ގެންދިޔަ ގޮތުގައި ވެސް މައްސަލަ ހުރި ކަމަށް އެ ކޮމިޓީން ފާހަގަކުރެވިފައިވާ ކަމަށެވެ.


Kiyevun fashan School thah thayyaarutha?\nކިޔެވުން ފަށަން ސްކޫލުތައް ތައްޔާރުތަ؟\nއިއްޒުއްދީން ސްކޫލް ދަރިވަރުންތަކެއް: މާދަމާ ސްކޫލްތަކުގެ ކިޔެވުން ފަށާއިރު ސްކޫލްތައް ވަނީ ރަނގަޅަށް ތައްޔާރުވެފައި ކަމަށް ބުނޭ\nބަންދަށް ފަހު ސްކޫލް ތަކުގެ ދެވަނަ ސެމިސްޓާގެ ކިޔެވުން މާދަމާ ފަށާނެ އެވެ. މާދަމާ ކިޔެވުން ފަށާއިރު ސްކޫލު ތަކުން ބުނަނީ އެޗްޕީއޭގެ ގައިޑްލައިނާ އެއްގޮތަށް މާދަމާ ކިޔެވުން ފަށަން ވާން ޖެހޭ ތައްޔާރީތައް ވެފައިވާ ކަމަށެވެ.\nމާދަމާ ހުރިހާ ހުރިހާ ގްރޭޑްތަކެއްގައި އަދި މާލެ އާއި އަތޮޅުތަކުގެ ސްކޫލްތަކުގައި ވެސް ކިޔެވުން ފަށަ އެވެ.\nއަތޮޅުތަކުގެ ބައެއް ސްކޫލްތަކުން މިއަދު ބުނި ގޮތުގައި ދެވަނަ ސެމިސްޓާ ފަށަން މާދަމާއަށް ރެޑީވެފައިވާއިރު ސްކޫލްތަކުގައި މިހާރު ދޭ ދަރިވަރުންގެ ނާސްތާގެ ކަންކަން ވެސް ސްކޫލްގައި ކުރިޔަށް ގެންދާނެ ކަމަށާއި ދަރިވަރުންނަށް ނާސްތާ ތައްޔާރު ކުރަން -- ހެނދުނު ސައިދޭން -- ވާން ޖެހޭ ތައްޔާރީތައް ވެސް މިހާރު ނިމިފައި ވާ ކަމަށެވެ.\nޅ. އަތޮޅު މަދަރުސާއިން ބުނީ މާދަމާ ކިޔެވުން ފަށާއިރު އެ މަދަރުސާގެ ކިޔަވައިދޭ ގަޑިތައް ގެންދާނީ ކޮވިޑްގެ ކުރިން ވެސް ސްކޫލު ކުރިޔަށް ގެންދިޔަ ގޮތަށް ކަމަށެވެ. ނަމަވެސް އެހެން ހުރިހާ ކަމެއް ހުންނާނީ ކޮވިޑާއެކު އެޗްޕީއޭއިން ކަނޑައަޅާފައިވާ ގައިޑްލައިނަށެވެ.\nބައެއް ސްކޫލްތަކުގައި ޓީޗަރުން އަދި ކަރަންޓީން ގައި ތިބުމުން އެ ޓީޗަރުން ސްކޫލަށް ނުކުންނަންދެން ކިޔެވުން އޮންނަ ވަގުތުތައް ކުރުކޮށްފައި ވެއެވެ.\nމި ސެމިސްޓާގައި ބައެއް ސްކޫލްތަކުގެ އިތުރު ހަރަކާތްތައް ވެސް ކުރިޔަށް ގެންދާނެ އެވެ. ކިޔަވައި ދިނުމާއެކު އެކަންކަން ކުރާނީ ރައްކާތެރިކަން ކަށަވަރު ކުރުމުގެ ގޮތުން އަޅަން ޖެހޭ ފިޔަވަޅުތައް އަޅައިގެނެވެ. ކޮވިޑްގެ ތެރޭގައި މީގެ ކުރިން ކިޔަވައި ދިން އިރުވެސް ކުރިޔަށް ގެންދިޔަ ގޮތަށް ދަރިވަރުން ސްކޫލަށް ވަނުމުގެ ކުރިން ހުން ބަލައި ސެނިޓައިޒްކޮށް ހަދާނެ އެވެ. އަދި ކޮންމެ ދުވަހަކު ވެސް ސްކޫލާއި ބޭނުން ކުރާ ހުރިހާ ސާމާނެއް ޑިސްއިންފެކްޓް ކުރާނެ އެވެ.\nކޮވިޑް-19 އިގެ ސަބަބުން މާލޭގެ ސްކޫލު ތަކުގެ ގްރޭޑް އަށަކުން ފެށިގެން ދަށުގެ ގުރޭޑްތަކުގެ ކުދިންގެ ކިޔެވުން މުޅިން ކުރިޔަށް ގެންދިޔައީ އޮންލައިން ކޮށެވެ. އެކަމަކު މާދަމާ ދެވަނަ ސެމިސްޓާ ފަށާއިރު މާލޭގައި ވެސް ހުރިހާ ގްރޭޑެއްގެ ކުދިން ސްކޫލަށް ދާނެ އެވެ. އެހެން ވެސް މާދަމާ އަކީ ވެރިރަށުގެ ސްކޫލުތަކަށާއި ދަރިވަރުންނަށް ބޮޑު ދުވަހެކެވެ.\nމިދިއަ ސެމިސްޓާގައި ދަރިވަރަކު ސްކޫލަށް ވަނުމުގެ ކުރީން ހުން ބަލަނީ: ސްކޫލު ތަކަށް ވަދެވޭނީ ހުން ބަލާ ޗެކް ކޮށްފައި -- އަހުމަދު އަޝްހާދު އަބްދުﷲ (ޖެރީ) |އަވަސް\nމިދިޔަ އަހަރު މާޗް 15 ވަނަ ދުވަހު މާލެއިން ކޮވިޑް-19 ގެ ފުރަތަމަ ކޭސް ފެނުމާއި ގުޅިގެން މާލެ ލޮކްޑައުން ކުރި ހިސާބުން ޕްރީ ސްކޫލް ކުދިންގެ ކިޔެވުން ވެސް ކުރިޔަށް ގެންދިޔައީ މުޅިން އޮންލައިން ކޮށެވެ. މާދަމާ ޕްރީ ސްކޫލްތަކުގެ ކިޔެވުން ފަށާނެ އެވެ.\nމާލޭގެ "ބްރިޖް ލިޓްލް ލާނާސް" ގެ ޕްރިންސިޕަލް ހައްވާ ޝަހީދާ ވިދާޅުވީ އެ ސްކޫލުން ވެސް ދަރިވަރުންނަށް މަރުހަބާ ކިޔުމުގެ ގޮތުން ވާން ޖެހޭ ހުރިހާ ތައްޔާރީއެއް ވެ ނިމިފައިވާ ކަމަށެވެ. ޝަހީދާ ވިދާޅުވީ، އެ ސްކޫލުން ކިޔަވައި ދިނުމުގެ ކަންކަން ކުރިޔަށް ގެންދާނީ އެޗްޕީއޭގެ ގައިޑްލައިނާ އެއްގޮތަށް ކަމަށެވެ.\nމާދަމާ ކިޔެވުން ފަށާއިރު އެކި ސްކޫލްގައި ކިޔަވައިދޭނީ އެކި ދަންފަޅިތަކަށެވެ. ކިޔެވުން ފަށާއިރު 83،000 އަށް ވުރެ ގިނަަ ދަރިވަރުން ސްކޫލަށް ދާނެ އެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ ކޮވިޑް-19 + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Bodethi meehun kulajehsumun stress madhuvey!\nބޮޑެތި މީހުން ކުލަޖެއްސުމުން ސްޓްރެސް މަދުވޭ!\nކުޑައިރު ފޮތްތަކުގައި ކުލަޖެއްސި ހަނދާން މިހާރު އެބަހުރި ހެއްޔެވެ؟ އަލުން ކުލަ ފަންސޫރާއި ކުލަޖައްސާފޮތްތައް ގަންނަންވީ އެވެ. މިހާރު މިއީ ބޮޑެތި މީހުންވެސް އެމީހުންނަށް ހާއްސަ ކުލަޖައްސާ ފޮތެއްގައި ކުލަޖެއްސުން ވައިގަ ހިފާފަވާ ދުވަސްވަރެކެވެ. ކުޑަކުދިންގެ ކްރެޔޯންސް ހަދާ ކުންފުންޏެއް ކަމަށްވާ ކްރެޔޯލާއިން ބޮޑެތި މީހުންނަށް ހާއްސަކޮށް ކުލަޖައްސާ ފޮތްތަކެއް ބާޒަރަށް ނެރުން ވެގެން ގޮސްފައި ވަނީ ބޮޑެތި މީހުން ކުލަޖެއްސުމަށް އަލުން ޝައުގުވެރިކޮށް މިކަން އާއްމުންގެ ގިނަބަޔެއްގެ މަގުބޫލުކަން ހޯދި ކަމަކަށެވެ.\nޖޯން ހޮޕްކިން ޔުނިވާސިޓީގެ ރިސާޗަރުންނައި އަދި ޔޯގާ ޖާނަލް ބުނާ ގޮތުން ބޮޑެތި މީހުން ކުލަ ޖެއްސުމަކީ މެޑިޓޭޝަން އާ އެއްވަރުގެ ފައިދާތަކެއް ކުރާ ކަމެކެވެ. ނިއުރޯސައިކޮލޮޖިސްޓެއް ކަމުގައިވާ ޑރ. ސްޓޭން ރޮޑްސްކީ ވިދާޅުވާ ގޮތުގައި މެޑިޓޭޝަނާއި އެއްގޮތަށް ކުލަޖެއްސުމަކީ ސިކުނޑީގެ އެނބުރޭ އެކި އެކި ހިޔާލުތަށް މަދުކޮށްދީ، އެއްކަމަކަށް ފޯކަސް ކޮށްދޭ ކަމެކެވެ. ވިއުމާއި ކުލަޖެއްސުން ފަދަ ކަންކަމަކީ ނަތިޖާ އަންދާޒާ ކޮށްލެވޭ ކަންކަން ކަމުގައި ވުމުން މި ފަދަ ކަންކުރުމުން މިހާއަށް ހަމަޖެހުން ލިބެ އެވެ.\nޓެކްނޮލޮޖީގެ އެހީގައި ކުލަ ޖެއްސުމުން ހަށިގަނޑަށް އަންނަ ބަދަލު ދެނެގަތުމުގެ މަސައްކަތާމެދު ހޯދި ހޯދުމުން ފާހަގަވީ ކުލަޖައްސާ ވަގުތު މިހާގެ ހިތުދެ ވިންދާއި ސިކުނޑީގެ މަސައްކަތަށް ނުވަތަ ބްރެއިން ވޭވްސްއަށް ބަދަލެއް އަންނަ ކަމަށެވެ. އަދި ކުލަޖައްސާ ފޮތްތަކުގެ ޑިޒައިންތަށް ތަކުރާރުވުމާއި، ޑިޒައިންގެ ތަފްސީލުތަކުގެ ސަބަބުން ބައިވެރިންގެ ޕޮޒިޓިވް ނިއުރޮލޮޖިކަލް ރެސްޕޮންސެއް އައި ކަމަށެވެ. މިއީ ބެލެވޭ ގޮތުގައި ލަފާކުރެވޭ ގޮތަށް ކަންކަން ހިނގާނަމަ ލިބޭ ހިތްހަމަޖެހުމާއި އެއްފަދަ ކަމެކެވެ.\nޖާނަލް އޮފް އެމެރިކަން އާޓް ތެރެޕީ އިން ޕަބްލިޝްކޮށްފައިވާ ދިރާސާއަކުން ދައްކާގޮތުގައި މަންޑާލާސް ނުވަތަ ޖިއޯމެޓްރިކް ޕެޓާންތަކުގައި ކުލަޖައްސާނަމަ މީހާގެ ސްޓެރެސް އާއި އެންޒައިޓީ ދައްކޮށް ދެއެވެ. ކުލަޖެއްސުމުން ސްޓްރެސް މަދުވެ ހާސްކަން ފިލުމަށް މެދުވެރިވާ ސަބަބެއްކަމުގައި ވަނީ މިއީ ކުޑަ ކުޑަ އާދައިގެ ކަމެއް ކުރުމަށް މުޅި މީހާ ހުސްވެގެން ހުރުމުން މީހާ ރިލެކްސް ކުރަން ފުރުސަތު ލިބޭތީއެވެ.\nދިރިއުޅުމުގެ އެކި އެކި އުނދަގޫތަކުގެ ހިޔާލުތަކާއި ދުރަށްދިއުމުން މީހާގެ ހަށިގަނޑާއި ސިކުނޑިއަށް މިކަމުގެ ފައިދާ ކުރަނީ އެއެވެ. މީގެ އިތުރުންވެސް ކުލަޖައްސާ ފޮތްތަކުގައި ކުލަޖެއްސުމުން ކުޑަ އިރުގެ ފޮނި ހަނދާންތައް ވެސް އާވެއެވެ. ކުޑައިރު ގިނަ މީހުންގެ މާބޮޑު ހިޔާލެއް ފިކުރެއް ނޯވެއެވެ. އެހެންކަމުން ކުލަޖެއްސާ ވަގުތަކީ މި އިހްސާސް އަލުން ކުރެވޭ ވަގުތަކަށްވެސް ވެއެވެ.\nކުލަޖެއްސުމުގެ ފައިދާ ހޯދުމަށް މިކަން ފެށުމަށް ކޮންމެހެން އާޓިސްޓަކަށްވެސް ވާކަށް ނުޖެހެއެވެ. މިއީ ކޮންމެ މީހަކަށް ކޮންމެތާކު ވެސް ކުރެވިދާނެ ކަމެކެވެ. އަދި އެމީހަކު އެންމެ ގަޔާވާ ވައްތަރެއްގެ ނުވަތަ ތީމެއްގެ ކުލަޖައްސާ ފޮތްތައް ބުކްޝޮޕްތަކުން ފަސޭހައިން ލިބެން ވެސް ހުރެއެވެ.\nއެހެންނަމަވެސް ވިސްނަންވީ މާ ބޮޑަށް މީހާ ސްޓްރެސްވެ ތެރަޕީ ބޭނުންވާ ހާލުގައި ފޮތެއްގައި ކުލަޖައްސާލައިގެން ހިތަށް ފިނިކަމެއް ނުލިބޭނެ ކަމެވެ. ކުލަ ޖެއްސުމަކީ އާޓް ތެރަޕީގެ ބައެއް ކަމުގައިވިއަސް އަސްލު ތެރަޕީގައި މީހާގެ ނެގަޓިވް އިހްސާސާއި ޖަޒްބާތުތަށް ކޮންޓްރޯލް ކޮށްދޭން ދަސްކޮށްދޭ ތެރަޕިސްޓެއްގެ އެހީ ބޭނުންވެއެވެ.


Terrorism ge amaleh hingan ulhunu meehunnah bandhuge muhdhathu jahaifi | Jazeera\tޓެރަރިޒަމްގެ އަމަލެއް ހިންގަން އުޅުން މީހުންނަށް ބަންދުގެ މުއްދަތު ޖަހައިފި - Jazeera\nޓެރަރިޒަމްގެ އަމަލެއް ހިންގަން އުޅުން މީހުންނަށް ބަންދުގެ މުއްދަތު ޖަހައިފި\nސާއިފް ޝިޔާދު November 13, 2020 178 views0\nހައްދުފަހަނަ އެޅި ބަޔަކު ހިންގަން އުޅުނު ޓެރަރިޒަމްގެ އަމަލު ހުއްޓުވައި ހައްޔަރުކުރި މީހުންގެ ބަންދުގެ މުއްދަތު ޖަހައިފިއެވެ.\nފުލުހުން ހާމަކޮށްފައިވާ މި މީހުންގެ ބަންދާއި މެދު ގޮތެއް ނިންމުމަށް ކޯޓަށް ހާޒިރުކުރުމުން މިނިސްޓްރީ އޮފް ހޯމް އެފެއާޒްއިން ކަނޑައަޅާ ތަނެއްގައި ތިބެގެން ބަންދުގައި ބައިތިއްބައިގެން ތަހުގީގު ކުރުމަށް 18 އަހަރުގެ މީހާއަށް ފަސް ދުވަސް އަދި އެހެން އެންމެނަށް 15 ދުވަސް ވަނީ ބަންދުގެ މުއްދަތުގެ ގޮތުގައި ޖަހައިދީފައެވެ.\nފުލުހުން މި އޮޕަރޭޝަން ހިންގީ މާލެ އާއި މާލެ އަތޮޅު ކަނޑުމަތީ ގައި، އަދި ތ. ތިމަރަފުށީގައެވެ. މި އޮޕަރޭޝަންގައި މާލެ އިން މީހަކު، ކަނޑުމަތީ އޮތް ދޯންޏަކުން ތިން މީހަކު އަދި ތިމަރަފުށިން މީހަކު ހައްޔަރުކުރިއެވެ.\nމި އޮޕަރޭޝަންގައި މިހާތަނަށް އެކު ޖުމުލަ6މީހަކު ހައްޔަރުކޮށްފައިވެއެވެ. ހައްޔަރުކޮށްފައި ވަނީ 20 އަހަރުގެ މީހަކާއި 21 އަހަރުގެ މީހަކާއި 29 އަހަރުގެ މީހަކާއި 18 އަހަރުގެ މީހެއްގެ އިތުރުން 34 އަހަރުގެ މީހެެއްގެ އިތުރުން 31 އަހަރުގެ މީހެކެވެ. މި އެންމެންނަކީ ވެސް ދިވެހި ފިރިހެނުންނެވެ.


Satellite School Hulhuvun Fas Kohfi - Vaguthu\nސެޓެލައިޓް ސްކޫލް ހުޅުވުން ފަސްކޮށްފި\n6 މަސް ކުރިން ( ނޮވެމްބަރު 7, 2021 )\nކޮވިޑް-19 އާއި ގުޅިގެން ސުކޫލް ތަކުގެ ދަރިވަރުން ފިލާވަޅު ތައް ފޯރުކޮއްދޭ ގޮތާއި މެދު އެޑިޔުކޭޝަން މިނޮސްޓްރީ އިން މައުލޫމާތު ދެއްވަނީ؛- ވަގުތު އިމޭޖަސް- މުހައްމަދު އަފްޒަލް\nރާއްޖޭގެ ތިން ރަށެއްގައި ގާއިމުކުރާ ސެޓެލައިޓް ސްކޫލުތައް ހުޅުވުން ފަސްކޮށްފިއެވެ.\nމި މަހުގެ 24 ވަނަ ދުވަހު ހުޅުވަން ތާވަލް ކޮށްފައިވާ ސެޓެލައިޓް ސްކޫލްތައް ހުޅުވުން ފަސްކުރުމުގެ ވިސްނުން ހުރިކަމަށް އެޑިއުކޭޝަން މިނިސްޓްރީއިން ވިދާޅުވެފައިވެއެވެ.\nއެޑިއުކޭޝަން މިނިސްޓްރީގެ މީޑިއާ އޮފިޝަލް "ވަގުތު" އަށް ވިދާޅުވީ، ޓެސްޓް ކައިރިވެފައިވާތީ ސެޓެލައިޓް ސްކޫލްތައް ހުޅުވުން ފަސްކުރުމުގެ ވިސްނުން ހުރި ކަމަށެވެ. ނަމަވެސް، އެ ސްކޫލްތައް ހުޅުވާނެ ވަކި ތާރީހެއް ނުނިންމާ ކަމަށް އޮފިޝަލް ވިދާޅުވިއެވެ.\n"ސެޓެލައިޓް ސްކޫލް" ގާއިމު ކުރަނީ ސްކޫލް ނެތް ރަށްރަށާއި ކުދިން ހަމަނުވުމުގެ ސަބަބުން ސްކޫލް ނުހިންގޭ ރަށްރަށުގަ އެވެ. މި މަސައްކަތުގެ ދަށުން، ބ. ފެހެންދު އާއި ވ. ރަކީދޫ އަދި ވ. ތިނަދޫގައި ސެޓެލައިޓް ސްކޫލު އިމާރާތް ކުރުމުގެ މަސައްކަތް މި އަހަރުގެ މެދުތެރޭގައި ވަނީ ފަށައިފައެވެ. މި ތިން ސްކޫލްގެ މައި ހަބެއްގެ ގޮތުގައި ބޭނުން ކުރާނީ ހުޅުމާލޭގައި ހުންނަ ހުރަވީ ސްކޫލެވެ. އޮންލައިންކޮށް ކިޔަވައިދޭނީ ވެސް އެ ސްކޫލުގެ ޓީޗަރުންނެވެ.\nސެޓެލައިޓް ސްކޫލުތަކުގައި ކިޔަވައި ދިނުމަށްޓަކައި ކޮންމެ ރަށެއްގައި ކުދިން ހާޒިރުވެގެން ކިޔަވާނެ އިމާރާތަކާއި ކޮންމެ ގްރޭޑަކަށް ކިޔަވައިދޭނެ މުދައްރިސުން ވެސް ތިބޭނެއެވެ. މި ގޮތަށް ކިޔަވައިދޭއިރު ކޮންމެ ދަރިވަރަކަށް ވެސް ބޭނުންވާނެ އިންޓަނެޓާއި ކޮމްޕިއުޓަރުގެ ވަސީލަތްތައް މިނިސްޓްރީން ހަމަޖައްސައިދޭނެއެވެ.ސަތތ\nމިއަދު ހާމަވެގެން ދިޔައީ ރައީސް ތައުލީމަށް ދެއްވާ ގަދަރު:މިނިސްޓަރު\nޖިންސީ ފުރައްސާރައިގެ ތުހުމަތުކުރެވޭ ޕްރިންސިޕަލްގެ ފަހަތުގައި ބާރުގަދަ މަޖިލިސް މެމްބަރެއްް!\nޕްރިންސިޕަލްގެ ޖިންސީ ފުރައްސާރައިގެ ޝަކުވާ ކުރި ޓީޗަރުންގެ މައްސަލަ ނިންމަނީ\nނޮވެމްބަރު 7, 2021 21:36\nޢިމާރާތް ތައް އަދި ނުނިމޭ! ނިމުނީމަތާ ހުޅުވޭނީ؟\nނޮވެމްބަރު 7, 2021 23:02\nގައުމު ހިންގާލެވޭ ވަރުގެ ސެޓެލައިޓެއް ނެތް ބައެއްމީ! މި ރީންދޫބައިގަނޑުމީ ރައްޔިތު މީހާ ވާވައްދާލަން ވަރަށް ކުޅަދާނަ މިނާފިގުންތަކެއް! ގައުމުގެ ތަޢުލީމާ ދީނީ ތައުލީމާ އަޚްލާޤިއްޔާތު ފުނޑާލެވިއްޖެއެއްނު! އެޖެންޑާ 19 . އާއި އަނެއްދިވެހިރައްޖެއާއި ޖަޒީރާވަންތަ ރާއްޖެ އައިސްގެން، ފިރުއައުނުގެ އައުވާނުންވެސް ޖެހީ ހަމަ މިކަހަލަ ހާސަރުތަކާއި ދަންތުރަތައް އޭރުގެ މީހުްންނަށް! އިބިލީސް ބޮަލަށްސަވާރުކުރީ!\nނޮވެމްބަރު 8, 2021 06:49\nހެޔޮނުވާނެ. ބޭކާރު ކަންތައް ނުކޮށް ތިޔަބުނާ ރަށްރަށުގައި ތިބި މީހުންކޮޅު ވަސީލަތްތައްހުރި ބިން ބޮޑެތި ރަށްތަކަށް ބަދަލު ކޮށްބަލަ. އޭރުން އެކަމަށް ދާއިމީ ޙައްލެއް އެ ލިބުނީ. މިހެން މިބުނީ ތަޖުރިބާ ކޮށްފަ\nނޮވެމްބަރު 8, 2021 08:50\nސެޓަލައިޓު ސްކޫލުގައި ކިޔަވާކުދިން ދެންފޮނުވާނީ ޖައްވަށް މިއީ ޖަހާސްޓަންޓެއް ކެއުދޫމީހަކު ވ.އަތޮޅުގެ އެއްވެސް ރަށެއް ތަރައްގީވާކަށްނޭދޭނެ ކެއުދޫން ބޭނުންވި އަތޮޅުވެރިކަންވެސް ކެއުދުއަށް ބަދަލުކުރަން\nނޮވެމްބަރު 8, 2021 09:39\nސުބުހާ، ހެޔޮނުވާނެ ރަށުތެރެއިން އެހެން ކަމަކާ އުޅެބަލަ. ކަލޭމެންނަށް އެއްވެސް ކަމެއް ނުވާނެ. މޮޅުވެގެންވާ ނަންތައްކިޔަން އެނގޭނީ. ކީއްވެބާ ނާސާ ސްކޫލް ނުކީ. ލަދުން ބޯހަލާކު.


އެސިސްޓެންޓް ލައިބްރޭރިއަން (ކޮންޓްރެކްޓް)\nފުވައްމުލަކު ޕަބްލިކް ލައިބްރަރީ\nމަޤާމުގެ މައިގަނޑު މަސްއޫލިއްޔަތުތަކާއި\nލައިބްރަރީ ހުޅުވަން ހަމަޖެހިފައިވާ އުޞޫލުން ލައިބްރަރީގެ ޚިދުމަތް ދިނުން\nލައިބްރަރީއިން ފޮތް ދޫކުރުން\nޑިއުކާޑް ހަރުކުރުމާއި ތައްގަނޑު ޖެހުން. އަދި ޗެކްކުރި ކާޑް ޖެހުން\nލައިބްރަރީގައިވާ ފޮތްތައް ސާފުތާހިރުކޮށް ބެލެހެއްޓުން\nލައިބްރަރީއަށް ލިބޭ ފޮތާއި ނޫސް މަޖައްލާއާއި އެހެންވެސް ލައިބްރަރީއަށް ލިބޭ ނުވަތަ ހޯދޭ ތަކެތި ހަމަޖެހިފައި އޮންނަ ނިޒާމެއްގެ ދަށުން ޕްރޮސެސްކޮށް ބެލެހެއްޓުން\nލައިބްރަރީގެ ރިސޯސް ބޭނުންކުރާ އެންމެހާ ފަރާތްތަކަށް ފަސޭހަކަމާއެކު ޚިދުމަތް ލިބިދިނުމަށް އެކުލަވާލާފައިވާ އުޞޫލްގެ ދަށުން ލައިބްރަރީ ސާރކިޔުލޭޝަން ގެ ތެރޭގައި ހިމެނޭ ފޮތްހޯދުމާއި، ރިޒަރވް ކުރުމާއި، ތަކެތި ދޫކުރުމާއި ބަލައިގަތުމާއި، އެހޭތިރިވުން.\nކޮންމެ ހަފްތާއެއް ނިމޭއިރު އެހަފްތާއެއްގައި މުއްދަތު ހަމަވެ، އަބުރާ ނުދައްކާހުންނަ ފޮތްތައް ގެންގޮސްފައިތިބި ފަރާތްތަކާމެދު ޢަމަލުކުރަން ހަމަޖެހިފައިވާ ގަވާއިދުގެ މަތިން ޢަމަލުކުރުން\n- ހުރިހާ ވަގުތެއްގައިވެސް ލައިބްރަރީގައި އަޑުމަޑުނުވާނަމަ އޮންނަ އުސޫލެއްގެ މަތިން ފިޔަވަޅު އެޅުން\nލައިބްރަރީ ތަރައްޤީކޮށް، ޕްރޮމޯޓް ކުރުމުގައި ހުރިހާ މުވައްޒަފުންނާއި ގުޅިގެން މަސައްކަތް ކުރުން. މިގޮތުން ޑިސްޕްލޭ ހެދުމާއި، އެކިއެކި މުނާސަބަތު ފާހަގަކުރުމާއި، އެނޫނަސް ލައިބްރަރީގައި ކުރަންޖެހޭ ކަންކަން ކުރުން\nޝެލްފްތައް ކަނޑައެޅިފައިވާ އުޞޫލުން ތަރުތީބުކޮށް ބެލެހެއްޓުން\nފޮތްތައް ޕްރޯސެސް ކުރުމުގައި ކަނޑައެޅިފައިވާ އުޞޫލުން މަސައްކަތްކުރުމާއި ހަލާކުވެ މަރާމާތުކުރަންޖެހޭ ތަކެތި އެހެން މުވައްޒަފުންގެ އެހީތެރިކަމާއެކު މަރާމާތުކުރުމުގެ މަސައްކަތް ކުރުން.\nލައިބްރަރީއަށް ބޭނުންވާ އެންމެހާ ތަކެތި ހޯދުމަށް އެކަމާއި ބެހޭ ފަރާތްތަކަށް ލިޔުމުން ހުށަހެޅުން، އަދި ލިޔެކިޔުމުގެ ރިކޯޑްތައް ބެލެހެއްޓުން\nލައިބްރަރީއަށް ބޭނުންވާ ފޮތް އަދި ފަރުނީޗަރު ފަދަ ތަކެތި ހޯދުމުގައި އެހީތެރިވުން\nސެކްޝަނުން ކުރާ މަސައްކަތަށް ބޭނުންވާ އެހީތެރިކަމާއި އެއްބާރުލުން ދިނުން\n'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nފުރިހަމަކޮށްފައިވާ ވަޒީފާއަށް އެދޭ ފޯމު (މި ފޯމް މިއިދާރާގެ ކައުންޓަރުން ލިބެންހުންނާނެއެވެ. )\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓް: ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމާއި، މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯޓްގެ ކޮޕީ އަދި ޓްރާންސްކްރިޕްޓްގެ ކޮޕީ\n(ށ) މަތީ ތައުލީމުދޭ ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓްތަކާއި ޓްރާންސްކްރިޕްޓުގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\n7. ސިވިލްސަރވިސްގެ ވަޒީފާއަށް ވަނުމަށް ދެވޭ އިމްތިހާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ.\n8 . ޕޮލިސް ރިޕޯޓުގެ އަސްލު\nމަޤާމުގެ ދާއިރާއިން ހާސިލުކޮށްފައިވާ ތަޢުލީމާއި ތަމްރީން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 ޑިސެމްބަރ 2020 ގެ 13:00 ގެ ކުރިން، ފުވައްމުލަކު ސިޓީ ކައުންސިލް އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ( ([email protected] މެއިލް އެޑްރެސް މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 17 ޑިސެމްބަރ 2020 އާއި 24 ޑިސެމްބަރ 2020 އާއި ދެމެދު ފުވައްމުލަކު ސިޓީކައުންސިލްގެ އިދާރާގައެވެ.\n"ވަޒީފާއަށް ކުރިމަތިލި ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މިއިދާރާގައި އަދި އިދާރާޣެ ވެބްސައިޓުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމު ކުރާދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މިއިދާރާއަށް ހުށަހަޅަންވާނެއެވެ.\nމިއިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ފޯން ނަންބަރ 6862835 ،ފެކްސް: 6862831\nސުންގަޑި: 16 ޑިސެންބަރު 2020 1300


Hamalaa dheyn fund kuri meehun hoadheyne kamuge yageen kameh neh: Bondey\nހަމަލާދޭން ފަންޑުކުރި މީހުން ހޯދޭނެކަމުގެ ޔަގީންކަމެއް ނެތް: ބޮންޑޭ\n17 މޭ 2021 - 16:23:09\nމި މަހުގެ ހަވަނަ ދުވަހު މަޖިލީހުގެ ރައީސް މުހައްމަދު ނަޝީދަށް ދިން ހަމަލާއަށް ފަންޑުކުރި މީހުން ހޯދިދާނެ ކަމުގެ ޔަގީންކަން ނެތް ކަމަށް ރައްޔިތުންގެ މަޖިލީހުގެ މާފަންނު މެދު ދާއިރާގެ އެމްޑީޕީގެ މެމްބަރު އިބްރާހީމް ރަޝީދު (ބޮންޑޭ) ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަދައްކަވަމުން ބޮންޑޭ ވިދާޅުވީ ރައީސް ނަޝީދަށް ދެވުނު ހަމަލާއަކީ އިންޓެލިޖެންސް ފެއިލް އެއް ކަމަށް ނުދެކޭ ކަމަށާއި އެއީ ފަރުވާކުޑަކަމުން ރައީސް ނަޝީދުގެ ފުރާނަ ދުއްވާލުމަށް ގަސްތުގައި ރާވައިގެން ކުރިކަމެއް ކަމަށެވެ. އަދި ރައީސް ނަޝީދަށް ރައްކާތެރިކަން ދީފައިވާ ކަމަށް ސަލާމަތީ ބާރުތަކުން ބުނި ނަމަވެސް، އެމަނުކުފާނަށް ސަލާމަތީ ބާރުތަކުން ރައްކާތެރިކަން ދީފައިވާ ކަމަށް ގަބޫލު ނުކުރައްވާ ކަމަށް ވިދާޅުވިއެވެ.\nހޯމް މިނިސްޓްރީގައިވެސް ރައީސް ނަޝީދު އަވަހާރަކޮށްލަން ގޮވި މީހުން އެބަތިބި ކަމަށާއި7ފެބުރުއަރީގައިވެސް ރައްޔިތުންނަށް އެތައް އަނިޔާއެއް ކުރި މީހުން ސިފައިންނާއި ފުލުހުންގެ ތެރޭގައި ތިބިކަން ފާހަގަކޮށް ބޮންޑޭ ވިދާޅުވީ މިހާރު އެންމެ އިސްކަމެއް ދޭންވީ ރައީސް ނަޝީދަށް ހަމަލާދިނުމަށް ފަންޑުކުރި މީހުން ހޯދުމަށްކަމަށެވެ.\n"އަޅުގަނޑުމެން ދެން ކުރަންޖެހޭ ކަމަކީ، ހޯދަންޖެހޭނީ ކޮންބައެއްތޯ މިކަމަށް ފަންޑު ކުރީ. 21 ދުވަހަށް ފަހު އަޅުގަނޑަކަށް ޔަގީންކަމެއް ނެތް މި ހޯދިދާނެ ކަމަކަށް. ކޮންމެ ކަމެއްވެސް ދަމުންދަމުންގޮސް ޖެހެނީ ވަޅު" ބޮންޑޭ\nރައީސް ނަޝީދަށް ހަމަލާދިން މީހުން ހޯދިދާނެ ކަމުގެ ޔަގީންކަން ނެތްކަމަށް ބޮންޑޭ ވިދާޅުވެފައިވާއިރު، ނަޝީދަށް ދިން ހަމަލާތަކާ ގުޅިގެން އެމަނިކުފާނުގެ ދަރިކަނބަލުން މީރާ ލައިލާ ނަޝީދުގެ ތުހުމަތަކެއް ވަނީ ސަރުކާރަށް އަމާޒުވެފައެވެ.\nރައީސް ނަޝީދަށް ދިން ހަމަލާގެ އިންޓެލް ލިބިފައި ނުވާކަމަށް ޑިފެންސް މިނިސްޓަރު މާރިޔާ ދީދީ ބައިވެރިވި ޕްރެސްއެއްގައި ސިފައިން ބުނެފައިވާއިރު، ހަމަލާގެ މައުލޫމާތު މާރިޔާއަށް ކުރިންބައިން ލިބިފައިވާކަން ފަހުން ވަނީ ހާމަވެފައެވެ.\nރައީސް ނަޝީދަށް ދިން ހަމަލަމަޖިލިސް 2019މަޖިލިސްއިބްރާހިމް ރަޝީދު (ބޮންޑޭ)މުނި ހޯމް ކެއާހޯމް މިނިސްޓްރީގެ ދާއިރާ\nމިނިމަމް ވޭޖްގެ ކަންބޮޑުވުން\nއިންކުއަރީއަށް ސަރުކާރުން ހުރަހެއް ނާޅާ: އަސްލަމް


SunOnline: Harukashi fikuraa dhekolhah gaumee fenvarugai masakkai kuranjehey: MRM\nހަރުކަށި ފިކުރާ ދެކޮޅަށް ގައުމީ ފެންވަރުގައި މަސައްކަތްކުރަންޖެހޭ: އެމްއާރުއެމް\nމުހައްމަދު މުޒައްޔިން ނާޒިމް 30 Nov 2019, 21:22\nމޯލްޑިވްސް ރިފޯމް މޫވްމަންޓް ޕާޓީ އުފެއްދުމުގެ ޖަލްސާ ނިންމުމުގެ ރަސްމިއްޔާތުގައި އެޕާޓީގެ އިންތިގާލީ ރައީސް މައުމޫން އަބްދުލްގައްޔޫމާއި ރައީސުލްޖުމްހޫރިއްޔާ އިބްރަހިމް މުހައްމަދު ސޯލިހު ސަލާންކުރައްވަނީ -- ސަން ފޮޓޯ/ ފަޔާޒު މޫސާ\nހަރުކަށި އަމަލުތައް ހިންގާ ފަރާތްތަކަށް ނަސޭހަތްދީ، ގައުމީ ފެންވަރެއްގައި އެ ކަންކަމާ ދެކޮޅަށް މަސައްކަތްކުރަންޖެހޭ ކަމަށް މޯލްޑިވްސް ރީފޯމް މޫވްމަންޓް (އެމްއާރުއެމް) އިން ބުނެފި އެވެ.\nއިއްޔެ ފާހަގަ ކުރި ރާއްޖެ އިސްލާވި ދުވަހުގެ މުނާސަބަތުގައި ރައްޔިތުނަށް ތަހުނިޔާ ދަންނަވާ މިއަދު އެމްއާރުއެމް އިން ނެރުނު ނޫސް ބަޔާނުގައި ބުނީ، އިންސާނީ ހައްގުތަކުގެ ނަމުގައި އިސްލާމް ދީނުގެ އުސޫލުތަކަށް ގޮންޖަހައި ހިތުހުރި ގޮތަކަށް އުޅުމަށް އެކިއެކި ފަރާތްތަކުން ގޮވާލަމުންދާ ކަމަށެވެ. އަދި ހަރުކަށިފިކުރުގެ ޖަމާއަތްތަކުގެ މަސައްކަތްތައްވެސް ރާއްޖޭގެ އެކި ހިސާބުތަކުގައި ފެތުރިފައިވާ ކަމަށެވެ.\n"އެފަދަ ކަންކަމުގައި މަދުބަޔަކުނަމަވެސް ބައިވެރިވަމުންދާކަމީ ހިތާމަހުރި ކަމެކެވެ. އެފަދަ ޢަމަލުތަށް ހިންގާފަރާތްތައް ހޯދައި، އެފަރާތްތަކަށް ނަސޭހަތްތެރި ވުމަށް ޤައުމީފެންވަރުގައި މަސައްކަތް ކުރުމަށް ގޮވާލަމެވެ،" އެމްއާއެމްގެ ބަޔާނުގައި ބުންޏެވެ.\nޓެރަރިޒަމާ އިސްލާމްދީނާ ގުޅުވައިގެން ބަޔަކު ވާހަކަ ދައްކަމުން ދަނީ އިސްލާމީ އަގީދާ ބަލިކަށިކޮށްލުމަށާއި އެކަމަކު އެފަދަ ދޮގު ވާހަކަތަކަށް ބާރު ލިބޭ ގޮތަށް ބައެއް ދިވެހީން އަމަލު ކުރަމުންދާ ކަމީވެސް ހަގީގަތެއް ކަމަށް ބަޔާނުގައި ބުންޏެވެ. ނަމަވެސް ޓެރަރިޒަމްގެ އަމަލުތަކަކީ އިސްލާމްދީން ކަނޑައެޅިގެން މަނާ ކުރާ ކަންތައްތަކެއް ކަމަށާއި އެފަދަ ތުހުމަތުތަކަކީ ހަގީގަތެއް ނޫންކަން މުޅި ދުނިޔެއަށް ދައްކައިދޭން ޖެހޭކަމަށް ބަޔާނުގައި ވަނީ ބުނެފައެވެ.\n"އިސްލާމްދީނަކީ ޓެރަރިޒަމާއި ހައްދުފަހަނައަޅައި ދިޔުމާއި މިފަދަ އަނިޔާވެރި އެންމެހައި ކަންތައްތަކަށް ނޫނެކޭ ބުނާ ދީންކަމާއި، އަޅުގަނޑުމެން ދުނިޔެއަށް ދައްކައިދޭން ޖެހެނީ އިސްލާމްދީނަކީ ރަހުމާއި އޯގާވެރިކަމުގެ ދީންކަމާއި، އަދި ހިދާޔަތާއި ތެދުމަގުގެ ދީންކަމެވެ،" ބަޔާނުގައި ބުންޏެވެ.\nބަޔާނުގައި ބުނީ، ރާއްޖޭގައި އިސްލާމްދީން ނޫން އެހެން ދީންތަކަށް ފުރުސަތު ދިނުމަށްވެސް ބަޔަކު މަސައްކަތްކުރާ ކަމަށެވެ. އަދި އެ މަސައްކަތްތަކާ ދެކޮޅަށް އެންމެން ގުޅިގެން މަސައްކަތް ކުރަން ޖެހޭ ކަމަށް ބަޔާނުގައި ވަނީ ފާހަގަކޮށްފައެވެ.\n"އަޅުގަނޑުމެންގެ މެދުގައި މިއޮތް އަޚުވަންތަކަމުގެ ގުޅުމުގެ ރޫޙު ވަރުގަދަކޮށް، އިސްލާމްދީން ނޫން އެހެން ދީންތަކަށް މި ދިވެހި ފަސްގަނޑުން ޖާގަ ހޯދުމަށް އެކިއެކި ފަރާތް ތަކުން ކުރަމުންދާ މަސައްކަތާއި މެދު ހޭލުންތެރިވެތިބެ، އެކަމާ ދެކޮޅަށް އަބަދުވެސް އަޅުގަނޑުމެން އެންމެން ގުޅިގެން މަސައްކަތް ކުރަން ޖެހެއެވެ،" ބަޔާނުގައި ބުންޏެވެ.\nބަޔާނުގައި އިތުރަށް ބުނީ، ރާއްޖެ އިސްލާމްވި ދުވަސް ފާހަގަކުރަމުންދާއިރު އަޅުގަނޑުމެން ހަނދާން ކުރަންވީ ރާއްޖެ މިނިވަން މުސްތަގިއްލު ގައުމެއްގެ ގޮތުގައި މިއަދާ ހަމައަށްވެސް ދެމިއޮތުމުގެ އަސްލަކީ މާތްވެގެންވާ އިސްލާމްދީން ކަމަށެވެ.\n"ދިވެހީންނަށް ލިބިފައިވާ އެންމެ ބޮޑު ނިޢުމަތަކީ އިސްލާމް ދީނުގެ ހިދާޔަތުކަމާއި އަދި ދިވެހި ގައުމިއްޔަތު ބިނާވެފައިވަނީ އިސްލާމްދީނުގެ މަތިވެރި އުސޫލުތަކުގެ މައްޗަށް ކަމެވެ. އަދި ރާއްޖޭގެ ރައްޔިތުންގެ މެދުގައި ޒަމާނުއްސުރެ އުފެދިފައިވާ އަޚުވަންތަކަމުގެ ގުޅުމުގެ ރަމްޒަކީ އިސްލާމްދީން ކަމެވެ." ބަޔާނުގައި ބުންޏެވެ.


vnews - Junior Athletics Championship miaharu Fuvahmulah gai\nޖޫނިއާ އެތްލެޓިކްސް ޗެމްޕިއަންޝިޕް މިއަހަރު ފުވައްމުލަކުގައި\nއެތްލެޓިކްސް އެސޯސިއޭޝަނުން އިންތިޒާމުކޮށްގެން ބާއްވާ 12 ވަނަ މަކީޓާ ޖޫނިއަ އެތުލެޓިކްސް ޗެމްޕިއަންޝިޕް މިއަހަރު ފުވައްމުލަކުގައި ބާއްވަން ނިންމައިފި އެވެ.\nފުވައްމުލަކުގައި މިމުބާރާތް ބާއްވަން ނިންމީ މުބާރާތް ބޭއްވުމަށް އެ ސިޓީން ހުށަހެޅި ބިޑު ކާމިޔާބުކޮށްގެންނެވެ. އަދި އެކަން އެތްލެޓިކްސް އެސޯސިއޭޝަނުންވެސް ވަނީ ރަސްމީކޮށް މިއަދު އިއުލާނުކޮށްފަ އެވެ.\nމިއަހަރުގެ މުބާރާތް ބޭއްވުމަށް ނިންމާފައިވަނީ މާޗު މަހުގެ 24 އިން 28ގެ ނިޔަލަށެވެ. މި މުބާރާތް ކުރިއަށްދާނީ ދެ ޖިންސު ތިން އުމުރުފުރާއަކަށް ބަހާލައިގެންނެވެ. އެއީ 13 އަހަރުންދަށާއި 15 އަހަރުންދަށާއި 17 އަހަރުންދަށުގެ އުމުރުފުރާއެވެ.\nމިދިޔަ އަހަރު ށ. މިލަންދޫގައި ބާއްވަން ހަމަޖެހިފައި އޮތް މި މުބާރާތް ޓެކްނިކަލް ސަބަބުތަކަކާއި ހުރެ އެންމެ ފަހު ވަގުތު ކުޅުދުއްފުށީގައި ބާއްވާފައިވާއިރު މިއީ ރާއްޖޭގައި ބޭއްވޭ އެންމެ ބޮޑު ޖޫނިއާ އެތްލެޓިކްސް މުބާރާތެވެ.\nރާއްޖޭގެ އެކި ކަންކޮޅުތަކުގެ ސްކޫލްތަކަށާއި އެސޯސިއޭޝަންގެ ކްލަބް ޖަމްއިއްޔާތަކަށް ހުޅުވާލައިގެން ބޭއްވި މި މުބާރާތުގައި 20 ޓީމަކުން އެތައް ސަތޭކަ އެތްލީޓުންތަކެއް މިދިޔަ އަހަރު ވަނީ ބައިވެރިވެފަ އެވެ.\nމިދިޔަ އަހަރު ބޭއްވި މުބާރާތުގެ އެންމެ ކާމިޔާބު ޓީމުގެ ޝަރަފް ހޯދާފައިވަނީ ތިނަދޫއަށް ނިސްބަތްވާ ރައުހަތު ސްޕޯޓްސް އެކަޑަމީ އެވެ. އެ ޓީމަށް ޖުމްލަ6ޓްރޮފީއެއް ވަނީ ލިބިފަ އެވެ.


އަޖުނާދު އަލީގެ ލިޔުންތައް\nއަޖުނާދު އަލީ 12 މެއި 20160ކޮމެންޓް\nއަޖުނާދު އަލީ 15 ޖުލައި 20150ކޮމެންޓް ހަބަރު، އަތޮޅު ހަބަރު، މީހުން، ދީން،\nދަރިންނަކީ ދެމަފިރިއަކަށް ލިބޭނެ އެންމެ އަގުބޮޑު ނިޢުމަތެވެ. އެންމެ އަގުބޮޑު އަމާނާތެވެ. ޒަވާޖީ ޙަޔާތެއްގެ އެންމެ ބޮޑު އެއް މަޤުޞަދެވެ. ކައިވެންޏަށްފަހު ކޮންމެ ދެމަފިރިއަކުވެސް އެންމެ ދެކެންބޭނުންވާ ދުވަހަކީ އެދެމަފިރިންނަށް މާތް ﷲގެ ރަޙްމަތުން ދަރިފުޅަކު ލިބޭދުވަހެވެ. މާތްﷲ އިރާދަކުރެއްވި މީހަކަށް އަވަހަށް ދަރީން ދެއްވައެވެ. އަދި އިރާދަކުރައްވައިފި މީހަކަށް ދަރިން ދެއްވުން ލަސްކުރައްވައެވެ. އަދި އިރާދަކުރެއްވި އަޅަކު އެނިޢުމަތުން މަޙްރޫމްކުރައްވާ އިމްތިޙާންކުރައްވައެވެ....\nކައިވެނި ނުކުރެވޭގޮތަށް ހަދާ ސިހުރުގެ ފަރުވާ\nއަޖުނާދު އަލީ 07 ޖުލައި 20150ކޮމެންޓް ރިޕޯޓް، ދީން، ސިއްހަތު،\nކައިވެންޏަކީ ތިމާގެ ޙަޤީޤީ ދުނިޔަވީ ޙަޔާތެވެ. އެކަން ކޮށްފިމީހާ އެފުރިހަމަކުރީ ދީނުގެ ދެބައިކުޅަ އެއްބައެވެ. ދިރިއުޅުން އާރާސްތު,ކޮށް ރަނގަޅު މުޖުތަމަޢެއް ހެޔޮގޮތުގައި އާލާކުރެވެނީ ކައިވެނީގެ ގުޅުމަކުންނެވެ. ތިމާގެ ޝަހުވާނީ އެދުންތައް ރަމަތަ ނުކުރެވި ޒިނޭއަށް އަރައިގަނެވޭ ހިސާބަށް ޣަރީޒާތައް އުތުރިއަރައިފި މީހާގެ މައްޗަށް ކައިވެނި ކުރުން ވާޖިބެވެ. ހަމަ އެހެންމެ ކައިވެންޏަކީ އިސްލާމްދީން ނުހަނު ބާރުއަޅާފައިވާ ކަމެކެވެ. މާތް ﷲ ނިސާ ސޫރަތުގައި ވަޙީކުރެއްވިއެވެ.\n“ތިޔަ ސިހުރު ބާޠިލުވާނީ ދެމީހުން ވަރިވީމަޔޯ!!” މިއީ ގޯސް ބުނުމެއް!\nއަޖުނާދު އަލީ 05 ޖުލައި 20150ކޮމެންޓް ރިޕޯޓް، ދީން،\nޙަމްދުހުރީ ޢާލަމްތަކުގެ ވެރި ﷲ އަށެވެ. ޞަލަވާތާއި ސަލާމް ލެއްވުން އެދި ދުޢާކުރަނީ މިއުއްމަތުގެ މާތްނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށެވެ. ސިހުރަކީ މިއަދު މިމުޖުތަމަޢުގައި ހުއްޓުމެއްނެތި އިތުރުވަމުން އަންނަ ނުރައްކާތެރި ކުފުރުގެ ވަބާއެކެވެ. ތިމާފަދަ އަނެކާއާއި ޙަސަދަވެރިވެ އެކަމުގެ ރުޅިވެރިކަމުގައި އަނެކާ ހަލާކުކޮށްލަން ސިހުރުވެރިންކައިރިއަށް ދަނީ މިއަދު އެތައް ބައެކެވެ. ދެމަފިރިންގެ ދިރިއުޅުން ފަނާކޮށް ދެމީހުން ވަރިކުރުވާ ޢާއިލާތައް ރޫޅާލުމައް ހަދާ...\nކުޑަކުދިން "އާދަޔާ ހިލާފަށް" ރޯނަމަ ކުރެވިދާނެ ބައެއް ކަންކަން\nއަޖުނާދު އަލީ 22 މެއި 2015 1 ކޮމެންޓް ރިޕޯޓް، ދީން، ދުނިޔެ،\nޙަމްދު ހުރީ ޢާލަމްތަކުގެ ވެރި ﷲ އަށެވެ. މުޙައްމަދުގެފާނަށާއި އެކަލޭގެ ފާނުގެ އާލު އަޞްޙާބުންނަށް ޞަލަވާތާއި ސަލާމް ލައްވާށިއެވެ. އަޅުގަނޑަށް އެކި ބޭފުޅުންގެ ކިބައިން ވަރަށް ގިނައިން އަންނަ ސުވާލެއް ނަޤުލުކޮށްލާނަމެވެ. ސުވާލު: ކުޑަކުދިން ރޭގަނޑު އާދަޔާ ޚިލާފަށް ރޮއެ ނުނިދާ އުޅުން މިއީ ކީއްވެގެން ވާކަމެއްތޯއެވެ.؟ އަދި މިކަމަށް ކުރާނެ ފަރުވާއަކީ ކޮބައިތޯއެވެ؟ ޑޮކްޓަރަށް ދެއްކުމުން ބުނެފައިވަނީ އެއްވެސް މައްސަލައެއް ނެތްކަމުގައެވެ. މިސުވާލު އަންނަލެއް...


SunOnline: Yoga akee kasrathuge namugai dheenaai raajjeyge gaanoonaa khilaafah kuraa nurakkaatheri kameh: Ilmuveringe guhun\nޔޯގާއަކީ ކަސްރަތުގެ ނަމުގައި ދީނާއި ރާއްޖޭގެ ގާނޫނާ ޚިލާފަށް ކުރާ ނުރައްކާތެރި ކަމެއް: އިލްމުވެރިންގެ ގުޅުން\nޢާއިޝަތު ފިރުޝަތު 20 Jun 2022, 12:18\nއިލްމުވެރިންގެ ގުޅުން. އެ ޖަމިއްޔާއިން ވަނީ ޔޯގާއަކީ ކަސްރަތުގެ ނަމުގައި ދީނާއި ރާއްޖޭގެ ގާނޫނާ ޚިލާފަށް ކުރާ ނުރައްކާތެރި ކަމެއް ކަމަށް ބުނެފަ -- ފޮޓޯ/ އިލްމުވެރިންގެ ގުޅުން\nޔޯގާއަކީ ކަސްރަތުގެ ނަމުގައި އިސްލާމް ދީނާއި ދިވެހިރާއްޖޭގެ ޤާނޫނުތަކާ ޚިލާފަށް ހިންގޭ ވަރަށް ނުރައްކާތެރި ކަމެއް ކަމަށް އިލްމުވެރިންގެ ގުޅުމުން ބުނެފިއެވެ.\nރާއްޖޭގެ މަޝްހޫރު ދީނީ އިލްމުވެރިންތަކެއް ހިމެނޭހެން ހިންގާ އެ ޖަމިއްޔާއިން މިއަދު އިސްލާމިކް މިނިސްޓްރީއަށް ފޮނުވި ސިޓީއެއްގައި ވަނީ ޔޯގާގެ ދުވަހުގެ ގޮތުގައި ދުނިޔޭގެ އެކިކަންކޮޅުތަކުގައި ފާހަގަ ކުރަމުން އަންނަ ހިންދޫންގެ އަޅުކަމުގެ ޙަރަކާތްތައް ރާއްޖޭގައި ފެތުރެމުން ދިއުމަކީ ދީނީ ޢިލްމުވެރިންގެ ޙައިސިއްޔަތުން ވަރަށް ބޮޑަށް ކަންބޮޑުވާކަމެއް ކަމަށެވެ.\n"ޔޯގާއަކީ ކަސްރަތުގެ ނަމުގައި އިސްލާމް ދީނާއި ދިވެހިރާއްޖޭގެ ޤާނޫނުތަކާ ޚިލާފަށް ހިންގޭ ވަރަށް ނުރައްކާތެރި ކަމެއް ކަމުގައި ދެކެން. މިކަމާ ކަންބޮޑުވަން،" އެ ސިޓީގައިވެއެވެ.\nޔޯގާގައި ކޮންމެވެސް މިންވަރެއްގެ ޞިއްޙީ ފައިދާތަކެއް ހުރެދާނެ ކަމަށް ބެލެވުނަސް އެފަދަ ނުވަތަ އެއަށްވުރެ ބޮޑެތި ފައިދާތައް އިސްލާމްދީނުގައި ޝަރުޢުކުރައްވާފައިވާ ނަމާދާއި އެނޫން ކަސްރަތުތަކާއި ޙަރާކާތްތަކުން ލިބޭނެ ގޮތްތައް ހުންނަ ކަމަށް އެ ސިޓީގައިވެއެވެ.\nއެހެން ބައެއްގެ ހާއްސަ ދީނީ އަޅުކަމެއްގެ ގޮތުގައި ހިމެނިފައިވާ ޢަމަލުތަކެއްގައި ބައިވެރިވެ ހެދުމަކީ ދީނީ ގޮތުން ހުއްދަވާނެ ކަމެއް ނޫންކަން ދައުލަތުގެ ރަސްމީ ފެންވަރުގައި ޢާއްމުކޮށް އިޢުލާނުކޮށް ދިނުމަށް ވެސް އިލްމުވެރިންގެ ގުޅުމުން އެދުނެވެ.\nއެ ސިޓީގައި ވަނީ، "ޔޯގާގެ އަޅުކަން" ރާއްޖޭގައި އާންމު ކުރަމުން ދާއިރު އެކަމާ މެދުގައިވާ ދީނީ ހުކުމްތައް އާންމު ރައްޔިތުންނަށް ބަޔާންކޮށްދީ، އޭގެ ނުރައްކާތެރިކަމާ މެދުގައި ހޭލުންތެރި ކުރުވުމުގެ ޕްރޮގްރާމްތައް އިސްވެ ހިންގުމަކީ އިސްލާމިކް މިނިސްޓްރީން އިސްނަގައިގެން ކުރަން ޖެހޭ ކަމެއް ކަމަަށެވެ.\nއެހެންކަމުން ކަމާ ބެހޭ ފަރާތްތައް މެދުވެރިކޮށްގެން ޔޯގާގެ ހަރަކާތްތައް ހުއްޓުވުމަށް މަސައްކަތް ކޮށްދެއްވުމަށް އެ ސިޓީގައި ވަނީ އެދިފައެވެ.\nމީގެ އިތުރުން މާދަމާ ރާއްޖޭގައި ފާހަގަ ކުރުމަށް ބަޔަކު މަސައްކަތް ކުރަމުންދާ ޔޯގާ ދުވަހުގެ ޙަރަކާތްތައް ހުއްޓުވުމަށްޓަކައި އަޅަންޖެހޭ ޢަމަލީ ފިޔަވަޅުތައް އެޅުމަށްވެސް އިލްމުވެރިންގެ ގުޅުމުން މިނިސްޓްރީއަށް ފޮނުވި ސިޓީގައިވެއެވެ.


BREAKING| Covid-19: Raajje In Miadhu Fassivi Meehunge Adhadhu 100 In Mahchah - Vaguthu\nރާއްޖެއިން މިއަދު ކޮވިޑް-19 އަށް 108 މީހަކު ފައްސިވެއްޖެ އެވެ.\nމިރޭ އެޗްއީއޯސީން ކުރިއަށްގެންދާ ނޫސްވެރިންގެ ބައްދަލުވުމުގައި ތަރުޖަމާނު ޑރ. ނަޒްލާ ރަފީގް ވިދާޅުވީ، މިއަދު ފައްސިވި 108 މީހުންގެ ތެރޭގައި ހިމެނެނީ ފައްސިވި މީހުންނާއި ގާތުން އެއްތާވި 58 ފަރާތަކާއި، އަދި ވަކިވަކި 50 ވޭދަނަތަ ކަމަށެވެ.\nމީގެ ތެރެއިން އެކްޓިވް ސަވަޔަލެންސް އިން ފެނުނު ފަރާތަކާއި،ބަލީގެ އަލާމާތްތައް ފެނިގެން ޓެސްޓު ކުރެވުނު 22 ފަރާތެއް ހިމެނޭ ކަމަށް ޑރ. ނަޒްލާ ވިދާޅުވިއެވެ. އަދި ރިސޯޓްތަކާއި ގެސްޓްހައުސްތަކުން ފައްސިވި 10 މީހުންވެސް ހިމެނޭ ކަމަށް ޑރ. ނަޒްލާ ވިދާޅުވިއެވެ. އަދި މާލެ އަށް ރާއްޖެ އިން ބޭރުން އައި އެއް ފަރާތަކާއި، މަސައްކަތް ކުރަން ދިޔަ ފަރާތެއް ފަރާތެއް ކަރަންޓީން ނިންމުމަށްފަހު ޓެސްޓު ކުރުމުން ފައްސިވެފައިވާ ކަމަށް ޑރ. ނަޒްލާ ވިދާޅުވިއެވެ.\nއަދި ރިސޯޓަކުން ބަލީގެ އަލާމާތްތައް ފެނިގެން ޓެސްޓު ކުރެވުނު ފަރާތެއްވެސް ފައްސިވެފައިވާ ކަމަށް، ޑރ. ނަޒްލާ ވިދާޅުވިއެވެ.\nމިއަދު ފައްސިވި މީހުންގެ ތެރެއިން މާލެ އިން މި ވަނީ 80 ވޭދަނަ ފެނިފައެވެ. ރިސޯޓްތަކުން 23، މީހަކު ފައްސިވިިއިރު، އަތޮޅު ތެރެއިން ހަތަރު މީހަކާއި، އުޅަނދަކުން އެކަކު ފައްސިވެފައި ވެއެވެ.\nރާއްޖެއިން މިހާތަނަށް ކޮވިޑް-19 އަށް ފައްސިވި މީހުންގެ އަދަދު ވަނީ 14993 އަށް އަރާފައެވެ.\nރާއްޖެއިން މިހާތަނަށް މި ބަލީގައި 51 މީހަކު ވަނީ ނިޔާވެފައެވެ.\nޖެނުއަރީ 24, 2021 22:32\nއިދިކޮޅުގެ ހަރަކާތް ފަށޭއިރަށް އިތުރުވަނީ ޖާދުލެއް ދޯ.\nވެކްސިން ބޮޑު ފޮއްޓަށްލާ ތަޅުލައިގެން ތިބެންވީ ވަގުތުބާ؟ ސިހްހީ ދާއިރާގައި އުޅޭ ސިޔާސީ މީހުން ލަނޑުދޭން ތަޅުވާ އަގައަށް ނުހެއްލި ވެކްސިން ޖަހަން ބޭނުންވާ މީހުންނަށް ވެކްސިން ޖެހޭނެ އިންތިޒާމު ސަރުކާރުން ހަމަޖައްސަންވެއްޖެ. ޑަބްލިއު އެޗްއޯގެ ބޮލަށް ކަނޑާލަ ކަނޑާލާ ތިބެގެން ނުވާނެ . ފަހު ބަސް ވެސް އިސް ބަސް ވެސް އަދި މަރު ބަސް އެޗް.ޕީ.އޭ އަށް ދޫކޮށްލައިގެން ސޯލިހު އެހެރީ ހަމަ ގަމާރުކަމުން ވާނުވާ ނޭންގޭތީ ކުޅަދާނަ ވިސްނުންތެރި އިލްމީ ހުށިޔާރު ވެރިއެއް ނެތް ކަން އިހްސާސްވަމުން މިދަނީ.\nޖެނުއަރީ 24, 2021 22:48\nއެކަމަކުވެސް ލުއިލިބެނީ، ދެވެނީ...!! ކިހިނެއްމިވަނީ؟..! ޢިގްތިސޯދު؟...!!\nޖެނުއަރީ 24, 2021 23:04\nއަދިވެސް ހޮޓާތަކާއި ސަރުކާރުގެ އިވެންޓުތައް ފުލް ގިޔަރަށްލާފަ، އެންމެ ތުއްތު ތުއްތު ކުދިންވެސް ކިޔަވައިދޭންށޭކިޔާފަ ކޮމިއުނިޓި ތެރެއަށް ނެރެންތޯވީ؟ ސަރުކާރުން މިދައްކާ ވާހަކަތަކާ ޢަމަލީގޮތުން މިފެންނަ ކަންކަން ވަރަށް ތަފާތު. ޤައުމުގެ ޙާލަތު ކިހާހިސާބަކަށް ދުއްވާލަންތޯ ތި މަސައްކަތް ކުރައްވަނީ؟\nޖެނުއަރީ 24, 2021 23:12\nމީހުންތައް ބިރުގަންނަވައިގެން އިންޑިޔާ ވެކްސިން ޖަހަން މަޖުބޫރުވާވަރު ކުރާނެ! ބަލަން ތިބޭ! ތިއީ އެމީހުން ކުޅޭ ސިޔާސީ ކުޅިވަރެއް!\nޖެނުއަރީ 25, 2021 01:37\nވެރިކަން ވެއްޓިދާނެކަމުގެ ބިރުން ކޮވިޑު އިތުރުވަނީ ސޯލިހަށް މިޔަށްވުރެ ބިރުވެރިކަމަކާ ކުރިމަށްޗެއްނުވާނެ އެހެންތާވާނީ ވެއްޓޭގޮތަށް ދާންޖެހޭނޫ އުމުރަށް ޖަލަށް......!\nޖެނުއަރީ 25, 2021 02:05\nހުސްދޮގު ތިހަދަނީ ތިވަރަކަށް ބައްޔެއް މީހުންމަކަށް ނުޖެހޭ\nޖެނުއަރީ 25, 2021 02:43\nނިއުއިޔާ ފާހަގަ ކޮށް އިނގިރޭސިވިލާތަށްގޮސް އެތަނުގައި ޕާޓީ ކޮށްފަ އެވަރުން ނުވެގެން ރާއްޖެ އައިސް މިތާ ޕާޓީކުރީމަ އޭގެ އަސަރު ތިޔަ ފެންނަނީ\nޖެނުއަރީ 25, 2021 07:58\nއިދިކޮޅުން ސީދާ ޙަރަކާތައް ނުކުންނަން ވާހަކަދައްކާލުމާއެކު ހާހުން މިހިރަ އަރައިގެން ދަނީ. އެކަމަކު ކެފޭތައްވެސް ރެސްޓޯރެންޓްތައްވެސް ސްކޫލްތައްވެސް ޓިޔުޝަންތައްވެސް ސިނަމާތައްވެސް ހެސްކިޔާފަ ކުރިޔަށްގެންދަންވިއްޔޯ!\nޖެނުއަރީ 25, 2021 08:51\nމަ ގޮލާ ހިނިގަޅާ ގަޅާ.